Hiyalheh Kanbalhi Kehereegai Othas Vaanee Hiyalhakah: Gassan - Vaguthu\nހިޔަޅެއް ކަންބަޅި ކެހެރީގައި އޮތަސް ވާނީ ހިޔަޅަކަށް: ޣައްސާން\nހިޔަޅެއް ކަންބަޅި ކެހެރީގައި އޮތަސް ވާނީ ހިޔަޅަކަށް ކަމަށް ވިދާޅުވެ ޣައްސާން މައުމޫންގެ ވަރުގަދަ ބަހުގެ ހަމަލާއެއް އެމްޑީޕީއަށް އަމާޒު ކޮށްފިއެވެ.\nސަރުކާރު ކޯލިޝަން އެމްއާރްއެމްގެ އިންތިގާލީ ރައީސް، އަދި ކުރީގެ ރައީސް މައުމޫން އަބްދުލްގައްޔޫމްއާ ދިމާލަށް އެމްޑީޕީގެ މެންބަރުން ދައްކަމުން ގެންދިޔަ ވާހަކަތައް ހަނދާން ނެތުނީތޯ ވިދާޅުވެ ދަރިކަލުން ޣައްސާން މައުމޫން ވަރުގަދަ ރައްދެއް ދެއްވައިފިއެވެ.\nޣައްސާންއާ ގުޅޭ ގޮތުން ނޫހެއްގައި ލިޔުއްވާފައިވާ ލިޔުމަކާއި ގުޅިގެން އޭނާ ކުރެއްވި ޓްވީޓެއްގައި ވަނީ ރައީސް މައުމޫންގެ ވެރިކަމުގައި ރައީސް މައުމޫން އަވަހާރަ ކޮށްލުމަށް ރޭވުނު ހަމަލާތަކާއި ގުޅޭ ތާރީހުތައް ހިއްސާ ކުރައްވާފައެވެ. އެގޮތުން 1983ވަނަ އަހަރާއި 1988ވަނަ އަހަރުގެ ނޮވެމްބަރު މަހުގެ ތިންވަނަ ދުވަހުގެ އިތުރުން 2008ވަނަ އަހަރުގެ ޖެނުއަރީ މަހުގެ އެއްވަނަ ދުވަސް ޣައްސާން ވަނީ ހިއްސާ ކޮށްދެއްވާފައެވެ.\nޣައްސާން ވަނީ އޭނާގެ ބައްޕާފުޅު އަވަހާރަ ކޮށްލުމަށް ރޭވީ ކޮން ބަޔަކު އަޑީގައި ހުރެގެންތޯ ސުވާލު ކުރައްވާފައެވެ. އަދި 90ގެ އަހަރުތަކުން ފެށިގެން އޭރު ރައީސް މައުމޫނާއި ދިމާލަށް ކީހާ އެއްޗެހި ހަނދާން ނެތުނީތޯ ވެސް އޭނާ ސުވާލު ކުރެއްވިއެވެ. ޣައްސާން ވިދާޅުވީ ކަންބަޅި ކެހެރީގައި އޮތް ނަމަވެސް ހިޔަޅު ވާނީ ހިޔަޅަކަށް ކަމަށެވެ.\n2009 ga geydhoshah evve, alifaanboalha uka, gaa uka dhoru vattaalaa vannan ulhunee kon baeh ba? Fenaathelaa ekeh nuvaane. Ley ola vaane. Olhigen ves ulhenee kon bayakah ba?\n— Mohamed Ghassan Maumoon (@mgmaumoon) June 7, 2020\nމީގެއިތުރުން ކުރީގެ ރައީސް މުހައްމަދު ނަޝީދުގެ ވެރިކަމުގައި ރައީސް މައުމޫން ފުލުހަށް ހާޒިރުކުރުމުގެ ނަމުގައި ހިނގި ކަންކަމުގެ ތެރޭގައި އެމަނިކުފާނު ދިރިއުޅުއްވާ ގެކޮޅަށް ގާ އުކާ އަލިފާންބޯޅަ އުކާ، ގޭގެ ދޮރުވައްޓާލީ ކޮންބައެއްތޯ ވެސް ޣައްސާން ވަނީ ސުވާލު ކުރައްވާފައެވެ.\nޣައްސާން މިފަދައިން ވިދާޅުވެފައި މިވަނީ ދާދި އަވަހަށް ކޯލިޝަން ރޫޅުމާއިއެކު ރައީސް ޔާމީން ޖަލަށް ލާފައިވަނީ ނުހައްގުން ކަމަށް ރައީސް މައުމޫން ވިދާޅުވާނެ ކަމަށް ވިދާޅުވެފައި ވަނިކޮށް ގިނަ ބައެއްގެ ފާޑުކިޔުންތަކެއް ޣައްސާނަށް އަމާޒުވެފައިވާ ދަނޑިވަޅެއްގައެވެ. ނަމަވެސް ޣައްސާން ވަނީ އެކަމަށް ވެސް ރައްދު ދެއްވާފައެވެ.\nޖޫން 7, 2020 23:22\nވަރަށްރަނގަޅުވާހަކފުޅެއް ކެނެރީގޭ ނަސީދު އެއީ ދިވެހިރާއްޖޭގެ ރައީސްކަމަށް ކުފޫހަމަނުވާ މީހެކޭ މައުމޫނުބުނި އެކަން އަޅުގަނޑުމެން އެދުވަހުވެސް މިއަދުވެސް ގަބޫލުކޮންގެން މިތިބީ ނަސީދަށް ނޫނެކޭ ބުނެގެން އެކަމަކު މައުމޫނަށް ނަސީދު އޮޅުނިތާދޯ " ހިއްޏަށް ހަކުރު އޮޅި ރިހާކުރު ފޫޅިޔަށްވެސް ފުއްމާލާ " އެކަމަކު ހަކުރަށް ހިނި ނުއޮޅޭ މީ ވަރަށް ވާހަކަ ، މިގައުމުގައި ނަސީދުގެ ގުއިރޯނުގައި ނުޖެހި ވަރުގަޑަ އަޒުމެއްގައި ހުރި ލީޑަރަކީ ރައީސް ޔާމީނު އެއީ ދީނާ ގައުމުގެ ދިފާއުގައި...\nޖޫން 7, 2020 23:41\nބޮޑު ވަގުހިޔަޅު އެއޮތީ ކޮށީގަ ބަންދުކޮށްފަ، ވައްކަންކޮށްގެން\nޖޫން 8, 2020 00:08\n1998ގައި ވިލާތުގައި ކާޜު އެކްސިޑެންޓް ކޮއް މީހަކު މެޜިޔޯ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nޖޫން 8, 2020 00:19\nމަރުހަބާ ޣައްސާން ދެފުށުނޭޅެތީ ކޮއްކޮޔަށް ސާބަސް ދަންނަވަން ބުއްޅަ ތިބޭފުޅުންނަށް ދުވަހަކުވެސް ހެވެއްނޭދޭނެ ހިތްހެވެއްވެސް ނުވާނެ މިހާރު ލީޑް ލުރަން އެތިބީ ދިވެހި ލޮބުވެތި ރައްޔިތުން ގުދައް އަވީލާފަ ކުޑަކަކުލަށް ތިރިކޮށް ޓޯޗާކުރި މީހުން ކުޅުދުއްފުށީ މަންމައެއްގެ ލޮލުން ލޭކަރުނަ އޮހޮރުވިމީހުން ޕްރޕގުރެސް ލައިޓްގަ ބާރަށު އަބްދުއްރަހުމާން ތަމަޅައިންލައްވާ ކަތިލާލި މީހުން\nޖޫން 8, 2020 00:20\nހަނދާނެއްނުހުންނާނެ މިހާރު އިނގޭތޯ ގޮވިހާއެއްޗެއްސާ އަބުރުކަތިލިވަރު ކީއްކުރާނީ މީދުނިޔެ މިދުނިޔެއަކީ އެތަނަކައް ވަރައްހިއްކިޔާތަނެއް\nޖޫން 8, 2020 00:26\nޙިޔަޅޭ ކަންބަޅިއޭނުކިޔާ ވަގަށްނެގި ލާރިގަޑު ސަރުކާރާހަވާލުކުރީޔާ މާތާހިރުވާނެ. ޢަލްޖަޒީރާ ޑޮކިއުމެންޓްރީގަބުނާ.\nޖޫން 8, 2020 00:51\nބައްޕާފުޅުގެ ރަންޒަމާން ހަދުމަކޮށް ބައްޕާފުޅު މިދިވެހިރާއްޖޭގެ ބައެއްރައްޔިތުންނަށް ދިން ނުހައްޤު އަނިޔާއި ކުރި ޖެއްސުމާ ފުރައްސާރައިގެ ވާހަކަތަށްވެސް ހަދުމަ ކޮށްލެއްވި ނަމަ ހިޔަޅެއް ކަންބަޅީގެ ކެހެރީގައި އޮތީ ކާކުކަން މަނިކުފާނަށް ވިސްނިވަޑައި ގަންފާނެ ! މަނިކުފާނު ތިޔަވަރުވެފާ ތިހުންނެވީ " ހިޔަޅު ކަންބަޅީގެ ކެހެރީގައި " ވެރިކަން ކުރި ރަންޒަމާނުގައި ކަން ހަދުމަ ކުރައްވާފަ އެހެންމީހުންނާ ދިމާލަށް ގާ އުކާބަލަ !\nޖޫން 8, 2020 01:32\nތެދެއް ތިޔަބުނީ.. އަލަގަހަކުން ކެޔޮ ނިރެއްވެސް ނުފަޅާނެ.. އެހެންވެ ބަފާ ހިނގިމަގުން ހިނގަންދޯ ތިޔަ އުޅެނީ..\nޖޫން 8, 2020 01:36\nސާބަހޭ ދަރިޔާ! ތިގޮތުގަ ހިފަހައްޓާލާތި،\nމީ ހަމަ ބަޠޮލެއް، ޤައުމު ފަޚުރުވެރިވާފަދަ.\nޖޫން 8, 2020 04:28\nޖޫން 8, 2020 04:43\nކުރިން އުޅުނީ ހިމާރުލްގައުމު. މިހާރު މިއުޅެނީ ދައްޖާލުލްގައުމު. ހިމާރުލްގައުމު ކިޔާ އެއްޗެއް މާގިނަ މީހުން ބަލައެއް ނުގަނޭ. މިހާރު މިއުޅޭ ދައްޖާލުލްގައުމު ބަލައިގަންނަ ބައިގަނޑެއް އުޅޭނެ. ގަލޮޅުގައި ހުންނާނެ ގަލުޅު ބަހުރުވައިގެ ތަރުޖަމާނު، ދައްޖާލުލްޤައުމު ދައްކާ ވާހަކަ ތަރުޖަމާކުރަން.\nޖޫން 8, 2020 05:25\nތިޔަވިދާޅުވިހެން ކެހިވެރި މަކަރުވެރި ވަގަކު ހުދުފޮތިކޮޅަކައް ހަދަންއުޅުނަސް އެވާނީ ހަމަ ވަގަކަށް\nސާބަހޭ. އަހަރަމެން އިއްޔެވިކަމެއް ހެން ހަނދާން އެބަހުރި. ހަނދާން ނެތިގެން އުޅެނީ ބައްޕާފުޅު. ބައްޕާފުޅަށް ގޮތްހުސްވެ ހިޔަޅު ކާލަފާނެތީ، ހިޔަޅު ބައިގަނޑަށްވަނީއެވެ. އެއީ ބައްޕާފުޅަށް ރައްކާތެރި ތަނެއްނޫނެވެ. އެންމެން ދިމާކޮށްލާނީ ކޮންވަގުތަކުކަމެއް ނޭނގޭނެއެވެ. މިކަމުގެ ހެއްކެއް ފާރިޝްއަށް ލިބުނު ކެހި އިބުރަތަކަށް ފުދޭނެވެ. އަޑީގަތިބީ އެމްޑީޕީންނެވެ. ކޮއްކޮ ސަލާމަތްވީ އެމހުންގެ ތެރެއިންނުވުމުންނެވެ.\nޖޫން 8, 2020 05:51\nއަދި ތިލިުމައް އިތުރުކޮއް ލައްވަ މައުމޫން ގެއަބުރު ކަތިލުމައްޓަކާ ހުކުރުދުވަހުގަ ހުރިހާ މުސްލިމުންނައް ނަސޭހަތްދޭންއޮންނަ ހުކުރުހުތުބާގެތެރެއައް މައުމޫނު އަބުކަތިލުމައް ލިއުންތައް އެޅީކޮންބައެއްތޯ ސުވާލުކުރައްވާ\nޖޫން 8, 2020 06:58\nވަރުގަދަ ޢަޒުމެއްގެ ވެރިއެއްހެން ހީވޭ. ހިތަށް ވެރިވެގެން އަންނަނީ އިލްޔާސް އިބުރާހީމްގެ ޚިޔާލާތާއި ފިކުރުން ގެތިފައި ޔާމީންގެ ހުނަރުތަކުން ޖަރީވެފައިވާ ހަރުދަނާ ލީޑަރެއްހެން.\nހިޔަޅުގެ ދަރި ވާނީ ހިޔަޅަށް. ކަންބަޅި އަކަށް ނުވާނެ.\nޖޫން 8, 2020 10:54\nޢައްސާނުގެ ވާހަކަ ހަމަ ސަތޭކަ\nޖޫން 8, 2020 11:23\nތީ ހިޔަޅެއްކަމަށް ހެދެން އުޅުނަސް ހަޤީޤަތުގަ ކަންބަޅިއެއް!\nޖޫން 8, 2020 11:57\nހަދާނަށް އަންނަނީ 30 އަހަރު. ބޭބޭފޫޅުން ރަން ފާޚާނާ ތައްޓާ، ސުވިންޕޫލް އަދި ސިންގަޕޫރުން ޕިއްޒާ ފަރިއްކުޅުވި ދުވަސް ވަރު. ހިޔަޅެއް ވެރި ކަމުގައި ހުރިއިރު ލިބުނު ހުރިހާ ސޮކޮލަރޝިޕް އެއް ގާތްމީހުންނަށް، މާލޭ ބިން މާލޭ މީހުންލައްވައި ހިއްކުވައި ހުރިހާ ގޯއްޗެއް އެކުވެރިންނަށް. ހުރިހާ ބޯޑެތި މަގާމެއް އެކުވެރިންނަށް. ދިވެހިން އަދިވެސް މިއުޅެނީ އެފިތުނައިން އަރާ ނުގަނެވިގެން.\nހިޔަޅު ލައިގެނެއްނު އެމްޑީޕީ އަށް މިވެރިކަން ލިބުނީވެސް. ލަދައް ނުގަނޭތަ؟ މައުމޫނުގެ ވެރިކަމަކީ ޢާއިލީ ވެރިކަމެކޭ ތިމަންނަމެން މިރާއްޖޭގެ ވެރިކަމާ މިޙަވާލުވަނީ މިކަންތައް ރަނގަޅު ކޮށް ރާއްޖެ ހަމަޔަކަށް އެޅުވުމަށޭ. ކިޔާފަ ވެރިކަމަކަށް ބޫތު ކައިފަ ތިބި މީހުން މައުމޫނުގެ ހިޔަޅު ކަމަށް ވުރެ މާނުބައި. ޔާމީނަށް ވުރެ 200 ނުބައި. މުޅިރާއްޖޭގެ ހުރިހާ ބާރުތައް ގޭތެރެއަށް ލައިގެން އެތިބީ. ކޮންކަމެއް އިޞްލާޙު ވާނީ. ކޮންކަމެއް އިންސާފު ވެރި ކުރެވޭނީ. ކޮންޖުޑިޝަރީ އެއް އިޞްލާޙު ކުރެވޭނީ . ކޮންކަމެއްތޯ ވީ. ކުރިއަށް ވުރެ މިރާއްޖޭގެ ކަންތައް ގޯހުން ގޯސް. އަޅުގަނޑުމެން ހީކުރީ މިރާއްޖެ ދެން ދާނީ ރަނގަޅު މިސްރާބަކަށް ކަމަށް. އެމްއެމް ޕީއާރުސީގެ މައްސަލަވެސް ނުބެލިގެން މިއުޅެނީ ޕާޓީ ކުދީންނާ ޢާއިލާގެ މީހުންނާ ރައްޓެހީން ތައް ތިބީމަ. ކޮންއިންސާފުވެރިގޮތަކަށް ކަމެއް ނިމިގެން ދިޔައީ. މިރާއްޖޭގައި ތިބި ވިސްނޭ ރައްޔިތުން ވިސްނާލިޔަސް މީޙަޤީގަތް ކަން އެނގޭނެ. އަމިއްލަ މީހާ ނުރަނގަޅު ކމަެއް ކުރުމުން އެކަން ބަލާނީ ކޮން ބޭބއެއް. ކޮން ފަހަރިއެއް.ކޮންޅިޔަނެއް. އެކަން ދާނީ މޭޒު ދޮށުން ވައްގަނަޑަށް .މިސާލަކަށް ދީނަށް ފުރައްސާރަ ކުރިމީހުންވެސް ނުބެލުނީ އެހެން ވެގެން..


BREAKING NEWS: Nasheed Thaaidhu Kurehvi Aslam Katai, Raees Ge Thaaidhu Oeh Shifaaz Hovihje - Vaguthu\nނަޝީދު ތާއިދު ކުރެއްވި އަސްލަމް ކަޓައި، ރައީސްގެ ތާއީދު އޮތް ޝިފާޒް ހޮވިއްޖެ\n10 މަސް ކުރިން ( ނޮވެމްބަރު 22, 2019 )\nއެމްޑީޕީގެ ޤައުމީ މަޖިލީހުގެ ޖަލްސާއެއްގެ ތެރެއިން- ވަގުތު އިމޭޖަސް: އަޝްހާދު އަބްދުﷲ\nއެމްޑީޕީގެ ނައިބު ރައީސް ކަމަށް ގެންނަން ކުރީގެ ރައީސް މުހައްމަދު ނަޝީދު ތާއިދު ކުރެއްވި ހިތަދޫ އުތުރު ދާއިރާގެ މެންބަރު މުހައްމަދު އަސްލަމަށް އިންތިޚާބު ނާކާމިޔާބުވެ، ރައީސް ޞާލިހްގެ ތާއީދު އޮތް މިނިސްޓަރ މުހައްމަދު ޝިފާޒް އިންތިޚާބު ކާމިޔާބު ކުރައްވާނެ ކަން "ވަގުތު" އަށް މިހާތަނަށް ލިބިފައިވާ ނަތީޖާ އިން ކަށަވަރު ވެއްޖެއެވެ.\nއެމްޑީޕީގެ ނައިބު ރައީސް ހޮވުމުގެ އިންތިޚާބުގައި އަސްލަމަށް ތާއިދު ކުރައްވާކަން ނަޝީދު ރަސްމީކޮށް އިއުލާން ނުކުރެއްވި ނަމަވެސް އަސްލަމާއި ނަޝީދު ކެމްޕޭން ހަރަކާތްތައް ކުރިއަށް ގެންދެވީ އެކުގައެވެ. އެހެންކަމުން ނަޝީދުގެ "ކެންޑިޑޭޓަކީ" އަސްލަމް ކަން އޮތީ ޔަގީން ވެފައެވެ.\nރައީސް ޞާލިހް ވެސް ޝިފާޒަށް ތާއިދު ކުރައްވާކަން ރަސްމީކޮށް އިއުލާނެއް ނުކުރައްވައެވެ. ނަމަވެސް ސަރުކާރުގެ އިސް މަގާމުތަކުގައި ތިއްބެވި ބޭފުޅުންނާއި ރައީސް ޞާލިހްގެ އެންމެ އަރިސް ބޭފުޅުން ފެނުނީ ޝިފާޒްގެ ކެމްޕޭނުންނެވެ. އެހެންކަމުން ޝިފާޒަކީ ރައީސް ޞާލިހްގެ "ކެންޑިޑޭޓް" ކަން އޮތީ ކަށަވަރު ވެފައެވެ.\nމިހައިތަނަށް "ވަގުތު" އަށް ލިބިފައިވާ ނަތީޖާތަކުން ޝިފާޒަށް ލިބިފައި ވަނީ 10،552 ވޯޓެވެ. އެބޭފުޅާ އާއި ވާދަ ކުރެއްވި އަސްލަމް އަށް ލިބިފައި ވަނީ 7،503 ވޯޓެވެ. މިއާއިއެކު އެ ޕާޓީގެ ނައިބު ރައީސްގެ މަގާމު ޝިފާޒް އަށް ވަނީ ކަށަވަރު ވެފަކަން ފާހަގަކޮށްލެވެއެވެ.\nނޮވެމްބަރު 22, 2019 23:55\nނަސީދުގެ ސަޕޯޓް ދުވަހުން ދުވަހަށް ދަށްވެ ޖަލަށް ދާން ނުޖެހެނީސް މިގައުމު ދޫކޮށް ފިލައިގެން ދިއުމަށް ނަސޭހަތްތެރިވަން.\nނޮވެމްބަރު 23, 2019 00:26\nރައީސްއާ ނަޝީދަކީ ހަމަ ދެހަށިގަނޑެއްގައިވާ އެއްފުރާނަ. ޝިފާޒް ތި ހޮވާނީ އަސްލަމަށް އާ ގައުމެއް ހަދާ އެގައުމުގެ ރައީސްއަށް އައްޔަން ކުރަން ނިންމާފަ އޮތީމަ ކަމަށް ވެދާނެ ނޫންތޯ؟ ބޮޑެތި ސިކުނޑިތަކުން ވިސްނާނީ ނިކަން ބޮޑުކޮށް.. އަސްލަންޓޭ ކަޓުވައެއްނުލާނެ އެއަށްވުރެ ބޮޑު އެއްޗެއް ދޭން ނެތްނަމަ.\nނޮވެމްބަރު 23, 2019 00:55\nނަޝީދޫ ތިބާގެ ވުޖޫދު މިގައުމުގައި ކުޑަވަމުންދާކަން އެނގޭތަ.\nނޮވެމްބަރު 23, 2019 02:58\nނަޝީދު ތާއީދު ކުރީ އަސްލަމަކަށް ނޫން... ނަޝީދު ކަޓުވަން އުޅުނީ އަސްލަމް. މިއީ ހަގީގަތަކީ\nނޮވެމްބަރު 23, 2019 04:18\nކޮބައިތަ 87000 މެމްބަރުން.\nނޮވެމްބަރު 23, 2019 06:32\nނަޝީދުގެ ހަދުހަޔާތް ނެތްކަން އެބަ އިނގޭ... 13 އަހަރަށް ނަޝީދު ޖަލަށް ލައި ޕާޓީ ބައިބައި ވެފައިވަނީ ކޮށް ޕާޓީގެ ލިޑަރ ޝިޕް ކޮޅަށް ނަގާ އަދުގެ ސަރުކާރު ގެނެސްފައި ހުރީ ޝިފާޒްގެ ބުރަމަސައްކަތުން. އެއީ ޙަޤީޤަތް... ނަޝީދުގެ ލަދުކޮބާ އަސްލަމް އާއި އެކު ކެމްޕޭން ކުރަން\nނޮވެމްބަރު 23, 2019 07:17\nފެނިގެންމިދިޔައީ އެމްޑީޕީ ގެ ތަސައްރަފް ގުދިފައިވާ މެމްބަރުން އިސްލާމްދީނަށް ކުރާލޯބި\nލާދީނިއްޔަތު ފަތުރަން ނޭދޭ މިންވަރު އައްނި ތާޢީދު ނުކުރިނަމަ އަސްލަމް ނައިބުރައީސް ވޯޓް ކާމިޔާބުކުރީސް އެމްޑީއެންގެ ތަރުޖަމާނަކަށްވެގެން މަޖިލީހަކީ ވެރިކަން ހިންގާ މައިއިދާރާއަށް ހަދައިގެން ބަރުލަމާނީ ނިޒާމުގައި ވެރިކަން ކުރާބީދައިން ޤައުމު ހިންގަންނޫޅުނިއްޔާ ރަނގަޅުވާނީ ބަރުލަމާނީ ނިޒާމެއް މިރާއްޖެއަކަށް ބޭނުމެއް ނޫނޭ ރައްޔިތުން އޮތީބުނެފަ އެކަން ނިއްމާނީ ރައީސުލް ޖުމްހޫތިއްޔާއޭ ކިޔައިގެން ބޮލަކަށްނޭރެވޭނެ ބޮޑުވަޒީރުކަން ކުރޭހުވަފެނުގަ\nނޮވެމްބަރު 23, 2019 07:52\nނަޝީދު އައްޑޫމީހުނަށް ތާއީދެއްނުކުރާނެ އަދި ސާލިހުއާ ނަޝީދު ދެމީހަކަށް ތާއީދެއްނުކުރާނެ. ދެމީހުން ދެމީހަކަށް ތާއީދު ކުރާކަންދައްކަނީ އޮޅުވާލަން. ނަޝީދު ބޭނުންވަނީ އައްޑުމީހުންނަށް ހެޔޮއެދޭކަންދައްކާ އެތަނަށް ސިޓީކިޔާ އެ އަތޮޅު ( އަޅުގަޑު އަތޮޅުކިޔަނީ ދިވެހިރާއްޖެއަކީ އަތޮޅުތަކެއްގެ މައްޗައް އެކުލެވިގެންވާ ޖަޒީރާ ރައްތަކެއް ހުރި ޤައުމެއް މި ރާއްޖެއަކު ނުހުންނާނެ ސިޓީއެެއް މާލެއަކީވެސް ދިވެހިރާއްޖޭގެ ވެރިކަންކުރާ ރައް އެހެންވެ. ނަޝީދު ރާއްޖޭގެ ޖަޒީރާކަން ކަޑުވާލަން ސިޓީ ކިޔަސް ރާއްޖެއަކީ ޖަޒީރާ ތަކެއް ) ނަޝީދު ބޭނުންވަނީ އައްޑު އިނއޑިޔޣެ ވިލެޖް ފެންވަރުގަ ބާއްވަން.\nނޮވެމްބަރު 23, 2019 09:26\nކޮބާތަ 90000 ހާސްމީހުން 50 ހާސްވެސް ތިޕާޓީގަ މިހާރަކު ހަމައެއްނުވާނެ މިހާރުއިނގޭދޯ ވޯޓުން ވައްކަން ކުރެވިއްޖެކަން ވ ސަލާމް ކޮބާ އައި ޕީ ކޯޓް އަމްރު ކޮބާ\nނޮވެމްބަރު 23, 2019 09:54\nއަސްލަމު ފަހަތުގާ ހުރީ ކެނެރީގޭ މުހައްމަދު ނަށީދާ އޭނަޔައް ސަޕޯޓުކުރާ މަދުބަޔަކު ށިފާޒު ފަހަތުގަ ހުރީ ރައީސް އިބޫ ގިނަމީހުން މިހާރު އަންނި ބަލަޔެއްނުގަނޭ އޭނަގެ އަހުލާގާ އޭނަގެ ބަސްމަގާހުރެ އައްޑޫމީހުން ނިދިން ހޭލާން ނުޖެހޭތޯ މީފުކެއް ބޮޑުވަރުދޯ އަސްލަމް ކޮންމެ ކަމަކައް ގުރުބާން އެބަކުރޭ އަހަންނަކީ އެމްޑީޕީމީހެއް އަސްލަމާދޭތެރޭ ކަންތައްކުރިގޮތުން އެމްޑީޕީއާ އިދިކޮޅައް ދެންމަސައްކަތް ކުރާނީ އައްޑޫމީހުންނާނުލާ އެމްޑީޕީގެ ކުރިމަގެއް ނޯންނާނެ\nނޮވެމްބަރު 23, 2019 10:41\nނަޝީދު ސަޕޯރޓްކުރަނީ އަސްލަމަށް ކަމަށް ބުނާނަމަ އޭގެ އިނދިކޮޅަށް ދެކެންޖެހޭނީ. ހަޤީޤަތުގައި ނަޝީދުވެސް ވަރަށް ބިރުގަނޭ އައްޑޫ މީހުން މަތިފަޑިއަށް އަރުވަން. އެހެނަސް އައްޑޫގެ އާބާދީ ބޮޑުވީމަ އިންތިޚާބުތަކަށް އައްޑޫގެ ވޯޓު މުހިއްމު. އެވޯޓް ލިބެން އޮތީ އައްޑޫ މީހުން ހައްދައިގެން. ނަޝީދުއަށް އެނގޭ ކަމެއް ކޮށް ނުދިނަސް އައްޑޫ މީހުންނަކީ މޮޅުވާހަކައަށް ހެއްލޭ ގަޅިހެއްދޭ ބައެއްކަން. އެހެންވެ ނަމުފައި އަސްލަމަށް ތާއީދުކުރިޔަސް ހަޤީޤަތުގައި އަންނި ބޭނުންވީ އާރެއްބާރެއްނެތް ގަޅި ހޮވަން. އަހަރުން ގޭގައި އުޅޭ އެމްޑީޕީ މީހުންވެސް ބުނެފަވަނީ އަސްލަމަށް ވޯޓުނުދޭން ނަޝީދު ބުނެފައިވާކަމަށް.\nދެން އައްޑޫ މީހުން ތިބޭ އަތްޖަހަން.


Mi aharu March ge niyalah dhaulathah libunu aamdhany 335.7 million ithuru\nމިއަހަރު މާޗްގެ ނިޔަލަށް ދައުލަތައް ލިބުނު އާމްދަނީ 335 މިލިއަން އިތުރުވެއްޖެ\n05 ޖޫން 2021 - 10:45:25\nމިދިޔަ އަހަރުގެ މާޗު މަހާ އަޅައި ބަލާއިރު މި އަހަރުގެ އެ މުއްދަތުގައި ދައުލަތަށް ލިބުނު ޖުމްލަ އާމްދަނީ 335.7މިލިޔަން ރުފިޔާ އިތުރުވެއްޖެއެވެ.\nރާއްޖޭގެ މަރުކަޒީ ބޭންކު، އެމްއެމްއޭ އިން އާންމުކުރި ތަފާސްހިސާބުތަކުން ދައްކާގޮތުން މިދިޔަ އަހަރުގެ މާޗު މަހު ދައުލަތަށް ލިބުނު ޖުމްލަ އާމްދަނީ އަށް ބަލާއިރު މި އަހަރު ލިބުނު އާމްދަނީ ވަނީ 24 އިންސައްތަ އިތުރުވެފައެވެ. އެއީ 335.7 މިލިއަން ރުފިޔާގެ އިތުރުވުމެކެވެ.\nއެމްއެމްއޭ އިން ބުނީ އާމްދަނީ އިތުރުވީ ޓެކްސް އަދި ނޮން ޓެކްސް ރެވެނިއުގެ ގޮތުގައި ލިބުނު އާމްދަނީ އިތުރުވުމުން ކަމަށެވެ. އެގޮތުން މިދިޔަ އަހަރާ އަޅައި ބަލާއިރު މި އަހަރުގެ މާޗު މަހު ނޮން ޓެކްސް ރެވެނިއުގެ ގޮތުގައި ދައުލަތައް ލިބުނު އާމްދަނީ 203.4 މިލިޔަން ރުފިޔާއިން އިތުރުވެފައިވާކަމަށް ރިޕޯޓުން ދައްކައެވެ. އަދި ޓެކްސް ރެވެނިއުގެ ގޮތުގައި ލިބުނު އަދަދު ވަނީ 126.7 މިލިއަން ރުފިޔާ އިތުރުވެފައެވެ.\nއާމްދަނީގެ އިތުރުން ދައުލަތުގެ ހަރަދުތައް ވެސް މި އަހަރުގެ ތެރޭގައި އިތުރުވެފައިވާކަމަށް އެމްއެމްއޭގެ ތަފާސްހިސާބުތަކުން ދައްކައެވެ. އެގޮތުން މިދިޔަ އަހަރުގެ މާޗު މަހާ އަޅައި ބަލާއިރު މި އަހަރު ދައުލަތުގެ ހަރަދުތައް 8 އިންސައްތަ ވަނީ އިތުރުވެފައެވެ. އެއީ ކެޕިޓަލް އެކްސްޕެންޑިޗާގެ ގޮތުގައި 278.8 މިލިއަން ރުފިޔާ އަދި ކަރަންޓު އެކްސްޕެންޑިޗާގެ ގޮތުގައި 72.5 މިލިއަން ރުފިޔާއާ އެކު ޖުމްލަ 351.3 މިލިއަން ރުފިޔާގެ އިތުރުވުމެކެވެ.\nތަފާސްހިސާބުތަކުން ދައްކާގޮތުން މިދިޔަ މާޗު މަހުގެ ތެރޭގައި ދައުލަތުގެ އާމްދަނީ ވަނީ ހަރަދުތަކަށްވުރެ ބޮޑަށް އިތުރުވެފައެވެ.\nވިހި ރުފިޔާގެ އިތުރު ނޫޓު ޗާޕުކޮށްފި


Pakistani ge boduvazeeru furathama faharah Afghanistan ah – Iru\nޕީއެސްއައިޕީ މަޝްރޫއުތަކަށް 3.4 ބިލިއަން ރުފިޔާ ހަރަދުކޮށްފި\nސަމާ· 20 ނޮވެމްބަރ 2020\nޕާކިސްތާނުގެ ބޮޑުވަޒީރު އިމްރާން ޚާން އަފްޣާނިސްތާނަށް ރަސްމީ ދަތުރުފުޅެއް ކުރައްވައިފިއެވެ. މިއީ މީގެ ދެ އަހަރު ކުރިން އިމްރާން ޚާން ޕާކިސްތާނުގެ ބޮޑުވަޒީރުގެ މަޤާމާއި ޙަވާލުވެވަޑައިގެންނެވި ފަހުން އަފްޣާނިސްތާނަށް ކުރައްވާ ފުރަތަމަ ރަސްމީ ދަތުރުފުޅެވެ.\nބޮޑުވަޒީރު އިމްރާން ޚާން އަފްޣާނިސްތާނަށް ދަތުރުފުޅެއް ކުރައްވަމުންދަނީ އަފްޣާނިސްތާނުގެ ސަރުކާރާއި ޠާލިބާނުންނާއި ދެމެދު ކުރަމުންދާ ޞުލްޙަ ޤާއިމްކުރުމުގެ މަޝްވަރާތައް މަޑުޖެހި، ޙަމަލާ ބަދަލުކުރުމާއި ލޭ އޮހޮރުވުން އިތުރުވެފައިވާ ދަނޑިވަޅެއްގައެވެ. އަދި އަފްޣާނިސްތާނުގައި ތިބި އެމެރިކާގެ ސިފައިންގެ ޢަދަދު 4،500ން 2،500އަށް ޖަނަވަރީ މަހުގެ ތެރޭގައި މަދުކުރާނެކަމަށް އެމެރިކާއިން އިޢުލާނުކޮށްފައިވަނިކޮށެވެ.\nބޮޑުވަޒީރު އިމްރާން ޚާން އަފްޣާނިސްތާނަށް ކުރައްވާ ދަތުރުފުޅުގައި އަފްޣާނިސްތާނުގެ ރައީސް އަޝްރަފް ޣަނީއާއި ބައްދަލުކުރައްވާ ދެ ޤައުމުގެ ދެމެދުގައި އޮތް ގުޅުމާއި ގުޅޭގޮތުން މަޝްވަރާކުރެއްވުމަށްވަނީ ހަމަޖެހިފައެވެ. އޭގެ އިތުރުން އަފްޣާނިސްތާނުގައި ޞުލްޙަ ޤާއިމްކުރުމަށް ކުރާ މަސައްކަތްތަކާއި އެހެނިހެން މައްސަލަތަކާއި ގުޅޭގޮތުންވެސް މަޝްވަރާކުރާނެކަމަށް ޕާކިސްތާނުން ބުންޏެވެ.\nއަފްޣާނިސްތާނުގެ ރިޔާސީ އިދާރާއިން ބުނީ ބޮޑުވަޒީރު އިމްރާން ޚާންގެ ދަތުރުފުޅުގެ މައިގަނޑު ބޭނުމަކީ ދެ ޤައުމުގެ ދެމެދުގައި އޮތް ވިޔަފާރިއާއި އިޤްތިޞާދީ ގުޅުމާއި ގުޅޭގޮތުން މަޝްވަރާކުރުން ކަމުގައި ވިޔަސް ޞުލްޙައިގެ މަރުހަލާއާއި ގުޅޭގޮތުން ފުޅާ ދާއިރާއެއްގައި މަޝްވަރާކުރާނެކަމަށެވެ.\nބޮޑުވަޒީރު އިމްރާން ޚާން އަފްޣާނިސްތާނަށް ކުރައްވާ ދަތުރުފުޅުގައި އެމަނިކުފާނުގެ އަރިހުގައި ޕާކިސްތާނުގެ ޚާރިޖީ ވަޒީރު ޝާހު މަހުމޫދު ޤުރޭޝީއާއި ވިޔަފާރިއާއި އިންވެސްޓުމަންޓާއިބެހޭ މުޝީރު، ރައްޒާޤު ދާޢޫދު ބައިވެރިވެވަޑައިގަންނަވައެވެ.


Musaara dheyn aadheys kurumun biru dhahkaa maruge inzaaru dhin: Bidheyseen\nހައްޔަރުކުރި ބިދޭސީން-- ފޮޓޯ: ޕީއެސްއެމް ނިއުސް\nމުސާރަދޭން އާދޭސްކުރުމުން ބިރު ދައްކާ މަރުގެ އިންޒާރުދިން: ބިދޭސީން\n04 ޖުލައި 2020 - 19:00:25\nބ. ބޮޑުފިނޮޅުގައި ރިސޯޓު ތަރައްގީ ކުރުމުގެ މަސައްކަތް ކުރަމުން އަންނަ ރިޒް ކުންފުނީގެ ބިދޭސީ މުވައްޒަފުންނަށް މުސާރަ ނުލިބޭތީ ޝަކުވާކުރުމުން ބިރު ދައްކާއި މަރުގެ އިންޒާރުދިން ކަމަށް އެ ބިދޭސީން ބުނެފި އެވެ.\nއެ މީހުންގެ ބަންދާއި މެދު ގޮތެއް ނިންމަން މިއަދު ކޯޓަށް ހާޒިރުކުރުމުން ބިދޭސީން ވަނީ އެކަން ހިނގި ގޮތް ކޯޓުގައި ކިޔައިދީފައި ކަމަށް "ޕީއެސްއެމް" ގައި ރިޕޯޓު ކުރެ އެވެ. މާލެއިން އެ ހަމަނުޖެހުން ކޮންޓްރޯލްކުރަން ދިޔަ ފުލުހުންނާއެކު ގެންދިޔަ ދެ މީޑިއާގެ ތެރޭގައި ޕީއެސްއެމް ވެސް ހިމެނޭއިރު އެތަނުން ރިޕޯޓްކުރާ ގޮތުގައި ހައްޔަރުކުރި 19 މީހުން ވަނީ އެމީހުންގެ ހާލަތު ކޯޓުގައި ކިޔައިދީފަ އެވެ.\nއެގޮތުން، އެތަނުން އެކަކު ވަނީ ތަކެއްޗަށް ގެއްލުން ދިނީ، މުސާރަ ނުލިބޭތާ ހަ މަސް ދުވަސްވެފައިވާތީ ބޯގޮވައިގެން ކަމަށް ބުނެފަ އެވެ. އެމީހާ ވަނީ އޭނާގެ އާއިލާ މީހުން ވެސް ގައުމުގައި އުޅެމުން އަންނަނީ ވަރަށް ހާލުގައި ކަމަށާއި އެމީހުން ގައުމަށް ފައިސާ ނުފޮނުވާތީ އެމީހުން ވެސް ގުޅާ ކަމަށް ބުނެފަ އެވެ.\nއޭގެ އިތުރުން އެމީހުން ކޯޓުގައި ވަނީ މުސާރަ ނުލިބޭތާ ހަ މަސް ދުވަސްވާތީ އެކަމުގެ ޝަކުވާކުރުމުން، މުސާރަ ނުދޭނެ ކަމަށް ބުނެ އެރަށަށް ބަޔަކު ފޮނުވާއި، އެ މީހުންނަށް ބިރު ދައްކާފައި އެވެ. އަދި މުސާރަ ނުދީ އެމީހުން ފޮނުވާލާނީ މާލެއަށް ކަމަށް ވެސް ބުނެފައިވާ ކަމަށް ރިޕޯޓު ކުރެ އެވެ.\nއެ ތުހުމަތުތަކާއި ގުޅިގެން ބަހެއް ހޯދުމަށް ސީއެންއެމްއިން ރިޒް ކުންފުނީގެ ވެރިޔާ، އަދި މިލަންދޫ ދާއިރާގެ މެމްބަރު އަލީ ރިޒާއަށް ގުޅި ނަމަވެސް ފޯނަށް ޖަވާބެއް ނުދެއްވަ އެވެ.\nހައްޔަރުކުރި 19 ބިދޭސީންގެ މައްޗަށް ފުލުހުން ވަނީ ޓެރަރިޒަމާއި މަރާމާރީ ހިންގުމުގައި ވައްކަމުގެ ތުހުމަތުކޮށްފަ އެވެ.\nބޮޑުފިނޮޅުގައި ހިނގި ހަމަނުޖެހުންތައް ކޮންޓްރޯލްކުރުމަށް ބުރާސްފަތި ދުވަހުގެ ހަވީރުން ފެށިގެން ބޮޑު އޮޕަރޭޝަނެއް ކުރިއަށް ގެންދިޔައިރު އެ ހަމަނުޖެހުންތަކުގައި ފުލުހުންނާއި އާންމުންގެ ބަޔަކަށް ވެސް އަނިޔާވި އެވެ. އެތަނުގައި އެ ބިދޭސީންތައްވެގެން ރަހީނުކުރި، ދިވެހިން ސަލާމަތްކުރެވުނީ ހުކުރު ދުވަހުގެ ހެނދުނެވެ.\nމީގެ ކުރިން ރިޒާ ސީއެންއެމްއަށް ވިދާޅުވެފައި ވަނީ މުވައްޒަފުންނަށް މުސާރަ ނުދެވުނީ ޑިވެލޮޕަރު، ސީލް މޯލްޑިވްސް އިން ކުންފުންޏަށް މުސާރަ ނުދޭތީ ކަމަށެވެ. އެކަމަކު ސީލް މޯލްޑިވްސް އިން ވަނީ އެތުހުމަތުތައް ދޮގުކޮށް ބަޔާން ނެރެފަ އެވެ. އަދި ބުނީ ކަނޑައެޅިފައިވާ ވަކި މަސައްކަތްތަކެއް ކުރުމުން ރިޒް ކުންފުންޏަށް ދައްކަން ޖެހެނީ 12.3 މިލިއަން ރުފިޔާ ނަމަވެސް 21.8 މިލިއަން ރުފިޔާ މިހާތަނަށް އެކުންފުންޏަށް ދައްކާފައިވާ ކަމަށެވެ.


”ރޫމީ އާ ޖަންނަތު“ – އޮން ލޮކޭޝަން ރިހާާސަލް ފަށައިފި\nއަޙްމަދު ރަޝީދު 18 އޮކްޓޯބަރ 2020\nޑާކް ރެއިން އެންޓަޓެއިންމެންޓްގެ އުފެއްދުންތައް ފެންވަރު ރަނގަޅުވަނީ ވަރަށް ގިނަ މަސައްކަތްތަކެއް އެ ޕްރޮޑަކްޝަނުން ކުރަމުން އަންނާތީ ކަމާމެދު އެއްވެސް ޝައްކެއް ނެތެވެ. ކޮންމެ ޕްރޮޑަކްޝަނަކަށް، ޝޫޓިންގ އަށް ދިއުމުގެ ކުރިން ނަގަން ޖެހޭ މަންޒަރުތައް ފަރިތަކޮށް، ރިހާސަލް ހެދުމީ އެމީހުންގެ އާދައެކެވެ. ހަމަ އެހެންމެ ލޮކޭޝަނަށް ގޮސް ވެސް ރިހާސަލް ހަދައެވެ.\nޑާކް ރެއިން އެންޓަޓެއިންމެންޓުން ޝޫޓިން ފެށުމަށް ތައްޔާރުވަމުން އަންނަ ސިޓްކޮމް ވެބް ސީރީޒް ”ރޫމީ އާ ޖަންނަތު”ގެ އޮން ލޮކޭޝަން ރިހާސަލްތައް މިރޭ ފަށާފައިވާ ކަމަށް އެ ޕްރޮޑަކްޝަނުން ވަނީ ހާމަކޮށްފައެވެ. ރަސްމީ ސިފައެއްގައި ”ރޫމީ އާ ޖަންނަތު”ގެ ކާސްޓުން އިޢުލާނުކޮށްފައި ނުވިޔަސް، މިރޭ އެ ޕްރޮޑަކްޝަނުން އާއްމުކޮށށްފައިވާ ފޮޓޯއިން ފެންނަ ބައެއް މޫނުތަކަށް ބަލައިލަން ޖެހެއެވެ.\n”ރޫމީ އާ ޖަންނަތު“ ވެބް ސީރީޒުން އަބްދުﷲ ޝާފިއު (ފުބޫ)، ފިލްމު ”މީ ލޯތްބަކީ“ އަދި ”މާމުއި“ އާއި ޑާކް ރެއިންގެ އުފެއްދުންތަކުގައި ކޮމެޑީ ކުޅޭތަން ފެންނަ އާދަމް ރިޒްވީ (ރެކްސް) ގެ އިތުރުން ނަން ބުނެލިޔަސް، ކޮމެޑީއަށް ފުދޭ ކުޅަދާނަ އެކްޓަރު މުޙައްމަދު ފައިސަލް ފެނިގެންދެއެވެ. ހަމަ އެހެންމެ ދިވެހި ފިލްމީ ދާއިރާގައި ހަޔާތީ އަރުތަ އެވޯޑް ހާސިލްކޮށްފައިވާ ފުންނާބު އުސް އެކްޓަރ ޙަސަން މަނިކް (ރޯނު ހަސަން)ގެ އިތުރުން ޑާކް ރެއިންގެ އުފެއްދުންތަކުން ފެންނަ އިޓަލީއަށް އުފަން އެކްޓްރެސް މާރިޔާ ތެރޭސާ ވެސް ފެނެއެވެ.\n”ރޫމީ އާ ޖަންނަތު“ ވެބް ސީރީޒުގެ ލީޑް ތަރިން ހާމަކޮށްފައި ނުވިޔަސް، ދާދި ފަހުން ޑާކް ރެއިން އިން އާއްމުކުރި ޕޯސްޓެއްގައި އަބްދުﷲ ޝާފިއު (ފުބޫ) އާއި މަރްޔަމް މަޖުދާ (މަޖޫ) ފެނިގެން ދިއުމުން މި ސީރީޒް ލީޑްކުރާނީ މި ދެތަރިން ނޫންބާއޭ ސުވާލު އުފެދެއެވެ.\nއޮން ލޮކޭޝަން ޓްރެއިނިން ޝެނަންގައި ފެނިގެންދަނީ މި ސީރީޒްގެ އެއް ލިޔުންތެރިޔާ އަދި މިހާރު ޑައިރެކްޝަނުން ވެސް ފެންނަ ޢާއިޝަތު ފުއާދު ތަޢުފީޤް އެ ސެޝަން ލީޑްކުރާ ތަނެވެ.\n”ރޫމީ އާ ޖަންނަތު“ ސިޓްކޮމްގެ ސްކްރީންޕްލޭ ލިޔަނީ ޢާއިޝަތު ފުއާދު ތަޢުފީޤާއި އަޙްމަދު ޠަލާލެވެ. ޑައިރެކްޓްކުރަނީ ޢަލީ ޝިފާޢު (ޗިއްޕެ) އާއި އަޙްމަދު ޠަލާލެވެ. ޕްރޮޑިއުސްކުރަނީ ޢާއިޝަތު ފުއާދު ތަޢުފީޤާއި މުޙައްމަދު ޢަލީ (މޮގާ) އެވެ.\nއަރުޝީފަށް ނެގީ 18/10/2020 23:16\nއެންމެފަހުން އަޕްޑޭޓްކުރީ 18/10/2020 23:16\nއުރީދޫ އިން އައިފޯން ޕްރީއޯޑަރ އަށް ހުޅުވާލައިފި\nމިއަދު 1 ގަޑިއިރު ކުރިން\nޗައިނާއަކީ ރާއްޖެއަށް އޮތް އެންމެ ބޮޑު އެއް ނުރައްކާ: ޕޮމްޕެއޯ\nބޯޑަރު ހުޅުވާލި ފަހުން ރާއްޖެ އައި ފަތުރުވެރިންގެ އަަދަދު 37،000 އިން މައްޗަށް\nއުރީދޫން އައިފޯނު 12 އަދި 12 ޕްރޯ ރާއްޖެއަށް ތައާރަފުކޮށްފި، މާދަމާ ޕްރީ އޯޑަރަށް ހުޅުވައިލަނީ\nއަލީ ޔާމިން3ގަޑިއިރު ކުރިން


އެހެން މީހުން ކުރިމަތީގައި ތިމާއަށް އިޙުތިރާމް ނުކުރާ ބަޔަކީ އެއީ ރައްޓެހިންނެއް ނޫން – Dhen.mv\nމުޙައްމަދު ޝިފާއު June 10, 2021 - 4:26 pm\nރައްޓެހިންނަކީ ދިމާވާ އެކި ކަންކަމުގައި ހީސަމާސާކޮށް މަޖާ ކުރާނޭ ބައެކެވެ. ހަމަ އެފަދައިން އެހީތެރިކަން ބޭނުންވާ ދުވަހު އެހީ ވެސް ވެދޭނެ ބައެކެވެ. ނަމަވެސް އަބަދާއަބަދު ތިމާއާ ދިމާކޮށް ހެދުމަކީ އެންމެ ރަނގަޅު ގޮތްތޯ މިއީ ވިސްނާލަން ޖެހޭ ކަމެކެވެ.\nކޮންމެ ދުވަހަކުހެން ދިމާވާ މި ރައްޓެހިން ހުރިހާ ދުވަހެއްގައި ވެސް، ވަކި މީހެއް، ވަކި ހަމައެއް ލަމައެއް ބެލުމެއް ނެތި ދިމާކޮށް، ތިމާއަކީ ވަރަށް ދަށް މީހަކަށް ހަދާލައިގެން އުޅޭނަމަ އޭގެން ދޭހަވަނީ އޭނާ ތިމާއަށް އިޙުތިރާމް ނުކުރާ ކަމެވެ. މިކަން މިހެން ވާ ނަމަ އެކަން އެހެން ނުކުރުމަށް ތިމާއަށް ބުނަން ކެރެން ވެސް ޖެހޭނެއެވެ. އެހެން ނޫން ނަމަ އެއީ ތިމާގެ ރައްޓެއްސެއްގެ ގޮތުގައި ހުންނަން ހެޔޮ ވާވަރުގެ މީހެއް ނޫނެވެ.\nކޮންމެ އިންސާނެއްގެ ވެސް ހިތެއް އޮވެއެވެ. ކެތްކުރެވޭނީ ވަކި ވަރަކަށެވެ. ހަނގާ ކުރުމޭ ނުބުންޏަސް އަސްލު ހަގީގަތުގައި އެ ކުރެވެނީ ހަނގާކަން ވެސް އެނގޭ ހެއްޔެވެ؟ އޭގެ ސަބަބުން ތިމާ އެމީހުންނާ ބައްދަލުވާން ފޫހި ވާނެއެވެ. މަޑުމަޑުން ތިމާ އެކަނިވެރި ވާން ފަށާނެއެވެ. އަނެއް ކޮޅުން އެމީހުންނާ ދުރުވަނީ އޭ ކިޔައި ދެރަ ކުރެވޭތޯ ވެސް އެމީހުން މަސައްކަތް ކުރާނެއެވެ. ތިމާ ބޮޑު އަނދަވަޅުގަނޑަކަށް ވެއްޓޭ ވަރު ވެދާނެއެވެ. ވީއިރު މިކަންކަމާ ވިސްނައިލާށެވެ.\nރައްޓެހިންނަކީ އެކަކު އަނެކަކަށް އިޙުތިރާމް ކުރާ ބަޔަކަށް ވާން ވާނެއެވެ. ހުރިހާ ރައްޓެހިން ތެރޭގައި ތިމާ “ ޖޯކަރަކަށް “ ހަދައިގެން އެ ގެންގުޅެނީ ރައްޓެހިންނެއް ނޫނެވެ. އާންމުކޮށް އެފަދަ މީހުންގެ އަޑި ވަރަށް ނުބައި ވާނެއެވެ. އެމީހުންގެ މުނިފޫހި ފިލުވުމަށް ޓަކައި ގެންގުޅޭ އަޅަކުހެން ގެންގުޅުމަކީ ރައްޓެހިން ގެންގުޅޭ ގޮތް ކަމުގައި ވާނަމަ، މީ ކޮންފަދަ ރައްޓެހިކަމެއް ހެއްޔެވެ؟ ހަމަގައިމު ވެސް އަޅުގަނޑު ތިޔަ ފަދަ ރައްޓެހި ކަމަކަށް ނޭދޭނަމެވެ.\nދެން އުޅޭނީ ކޮފީތަކަށް އަރައި ފޫހި ފިލުވުމަށް ޓަކައި ގެނެސް ދިމާ ކުރަން ބައިންދާފައި ތިބޭ ރައްޓެހިންނެވެ. އެމީހުނަށް ވެސް ކޮންމެވެސް ވަރަކަށް އިޙުތިރާމް ކުރުމަކީ އޮތްކަމެއްކަން ނޭނގެނީ ބާވައެވެ؟ އެމީހުނަށް ހެޔޮ ނޭދޭ ތާނގައި ހެޔޮކޮށް ކަންތައް ކުރަނީއެއް ވެސް ނޫނެވެ. ހައިރާންވާންވީ ކަމަކީ ތިމާއާ ދޭތެރޭގައި މިފަދަ ގޮތްކުޑަ ގޮތަކަށް ކަންތައް ކުރާއިރު ވެސް، މަޖާވެފައި އެމީހުންގެ ޚިދުމަތުގައި އެމީހުންނާ އެއްކޮށް ހުންނާތީއެވެ. މިކަން މިހެން ވިޔަ ނުދޭށެވެ. އެކަމާ އެމީހުނަށް ބަސް ބުނާށެވެ. ތިމާގެ ދިފާއުގައި އަޑު އުފުލާށެވެ. އެމީހުން ބޭނުން ގޮތަކަށް ތިމާއާ ދޭތެރޭ ކަންތައް ކުރަން ފުރުސަތު ނުދޭށެވެ.\nތިމާގެ ރައްޓެހިންގެ ކުރިމަތީގައި ތިމާގެ އަގު ހިފަހައްޓާށެވެ. އެހެނީ ތިމާއަކީ އެއްވެސް އަގެއް ނެތް މީހެއްކަމުގައި ދައްކުވައިދޭ ރައްޓެހިންނާ ދުރުވާށެވެ. އަދި ތިމާއަށް އިޙުތިރާމް ކޮށްތިމާއަށް ހެޔޮ އެދޭ ރައްޓެއްސަކާ ގާތްވާށެވެ. ކޮންމެހެން މާ ގިނަ ރައްޓެހިން ތިބުން މުހިންމެއް ނޫނެވެ. ނަމަވެސް ހެޔޮ އެދޭ، ތިމާއަށް އަނެކާ ކުރިމަތީ އިޙުތިރާމް ކުރާ ރައްޓެހިންނަކީ ޖަވާހިރެއް ފަދަ ބައެކެވެ.\nބަހުސް ހޫނު ކޮށްލަމާ: އަންހެނަކާއި ފިރިހެނަކަށް ބެސްޓްފްރެންޑުންގެ ގޮތުގައި ނުތިބެވޭނެ\nރައްޓެހިންނާއި ރަޙުމަތްތެރިން އޮޅުވައިނުލާށެވެ.\nސަރވޭ: ހަގީގީ ރައްޓެހިންނަކީ ކޮބާކަން ބުނެލަދީބަލަ!\nދުނިޔޭގައި އިންސާނާ ހިތްނޭދޭ ކަންކަން މާތްﷲ ލައްވަވާފައިވަނީ އިލާހީ މަތިވެރި ހިކުމަތަކަށް ޓަކައި: ހުތުބާ


MDP ge 10 form maadhamaa alun hushahalhanee\nއެމްޑީޕީގެ 10 ފޯމް މާދަމާ އަލުން ހުށަހަޅަނީ\nމާލެ، 06 ފެބްރުއަރީ 2019 -- އެމްޑީޕީގެ ކެނޑިޑޭޓުންގެ ފޯމް މީގެ ކުރިން އީސީއަށް ހުށަހަޅަނީ -- އަހުމަދު ޝުރާއު | އަވަސް\nއެމްޑީޕީގެ ފަރާތުން އަންނަ ރައްޔިތުންގެ މަޖިލީހުގެ އިންތިހާބުގައި ވާދަ ކުރުމަށް ހުށަހެޅި 86 ފޯމްގެ ތެރެއިން އިލެކްޝަން ކޮމިޝަނުން ބަލައި ނުގަތް 10 ފޯމްގެ މައުލޫމާތުތައް ފުރިހަމަކޮށް މާދަމާގެ ކުރިން ހުށަހަޅާނެ ކަމަށް އެ ޕާޓީ އިން ބުނެފި އެވެ.\nއިލެކްޝަން ކޮމިޝަނުން އެމްޑީޕީގެ އެ 10 ފޯމް ބަލައިނުގަތުމަށް ނިންމީ، ބޭނުންވާ ބައެއް މައުލޫމާތު ހަމަނުވާތީ އެވެ. އަނެއް 76 ފޯމް ބަލައިގަތުމަށްފަހު ފޯމް ބަލައިގެންފައިވާކަން އެ ކެންޑިޑޭޓުންނަށް މިހާރު ވަނީ އަންގާފަ އެވެ.\nއެމްޑީޕީއިން ބަންދު ނޫން ކޮންމެ ދުވަހަކު ސިލްސިލާކޮށް އެމްޑީޕީ ހަރުގޭގައި ބާއްވާ ނޫސްވެރިންގެ ބައްދަލުވުމުގައި އެޕާޓީގެ މަޖިލިސް ކެމްޕޭނުގެ ސްޕޯކްސްޕާސަން އަފްޝަން ލަތީފް ވިދާޅުވީ، އެފޯމްތަކުގެ މައުލޫމާތުތައް ފުރިހަމަ ކުރުމުގެ މަސައްކަތް ފަށާފައިވާ ކަމަށެވެ. އަދި މައުލޫމާތުތައް ފުރިހަމަކޮށް އީސީއަށް ފޯމްތައް ހުށަހަޅާނެ ކަމަށެވެ.\n"ވީހާވެސް އަވަހަކަށް، މައުލޫމާތުތައް ފުރިހަމަ ވެއްޖެނަމަ މިއަދުވެސް ހުށަހަޅަން، އެންމެ ލަސްވެގެން މާދަމާއަށް މި ބަލަނީ ފޯމްތައް ހުށަހެޅޭނެ ކަމަށް،" އަފްޝަން ވިދާޅުވި އެވެ.\nއެމްޑީޕީގެ 10 ކެންޑިޑޭޓެއްގެ ފޯމް ބަލައިގަނެފައިނުވާއިރު އެއީ ކޮން 10 ކެންޑިޑޭޓުންނެއް ކަމެއް އެޕާޓީންވެސް ހާމަކޮށްފައެއް ނުވެ އެވެ.\nގާނޫނުގައިވާ ގޮތުން މަޖިލީހުގައި ވާދަ ކުރައްވާ ކެނޑިޑޭޓުންގެ ފޯމް އީސީއަށް ހުށަހަޅާތާ 48 ގަޑިއިރު ތެރޭގައި އެ ފޯމްގެ ސައްހަކަން ބަލައި އެފަރާތަށް އަންގަންޖެހޭނެ ކަމަށެވެ.\nއަންނަ ރައްޔިތުން މަޖިލިސް އިންތިހާބު އޮންނާނީ އޭޕްރިލް މަހުގެ ހަވަނަ ދުވަހު އެވެ. މަޖިލިސް އިންތިހާބުގައި ވާދަކުރާ ކެންޑިޑޭޓުންްގެ ފޯމްތައް މިމަހުގެ 17 ވަނަ ދުވަހާ ހަމައަށް ހުށަހެޅުމަށް އިލެކްޝަން ކޮމިޝަނުން ވަނީ ހުޅުވާލާފަ އެވެ.


Geygai 4,000 Gas Indhaigen Record Eh Gaaim Kohfi - Vaguthu\nކޮވިޑް-19: އުއްމީދު ގުޅިފައި އޮތީ ވެކްސިނާ - 16 ގަޑިއިރު ކުރިން\nގޭގައި 4،000 ގަސް އިންދައިގެން ރިކޯޑެއް ގާއިމްކޮށްފި\nއިންޑިއާގެ ބޯޕާލްގެ މަދްޔަ ޕްރަދޭޝްގެ އެގްރިކަލްޗަގެ އެސިސްޓެންޓް ޕްރޮފެސަރެއް ކަމުގައިވާ ސާކްޝީ ބަރަދްވާޖް އޭނާގެ ގޭގެ ފުރަގަހުގައި އޮތް ހުސް ބިމުގައި 4،000 ގަސް އިންދައިި ނެޝަނަލް ރިކޯޑެއް ހަދައިފިއެވެ.\nސާކްޝީ ވަނީ 800 އަކަ ފޫޓުގެ ސަރަހައްދެއްގައި 450 ބާވަތުގެ 4،000 ގަސް އިންދައިފައެވެ. މި 450 ބާވަތުގެ ތެރެއިން 150 ބާވަތުގެ ގަހަކީ އެ ސަރަހައްދުގައި ނުހެދޭ ވައްތަރުގެ ގަސްތަކެކެވެ. ނަމަވެސް އެ ގަސްތައް އެ ސަރަހައްދުގައި ހެދޭނެ ފަދަ އިންތިޒާމް ސާކްޝީ ވަނީ ހަމަޖައްސައިފައެވެ.\nދެހާސް އަށާރަ ވަނަ އަހަރު ސާކްޝީ މި މަސައްކަތް ފަށާފައި ވަނީ ގޭގައި ކުޑަ ޖަންގައްޔެއް ހެދުމުގެ ބޭނުމުގައެވެ. އަދި މިދިޔަ އަހަރުގެ ފުރަބަންދުން ފެށިގެން މިއަދާ ހަމައަށް ގަސްތައް ހެއްދުމަށް ވަރަށް ބުރަކޮށް މަސައްކަތް ކޮށްފައިވާނެ ކަމަށް ވެސް ސާކްޝީ ބުނެފައިވެއެވެ.\nސާކްޝީގެ މި ކުޑަ ޖަންގަލި ތައްޔާރު ކުރުމުގައި ތައުލީމް ހާސިލްކޮށްގެން ލިބުނު އިލްމު ބޭނުންކޮށްފައިވާނެ ކަމަށް ވެސް ސާކްޝީ ފާހަގަ ކޮށްފައިވެއެވެ.\nކުޑަ ސަރަހައްދެއްގައި 450 ބާވަތުގެ 4000 ގަސް އިންދައިގެން ސާކްޝީއަށް ވަނީ އިންޑިއާ އިން ކުޑަ ޖަންގައްޔެއް ހެދުމުގެ ރެކޯޑު ވެސް ލިބިފައެވެ.\nމިދިޔަ މަހުގެ ކުރީކޮޅު ވެސް މަދްޔަ ޕްރަދޭޝްގެ މީހަކު ވަނީ އޭނާގެ ގޭގެ ތެރަސްމަތީގައި 40 ވައްތަރެއްގެ 2500 ބޮންސައި ގަސް އިންދާފައެވެ.\nގަސް އިންދުމަކީ ރާއްޖޭގައި ވެސް ވަރަށް ގިނަ މީހުން ކުރާހިތްވާ ކަމެކެވެ. ފުރަބަންދުގައި ގޭގައި ތިބެގެން ގިނަ ބަޔަކު ކުރި މަސައްކަތަކީ ވެސް މިއީއެވެ.\nހަރުފައެއް ގެއަށް ވަދެ ނުދީ ހިފެހެއްޓީ ގެންގުޅޭ ބުޅާ!


Dhuvasvee Meehaku Govaigen Kuri Dhathurakah Faisaa Nunegi Taxi Driver Akah Thaureef - Vaguthu\n2 މަސް ކުރިން ( ޑިސެމްބަރު 31, 2019 )\nއުމުރުން ދުވަސްވީ މީހަކު ގޮވައިގެން ކުރި ދަތުރަކަށް އޭނާގެ އެހީތެރިޔާގެ އަތުން ފައިސާ ނުހިފި ޓެކްސީ ޑްރައިވަރަށް ގިނަ ބައެއްގެ ސަމާލުކަން ހުއްޓިއްޖެއެވެ.\nޓީވީ ޕްރެޒެންޓަރ މޫސާ ރިލްވާން ފޭސްބުކުގައި ކޮށްފައިވާ ޕޯސްޓެއްގައި ބުނެފައި ވަނީ އުމުރުން ދުވަސްވީ އޭނާގެ (ބަފައިބެ) ގޮވައިގެން ކްލިނިކަކަށް ދިއުމަށް މަޖީދީ މަގަށް ނިކުމެ ޓްކްސީއެއް ހޯދަމުން ދަނިކޮށް، އެތައް ދަތުރެއް ލިބެން އޮއްވައި ޓެކްސީއެއް އެދެބަފައިން ކާރަށް އެރުވި ކަމަށާއި އަދި، ބޭނުންވި މަންޒިލަށް ދެވުމުން ފައިސާ ދިނިން ކަމަށެވެ.\nއެހެން ނަމަވެސް ޓެކްސީ ޑްރައިވަރު ފައިސާގައި ހިފުމަށް އިންކާރު ކުރި ކަމަށާއި، ފައިސާ ދިނުމުން އޭނާ ބުނެފައި ވަނީ "މިއީ ހިލޭ ދަތުރެއް ކަމަށާއި، މިފަދަ ދަތުރުތަކަށް ފައިސާ ނުނެގިނަމަވެސް އުޅެވޭ" ކަމަށެވެ.\nއަދި ޓެކްސީއަށް އޭނާގެ ދުވަސްވީ ބަފައިބެ އެރުވުމަށާއި، ކްލިނިކުން ނެރުމަށް އެހީތެރިކަމުގެ އަތެއް ދިއްކޮށްނުލާ ހަމައެކަކުވެސް އެސަރަހައްދުގައި ނެތް ކަމަށާއި، އެކަމަށް ޝުކުރުވެރިވާ ކަމަށް އޭނާ ވަނީ ބުނެފައެވެ.\nMi carge driverge masakkathuga barakaaiyy lavvai, thanavaskan ithuru kuravvashi! Aameen.Wheel chairga in alhuganduge...\nPosted by Moosa Rilwan on Monday, December 30, 2019\nއޭނާ ފޭސްބުކުގައި ކޮށްފައިވާ ޕޯސްޓަށް މިހާތަނަށް ގިނަ ބައެއްގެ ސަމާލުކަން ވަނީ ލިބިފައެވެ. އެ ޕޯސްޓަށް 3000 އާއި ގާތްކުރާ އަދަދަކަށް ލައިކް ލިބިފައިވާ އިރު 1000 ކޮމެންޓް އަދި އެއަދަދަށް ޝެއާ ވަނީ ލިބިފައެވެ.\nއެޑްރައިވަރަށް ހެޔޮ ރަހުމަތް ލައްވައި އޭނާގެ މަސައްކަތުގައި ބަރަކާތް ލެއްވުމަށް ގިނަ ބަޔަކު ވަނީ ދުއާކޮށްފައެވެ.\nދިވެހިންނަކީ އެއްބައިވަންތަކަމާއި، އަނެކުންނަށް އެހީތެރިވުމުގައި މިފަދަ ދެވަނައެއް ނުވާ ބައެއް ކަމަށް ގިނަ ބަޔަކު ބުނެއެވެ.\nޑިސެމްބަރު 31, 2019 15:27\nމީހުންނަށް ހެޔޮމީސްވެ ރަގަޅަށް ކަންތައްކޮށްދޭ ހެޔޮލަފާ އިޙްސާންތެރިންގެ ދަރުމަ ރަޙްމަތްވަންތަ ﷲ ގެއްލެނި ނުކުރައްވާނެތެވެ. މިޑްރައިވަރަށް ހެޔޮޖަޒާ ދެއްވާށިއެވެ. އާމީން\nޑިސެމްބަރު 31, 2019 15:37\nއޭގެ ހެޔޮކަން ފަހުން ލިބޭނެ\nމިއިން އެނގޭނީ އަދި ރަނގަޅު މީހުން ހުސްނުވާ ކަން.\nޑިސެމްބަރު 31, 2019 17:07\nއެއާޕޯޓު ދަތުރަށް 60 އަށްވުރެން ގިނައިން ލާރި ނަގާ ޑުރައިވަރުންގެ މައްސަލަ ރިޕޯތުކުރަން ޕޯނު ނަންބަރެއްއިދޭ. ބުރުމާ ގާސިމުގެ ރިސޯޓުތަކުން ގާނޫނު ބުނާ ސާވިސްޗާޖް ނުދީގެން އެކަން ބެލޭނެ ގޮތެއްނެތް. ސަލާމަތީބާރުރަކުން ޓެކްސީ ޑުރައިވަރުން ފުންޑާލަން ނުކުމެ ޓުރާންޕޯޓު މިނިސްޓަރު ޓެކްސީ ޑުރައިވަރުންނާ ތަޅަން ނިކުތްއިރު ގާސިމު އާއިތަޅަންކެރޭ މިނިސްޓަރެއްވެސް މައްސަލަބަލާނެ ތަނެއްވެސް ނެތް.\nޑިސެމްބަރު 31, 2019 17:56\n14 14 ގެ ޑްރައިވަރަކުވެސް އަޅުގަނޑަށް އެހީތެރިވި މަގު އޮޅި ގެން އަންނަން ނޭގުނީ ހިނގަ ހިނގާފަވެސް ނުކުމެވެނީ ކަޅުތުއްކަލާ ކޮށި ކާރިއަށް އެޑްރައިވަރަށް ފައިސާ ދިނުމުންވެސް ނުހިފި\nޑިސެމްބަރު 31, 2019 18:00\nތީ އާންމު ކަމެއް. ދާއިރާ މީހަކާ ޖެހުނީމަ ހެޑް ލައިން އަޅާލީ.\nޑިސެމްބަރު 31, 2019 20:36\nރަނގަޅު ޑުރައިވަރުން އުޅޭފަދައިން ވަރަށް ގޯސް ޑުރައިވަރުންވެސް އުޅޭ. އަޅުގަނޑު އެއަރޕޯޓުން މާލެއަށް ކުރި ދަތުރަށް ފައިސާ ދެއްކުމަށް 100 ރުފިޔާ ދިނުމުން ބާކީ ނުދީ ފިލައިގެން ދިޔަ ޑްރައިވަރަށް މާފެއްނުކުރާނަން. އަޅުގަނޑު މާލޭގެ ގެޔަކުން ދަރުބާރުގެއަށް ކުރި ދަތުރަކަށް 50 ރުފިޔާ ނެގި ޑްރައިވަރަށްވެސް މާފެއް ނުކުރާނަން. މީނާ ބުނީ މާލޭގެ ދަތުރުތައް ތިމަންނަ ކުރަނީ 50 ރުފިޔާއަށޭ.\nޖެނުއަރީ 1, 2020 06:21\nޓީވީ ޕުރެޒެންޓަރ ވީމަ މީހުންގެ ސަމާލުކަމަށް ގެންނަންކުރި ކަމެއް އެކަށްވެއްޖެ


SunOnline: India loan thakuge sababun nurakkaatheri hisaabakah raajje gosdhaane: Saeed\nއިންޑިއާ ލޯނުތަކުގެ ސަބަބުން ނުރައްކާތެރި ހިސާބަކަށް ރާއްޖެ ގޮސްދާނެ: ސައީދު\n13 Oct 2020, 23:28\nމާވަށު ދާއިރާގެ މެމްބަރު މުހައްމަދު ސައީދު -- ސަން ފޮޓޯ/ ފަޔާޒު މޫސާ\nމި ސަރުކާރުން އެއްވެސް ބަޔަކު ދައްކާ ވާހަކަ ގަބޫލުނުކޮށް، އިންޑިއާއިން ބޮޑެތި އަދަދުތަކުން ނަގާ ލޯނުތަކުގެ ސަބަބުން ރާއްޖެ ވަރަށް ނުރައްކާތެރި ހިސާބަކަށް ވެއްޓިގެންދާނެ ކަމަށް ކުރީގެ އިކޮނޮމިކް މިނިސްޓަރު އަދި މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nރާއްޖޭގެ އާމްދަނީ ދަށްވެ ދަރަނި އިތުރުވަމުން ދިއުމާއެކު ދަރަނި މެނޭޖު ކުރުމަށްޓަކައި ކޮންމެހެން ހިންގަން ޖެހޭ މަޝްރޫއުތައް ފިޔަވައި އުމްރާނީ ތަރައްގީގެ އެހެން މަޝްރޫއުތައް ފަސްކޮށްލުމަށް ވޯލްޑް ބޭންްކުން ވަނީ އިލްތިމާސްކޮށްފައެވެ.\nމާލެ، ވިލިމާލެ ތިލަފުށި ގުޅުވާލާ ބުރިޖުގެ މަޝްރޫއަށް އިންޑިއާގެ އެގްޒިމް ބޭންކުން ދޭ 400 މިލިއަން ޑޮލަރުގެ ލޯނު އެގްރިމަންޓްގައި ސޮއިކުރަން ބޭއްވި ރަސްމިއްޔާތުގައި ވާހަކަ ދައްކަވަމުން ފިނޭންސް މިނިސްޓަރު އިބްރާހީމް އަމީރު ވިދާޅުވީ ކޮވިޑާ ގުޅިގެން ދައުލަތުގެ އާމްދަނީއަށް ބޮޑު ހީނަރުކަމެއް އައި ނަމަވެސް، މިކަމުން އަރައިގަތުމަށް ތަރައްގީގެ މަޝްރޫއުތައް ކުރިއަށްގެންދަން ޖެހޭ ކަމަށެވެ.\n"ސަން" އަށް ދެއްވި އިންޓަވިއުއެއްގައި ސައީދު ވިދާޅުވީ މިއަދު ދައުލަތުގެ ދަރަނި ގާތްގަނޑަކަށް 80 ބިލިއަނާ ހަމައަށް ގާތްވެގެން ގޮސްފައިވާ ކަމަށާއި، ހަމަ އެކަނި އިންޑިއާގެ ދަރަނި ދެ ބިލިއަން އެމެރިކާ ޑޮލަރާ ގާތްކުރާ ކަމަށެވެ.\n"ވޯލްޑްބޭންކުން ވެސް ކަންބޮޑުވާ ސަބަބަކީ މުޅި ދުނިޔެ ހުއްޓިފަ އޮތް ދަނޑިވަޅެއްގައި އެހާ ބޮޑެތި ލޯނު ނަގައިގެން މިކަން ކުރަން އުޅޭތީ،" ސައީދު ވިދާޅުވިއެވެ.\nސައީދު ވިދާޅުވީ މިއަދު އޮތް ސަރުކާރަކީ ބަޔަކު ދައްކާ ވާހަކައެއް އަޑުއަހާ ސަރުކާރެއް ނޫން ކަމަށެވެ. އަދި ކުރިން ހުއްޓާނުލާ ދަރަނީގެ ވާހަކަދައްކަވަމުން ގެންދެވި ކުރީގެ ރައީސް، އަދި މަޖިލީހުގެ ރައީސް މުހައްމަދު ނަޝީދާއި އެމްޑީޕީގެ އެހެނިހެން ބޭފުޅުންނަށް މިއަދު ދަރަންޏަކީ "ރަނަށް" ވެފައިވާ ކަމަށް އޭނާ ވިދާޅުވިއެވެ.\n"ވޯލްޑްބޭންކް ކަމުގައި ވިޔަސް އެބޭފުޅުން ދައްކާ ވާހަކައެއް އަޑުއަހާ ވަރުގެ ބައެއް ނޫނޭ. އެހެންވީމަ އެބޭފުޅުންނަކަށް ގައުމީ ފިކުރެއް، ގައުމާ ދޭތެރޭގަ ލޯތްބެއް އޮވެގެން ކަމެއް ކުރާ ގޮތަކަށް ނޫން މިއޮތީ. ހަމަ ބޮޑު ދަރަންޏެއް ރައްޔިތުންގެ ބޮލުގަ އެ އަޅުވަނީ،" ސައީދު ވިދާޅުވިއެވެ.\nސައީދު ވިދާޅުވީ 2023 ވަނަ އަހަރު އަންނަ އިރު ދައުލަތުގެ ދަރަނި 100 ބިލިއަނަށް އެރުމުގެ ބިރު އެބައޮތް ކަމަށެވެ. އެހެންކަމުން މިއީ ކޮންމެ ދިވެހި ފަރުދަކު ވެސް ވަރަށް ފުންކޮށް ވިސްނަން ޖެހިފައި އޮތް ކަމެއް ކަމަށް ސައީދު ވިދާޅުވިއެވެ.\nސައީދު ވިދާޅުވީ ވޯލްޑްބޭންކުން ވެސް އެފަދަ ލަފައެއް ދީފައި އެވަނީ، ސަރުކާރުން މާލީ ކަންކަން މެނޭޖުކުރާ ގޮތް ރަނގަޅު ނޫންކަމުގެ ސައްހަ ހެކި ހުރެގެން ކަމަށެވެ.\nއަދި ރައީސް ޔާމީންގެ ފަސް އަހަރު ހިންގަވާފައި ހުރި މަޝްރޫއުތަކަކީ އޭގެ ޒާތުގައި ނަފާ ލިބޭ މަޝްރޫއުތަކެއް ކަމާއި އަދި އާމްދަނީ އާއި ހަރަދާ ބަލާއިރު އޭގައި އެއްވެސް ފުށޫއެރުން ތަކެއް ނެތް ކަން ވޯލްޑްބޭންކަށް ވެސް އެނގޭ ކަމަށް އޭނާ ވިދާޅުވިއެވެ.\n"އެހެން ނަމަވެސް ދުނިޔެއަށް ދިމާވެފައި މި އޮތް ފައިނޭޝަލް ކްރައިސިސްގަ، ދިވެހި ސަރުކާރުން މި ކުރާ ކަމަކީ ލޯނުގެ މައްޗަށް ލޯނު ނަގަނީ. އެހެން ގޮސް ދެ ބިލިއަން އެމެރިކާ ޑޮލަރާ އަރާ ހަމަކުރަނީ. ވޯލްޑްބޭންކަށް އެބަ އެނގޭ 2023 ދިވެހީންނާ ބައްދަލު ކުރާއިރު، 100 އެއްހާ ބިލިއަނުން ރާއްޖެ ދަރުވާލާނެކަން މި ސަރުކާރުން،" ސައީދު ވިދާޅުވިއެވެ.\nސައީދު ވިދާޅުވީ ވޯލްޑްބޭންކުން އެކަން ސަރުކާރުގެ ސަމާލުކަމަށް ގެނައުމަށް މަސައްކަތް ކުރާ މައިގަނޑު ސަބަބަކީ ވެސް، ރާއްޖެ ވެއްޓެންދާ ބޮޑު އަޑިގަނޑުން ސަލާމަތް ކުރުން ކަމަށެވެ.\nއަދި އެއްވެސް ކަހަލަ ފިކުރު ހިންގުމެއް ނެތި، މާލީ ދާއިރާ މިސްމެނޭޖު ކުރުމުގެ ސަބަބުން ރާއްޖެ ދުވަހަކުވެސް ނުވެއްޓޭ ފަދަ އަނދަވަޅަކަށް ވެއްޓިގެން ދާނެ ކަމުގެ އިންޒާރުވެސް ސައީދު ދެއްވިއެވެ.\n"ރައްޔިތުން ވެސް މީގަ ރައްޔިތުން ވެސް ވިސްނާ ފިކުރު ހިންގަންޖެހޭ ވަގުތެއް މިއީ. އަނެއްކާ ވަރަށް ބިރުވެރި ހިސާބަކަށް ރާއްޖެ މިދަނީ. އެހެންވީމަ އެ ދަރަންޏާ އެކުގަ ރާއްޖެ ވަރަށް ބޮޑު އަޅުވެތިކަމަކަށް ދާނެ،" ސައީދު ވިދާޅުވިއެވެ.\nއެހެންކަމުން އެ ނުރައްކަލުން ރާއްޖެ ސަލާމަތްކުރަން ކުރަންޖެހޭ މަސައްކަތާއި، އެކަމަށް ހޭދަކުރަންޖެހޭ ހަކަތައާއި ވިސްނުމާއި، ހިންގަންޖެހޭ ފިކުރަކީ ކުރިއަށް އޮތް ތަނުގައި ރާއްޖެއަށް ދިމާވާނެ އެންމެ ބޮޑު ނުރައްކަލުގެ ގޮތުގައި ސައީދު ސިފަކުރެއްވިއެވެ.\nސައީދު ވިދާޅުވީ ދެން ކޮންމެ ސަރުކާރެއް އައި ނަމަވެސް، އެ ސަރުކާރަކަށް ދިމާވާނެ އެންމެ ބޮޑު ގޮންޖެހުމަކީ ވެސް އެއީ ކަމަށެވެ.\n"އިރާދަކުރެއްވިއްޔާ 2123 ގައި ރައީސް ޔާމީންގެ ޒައާމަތެއްގައި އަޅުގަނޑުމެން މި ގޮންޖެހުމާ ފޭސްކުރާނެ ކިތަންމެ ނުރައްކާވެފަ އުނދަގޫ ވިޔަސް. މި ހާލަތުން، މި ހަދާ ގޯސްތަކުން ރާއްޖެ ސަލާމަތް ކުރުމުގެ މަސައްކަތް އަޅުގަނޑުމެން ކުރާނަން،" ސައީދު ވިދާޅުވިއެވެ.\nގޭބަންދުގެ އިގުރާރާ ހިލާފުވުމުން ޔާމީނަށް ނަސޭހަތް ދީފި\n''ހިޔާލު ފާޅުކުރުމުގެ މިނިވަންކަމެއް އިދިކޮޅަކަށް ނެތް''\nހިޔާލު ފާޅުކުރުމުގެ މިނިވަންކަމަށް އެއްވެސް ހުރަހެއް ނާޅަން


ތ. މަޑިފުށީގެ ވިޔަފާރިވެރިންނަށް އަމާޒުކޮށްގެން ސާރވޭ އެއްކޮށްފި\nބުދަ ،24 އޭޕްރިލް 2019 / 9:39\nމަޑިފުށީ ޕޮލިސް ސްޓޭޝަނުގެ ފަރާތުން ” ޕާރސެޕްޝަން ސާރވޭ ފޮރ ބިޒްނަސް ކޮމިއުނިޓީ 2019 ” ގެ ނަމުގައި ތ. މަޑިފުށީގެ ވިޔަފާރިވެރިންނަށް އަމާޒުކޮށްގެން ސާރވޭއެއް ކޮށްފިއެވެ.\nއެޕްރީލް 22 ވަނަ ދުވަހާއި 23 ވަނަ ދުވަހު ކުރިއަށް ގެންދިޔަ މި ސާރވޭގައި، ވިޔަފާރިވެރިންގެ ކަންބޮޑުވުން ތަކަކީ ކޮބައިތޯ އާއި ވިޔަފާރިވެރިންނަށް ދިމާވާ ދަތިތަކާއި ގުޅޭގޮތުން މަޢުލޫމާތު އޮޅުންފިލުވާފައިވެއެވެ.\nމީގެ އިތުރުން ވިޔަފާރިވެރިން ކަންބޮޑުވާ ކުށްތަކަކީ ކޮބައިތޯ އާއި އެފަދަ ކަންކަން ދިމާވުމުން އަމަލުކުރާގޮތުގެ މަޢުލޫމާތު އޮޅުންފިލުވާފައިވެއެވެ. އަދި ފުލުހުންގެ ފަރާތުން ލިބެމުންދާ އެހީތެރިކަމާއި ގުޅޭގޮތުން މަޢުލޫމާތު އޮޅުންފިލުވައި އާއްމު ރައްޔިތުންގެ މުދާ ރައްކާތެރިކުރުމަށް ފުލުހުން ކުރަމުންދާ މަސައްކަތްތަކާއި ދޭތެރޭގައި ދެކޭގޮތް އޮޅުންފިލުވާފައިވެއެވެ.\nއަދި ފިހާރަ ތަކުގައި ސެކިއުރިޓީ ކެމެރާ ހަރުކުރުމާއި މެދު ވިޔަފާރިވެރިންގެ ޚިޔާލު ހޯދައި ވިޔަފާރިކުރާ ތަނުގެ ޗެކްލިސްޓެއް ހަދާފައިވޭތޯ ސުވާލުކޮށް މަޢުލޫމާތު ހޯދާފައިވެއެވެ. މަޑިފުށީގެ ވިޔަފާރިވެރިންގެ ފަރާތުން މި ސާރވޭއަށް ވަރަށް ބޮޑު އެއްބާރުލުމެއް ލިބިފައިވެއެވެ.


މިއަހަރު ނިމުމުގެ ކުރިން ގިނަ މަޝްރޫޢުތަކެއް ނިމޭނެ- އެމްޑީ | މިއަހަރު ނިމުމުގެ ކުރިން ގިނަ މަޝްރޫޢުތަކެއް ނިމޭނެ- އެމްޑީ – Sarukaaruge Khabaru\nމިއަހަރު ނިމުމުގެ ކުރިން ގިނަ މަޝްރޫޢުތަކެއް ނިމޭނެ- އެމްޑީ\nމޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން، އެމްއާރްޑީސީން ރާއްޖޭގެ އުތުރުން ފެށިގެން ދެކުނަށް ދަނީ ތަރައްޤީޤެ މަޝްރޫޢުތައް ހިންގަމުންނެވެ. އެ ކުންފުނިން ހިންގާ މަޝްރޫޢުތަކުގެ ތެރޭގައި ރަށްރަށުގެ މަގުތައް ޒަމާނީ ފެންވަރަށް ހެދުމާއި، ފުޓްސަލް ދަނޑުތައް ތަރައްޤީކުރުން ހިމެނެއެވެ.\nއެމްއާރްޑީސީން ކުރިއަށްގެންދާ މަގުހެދުމުގެ މަސައްކަތުގެ އައްޑޫ ސިޓީ ހުޅުމީދޫގެ “ފޭސް 2″، އާއި، ގދ. ތިނަދޫ، ގއ. ވިލިނގިލި އަދި ދ. ކުޑަހުވަދޫގެ އިތުރުން ތ. ވިލުފުށީގެ މަގު ހެދުމުގެ މަސައްކަތް މިއަހަރު ވަނީ ނިންމާފައެވެ. އަދި ހއ. ދިއްދޫއާއި ހދ. ކުޅުދުއްފުށީ މަގު ހެދުމުގެ މަސައްކަތުގެ ބޮޑު ބައެއް މިހާރު ނިމިފައިވާ ކަމަށާއި މިއަހަރުގެ ނިއަލަށް ދެ ރަށުގެ މަގުހެދުމުގެ މަސައްކަތް އެއްކޮށް ނިންމާލެވޭނެއެވެ. ހދ. ކުޅުދުއްފުށީ މަގުތަކުގައި ހަފްތާއެއްހާ ދުވަހުގެ ތެރޭގައި ތާރު އަޅަން ފަށާނެއެވެ. އަދި ދިއްދޫގެ މަގުތަކުގައި މިހާރު ތާރުއަޅަން ފަށާފައިވާކަންވެސް ފާހަގަކޮށްލެއްވެއެވެ. ލ. ފޮނަދޫގެ މަގުތަކުގައި ސެޕްޓެމްބަރ މަހު ފަހުކޮޅު ތާރު އެޅުމަށް ދަނީ މަސައްކަތް ކުރަމުންނެވެ. މި މަޝްރޫޢުގައި މިހާރު ކުރިއަށްދަނީ މަގުތަކުގެ ތާރު އެޅުމުގެ ކުރިން ކުރަންޖެހޭ މަސައްކަތްތަކެވެ.\nއެގޮތުން މިހާރު ކުރަމުންދާ މަސައްކަތުގައި ތެރޭގައި މަގު ލެވެލްކުރުމުގެ މަސައްކަތާއި،ވަޅުލަން ޖެހޭ ހޮޅިތައް ވަޅުލުމުގެ މަސައްކަތް ހިމެނެއެވެ. ފޮނަދޫގެ ނުވަ މަގެއް ޒަމާނި ފެންވަރަށް ހެދުމަށް ހަމަޖެހިފައިވެއެވެ. މިމަސައްކަތް މިއަހަރުގެ ނޮވެމްބަރ މަހުގެ ނިއަލަށް ނިންމުމަށް ދަނީ މަސައްކަތް ކުރަމުންނެވެ. ލ ފޮނަދޫ މިމަސައްކަތް ކުރަމުންދަނީ އެމްއާރްޑީސީގެ މުވައްޒަފުންނެވެ.\nރ. އުނގޫފާރުގައި މަގު ހެދުމުގެ މަޝްރޫޢުގައި މިހާރު ކުރިއަށްދަނީ މަގުތަކުގައި ތާރު އެޅުމުގެ ކުރިން ކުރަން ޖެހޭ މަސައްކަތްތަކެވެ. އުނގޫފާރުގެ 14 މަގެއްގައި ތާރު އަޅާ ޒަމާނީ ފެންވަރަށް ހަދާނެއެވެ. މިމަޝްރޫޢު މަސައްކަތް އަންނަށް އަހަރުގެ ޖެނުއަރީއަށް ނިންމުމަށް ވަނީ އަމާޒު ހިފާފައެވެ. ރ. މީދޫ މަގު ހެދުމުގެ މަޝްރޫޢުގެ މިހާރު ކުރިއަށްދަނީ މަގުތަކުގައި ގާ އެތުރުމުގެ މަސައްކަތްތަކެވެ. އެގޮތުން މިހާރު ކުރިއަށް ދަނީ ބަނދަރު މަގާއި، ބޮޑު މަގުގައި ގާ އެތުރުމުގެ މަސައްކަތެވެ. ބަނދަރު މަގުގެ 70 އިންސައްތަ މަސައްކަތް މިހާރު ވަނީ ނިމިފައެވެ. އަދި ބޮޑު މަގުގެ 85 އިއްސައްތަ މަސައްކަތް ވަނީ ނިމިފައެވެ. ކުރިއަށް އޮތް ހަފްތާއެއްހާ ދުވަހުގެ ތެރޭގައި މި މަގު އެއްކޮށް ނިންމާ، އިތުރު މަގެއްގެ މަސައްކަތް ފަށާނެއެވެ.\nމީދޫގެ 8 މަގެއް ޒަމާނީ ފެންވަރަށް ހަދާނެއެވެ މިމަޝްރޫޢު މިއަހަރުގެ ފަހުކޮޅަށް ނިންމާލުމަށް އެމްއާރްޑީސީން ދަނީ މަސައްކަތް ކުރަމުންނެވެ. ހައަމަ މިއާއެކު އދ މަހިބަދޫ މަގުހެދުމުގެ މަޝްރޫޢުއަކީވެސް އެމްއާރްޑީސީން މިހާރު\nކުރިއަށްގެންދާ މަޝްރޫޢުއެކެވެ. މަހިބަދޫ ބަނދަރު ސަރަޙައްދުގައި ގާ އަތުރާ މިހާރުވަނީ ނިމިފައެވެ. އެރަށުގެ 20 މަގެއްގައި ގާ އަތުރާ ރަނގަޅު ފެންވަރަކަށް ހަދާނެއެވެ. އަދި އެރަށުގެ މަގު ހެދުމުގެ މަސައްކަތްވެސް މިއަހަރު ނިމުމުގެ ކުރިން ނިންމާލުމަށް ދަނީ މަސައްކަތް ކުރަމުންނެވެ. މަގުތަކުގެ ރަނގަޅުފެންވަރަށްކަށް ހެދުމުގެ އިތުރުން އެކުންފުނިން ދަނީ ރަށްރަށުގެ މަގުތައް މަރާމާތުކުރުމުގެ މަސައްކަތްތައްވެސް ކުރަމުންނެވެ. ފުވައްމުލައް ސިޓީއާއި ސ.ހުޅުމީދުގެ ވެލިމަގުތައް ރަނގަޅުފެންވަރަކަށް ހެދުމުގެ މަސައްކަތްވެސް މިހާރު ދަނީ ކުރަމުންނެވެ.\nމީގެއިތުރުން އެކުންފުނިން ކުރިއަށްގެންދާ 67 ރަށެއްގެ ފުޓްސަލް ދަނޑުގެ އެޅުމުގެ މަސައްކަތަށް ބަލާލާއިރު، 35 ރަށެއް ސިވިލް މަސައްކަތް މިހާރު ވަނީ ނިމިފައެވެ. 18 ރަށެއްގެ ސިވިލް މަސައްކަތް މިހާރު ދަނީ ކުރަމުންނެވެ. މި 18 ރަށުގެ ތެރެއިން 12 ރަށެއްގެ ފުޓްސަލް ދަނޑުގެ ސިވިލް މަސައްކަތް މިމަހުގެ ނިއަލަށް ނިންމާލެވޭނެއެވެ. މި ފުޓްސަލް ދަނޑުތަކުގެ މަސައްކަތް އެއްކޮށް އަންނަ އަހަރުގެ ފެބްރުއަރީ މަހުގެ ނިއަލަށް ނިންމާލެވޭނެއެވެ.\nމަގުހެދުމުގެ މަސައްކަތް އިތުރުން ގދ. ތިނަދޫގައި ޢިމާރަތްކުރާ އިސްލާމީ މަރުކަޒުގެ މަސައްކަތަކީވެސް އެމްއާރްޑީސީން ކުރަމުންދާ ތަރައްޤީޤެ މަޝްރޫޢުތަކުގެ ތެރޭގައި ހިމެނޭ ކަމެކެވެ. މިމަސައްކަތްވެސް މިއަހަރު ނިމުމުގެ ކުރިން ނިންމާ އިސްލާމިކް މިނިސްޓްރީއާ ޙަވާލުކުރުމަށް ދަނީ މަސައްކަތްކުރަމުންނެވެ.\nއެމްއާރްޑީސީގެ އެކްޓިންގ މެނޭޖިންގ ޑިރެކްޓަރ އަޙްމަދު މަމްދޫޙް ވިދާޅުވީ، އެމްއާރްޑީސީގެ އަމާޒަކީ މިއަހަރު ނިމުމުގެ ކުރިން މިހާރު ޙަވާލުވެފައި ހުރި މަޝްރޫޢުތަކުގެ މަސައްކަތް ނިންމުން ކަމަށެވެ. އަދި އެކިއެކި ސަބަބުތަކާއި ހުރެ ނުނިމި ފަސްވެފައި ހުރި މަޝްރޫޢުތައްވެސް ވީ އެންމެ އަވަހަކަށް ނިންމުމަށް މަސައްކަތްކުރަމުންދާ ކަމުގައެވެ. އަދި ހަމައެއާއެކު ކުންފުނިން މިހާރު ކުރަމުން އަންނަ މަސައްކަތްތައް ފުޅާކޮށް ، މަގުހެދުމުގެ އިތުރުން ، އިންފްރާސްޓްރަކްޗަރވެސް ހިމެނޭ ގޮތަށް ކުންފުނީގެ ކުރިއަށްގެން މަޝްރޫޢުތައް ފުޅާކުރުމުގެ ވިސްނުން ގެންގުޅުއްވާ ކަމަށް މަމްދޫޙް ވިދާޅުވިއެވެ.


ދުވުމަށްފަހު ކާންވީ އެއްޗެހި | Jazeera\tދުވުމަށްފަހު ކާންވީ އެއްޗެހި - Jazeera\nދުވުމަށްފަހު ކާންވީ އެއްޗެހި\nހުސައިން ނަޒީފް July 24, 2019 79 views0\nކަސްރަތު ކުރުމުގެ އިތުރުން ރަނގަޅު ކާބޯތަކެތި ބޭނުންކުރުމަކީވެސް ދުޅަހެޔޮ ސިއްޙަތެއްގައި ހުރުމަށާއި، ބަރުދަން ލުއިކުރުމަށް ވަރަށް މުހިންމު ކަމެކެވެ. ވަރަށް ގިނަ ވައްތަރުގެ ކަސްރަތު ހުންނައިރު، ދުވުމަކީ އޭގެތެރެއިން އެންމެ ރަނގަޅު އެއް ކަމެވެ. އެގޮތުން ދުވުމަކީ ހިތުގެ ސިއްޙަތާއި، ޖުމްލަކޮށް ހަށިގަނޑުގެ ސިއްޙަތު އިތުރަށް ރަނގަޅުކޮށްދޭ ކަސްރަތެކެވެ. ތިރީގައި މިވަނީ ދުވުމަށްފަހު ކެއުން ރަނގަޅު ބައެއް ކާއެއްޗެހި އެވެ.\n1. ބީޓްރޫޓް ސެލެޑް\nބީޓްރޫޓްގައި ލޭހޮޅިތަކުގެ ސިއްޙަތު ދެމެހެއްޓުމަށް މުހިންމު މޮލެކިއުލްތަކެއް ކަމުގައިވާ ނައިޓްރިކް އޮކްސައިޑް އުފައްދައިދޭ ނައިޓްރޭޓްސް ގިނަ އަދަކަށް އެކުލެވިގެންވެއެވެ. ނައިޓްރޭޓްސްތަކުން ފުރިގެންވާ ބީޓްރޫޓް ކެއުމަކީ ހަކަތަ ލިއްބައިދީ، ރަނގަޅަށް ދުވުމަށް އެހީތެރިވެދޭ ކަމެކެވެ. ދުވުމަށްފަހު ބީޓްރޫޓް ބޭނުންކޮށްގެން ސެލެޑެއް ހަދައިގެން ކާށެވެ.\nކަރާއަކީ ކެލޮރީސް މަދުން ހުރުމުގެ އިތުރުން، ސިޓްރަލައިން އާއި ލައިކޮޕީން ގިނަ އަދަދަކަށް ހިމެނޭ މޭވާއެކެވެ. މި ކޮމްޕައުންޑްތަކަކީ ވަރުބަލިވެފައިވާ މަސްތަކަށް ފަރުވާދީ، މީހާ އެކްޓިވްކޮށްދޭ މާއްދާތަކެކެވެ. މީގެ އިތުރުން ގިނައިރު ދުވުމަށްފަހު މި މާއްދާތަކުގެ ސަބަބުން ޑީހައިޑްރޭޓްވުމުންވެސް ރައްކާތެރިވެ އެވެ. ބޭނުންނަމަ ކަރާ ހުހަށްވެސް ކެވިދާނެއެވެ. ނުވަތަ ޓޮމާޓޯ އާއި ފެޓާ ޗީޒް އާއެކު ސެލެޑެއްގެ ގޮތުގައިވެސް ކެވިދާނެ އެވެ.\n3. ހުއްމުސް އާއި ތަރުކާރީ\nހުއްމުސް އަކީ ގިނަ އަދަދަކަށް ޕްރޮޓީންސް އެކުލެވިގެންވާ އެއްޗެކެވެ. ދުވަން ދިއުމުގެ ކުރިން ސެލެރީ އާއި ކެރޮޓްފަދަ ތަރުކާރީ ކޮށާލާށެވެ. އަދި ދުވުމަށްފަހު އައިސް ތަރުކާރީއާއި ހުއްމުސް ޖަހައިގެން ކާށެވެ.\n4. ތަރުކާރީ ބިސްގަނޑު\nދުވުމަށްފަހު ފަސޭހައިން އަވަހަށް ތައްޔާރުކޮށްލެވޭނެ ކާނާއެއް ބޭނުންނަމަ، ތަރުކާރީ ބިސްގަނޑެއް ކާށެވެ. އޭގައި ވިޓަމިންސް އާއި، ސިއްޙަތަށް ފައިދާހުރި ފެޓްސް އާއި މިނަރަލްސް ހިމެނޭނެ އެވެ. ހެނދުނުގެ ނާސްތާއަކަށް ބިސް ކެއުމަކީ ބަރުދަން ލުއިކޮށްދޭ ކަމެއް ކަމަށް ބައެއް ދިރާސާތަކުން ވަނީ ދައްކައިފަ އެވެ. އެހެންކަމުން ހެނދުނު ދުވަންދާނަމަ، ތަރުކާރީ ބިސްގަނޑަކީ ކެއުން ވަރަށް ރަނގަޅު އެއްޗެކެވެ.


ފޯކައިދޫގައި9މީހެއް އެކަހެރިކޮށް، އެކަކު ކަރަންޓީން ކުރަނީ – Dhen.mv\nފޯކައިދޫގައި9މީހެއް އެކަހެރިކޮށް، އެކަކު ކަރަންޓީން ކުރަނީ\nMarch 9, 2020 - 3:18 pm\nށ. ފޯކައިދޫގައި ނުވަ މީހަކު ސެލްފް އައިސޮލޭޝަންގައި ތިބި ކަމަށާއި އޭގެ ތެރެއިން އެކަކު ކަރަންޓީނު ކުރުމަށް ފަރުކޮޅުފުއްޓަށް މިއަދު ގެންދާނެ ކަމަށް ސަރުކާރުން ބުނެފި އެވެ.\nކޮވިޑް-19 ގެ އެންމެ ފަހުގެ މައުލޫމާތު ދިނުމަށް ދަރުބާރު ގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮރޯނާ ވައިރަހާ ގުޅޭ ތަރުޖަމާނު މަބްރޫކު އަޒީޒު ވިދާޅުވީ ފޯކައިދޫގައި ނުވަ މީހަކު ހޯމް އައިސޮލޭޝަންގައި އެބަ ތިބި ކަމަށާއި، މިއަދު 4:30 ހާއިރު އޭގެން އެކަކު ކަރަންޓީން ކުރުމަށް ފަރުކޮޅުފުއްޓަށް ގެންދެވޭނެ ކަަމަށެވެ.\nއަދި ހިންނަވަރުގައި ސެލްފް އައިސޮލޭޝަންގައި މީހަކު ހުރިއިރު، އޭނާގެ ޓެސްޓުތައް މިއަދު 4:00 ޖަހާއިރު ނަގާނެ ކަމަށް މަބްރޫކް ވިދާޅުވިއެވެ.\nމަބްރޫޖް ވިދާޅުވީ، ކޮވިޑް-19 އާ ގުޅިގެން 63 ސާމްޕަލެއް ޜާއްޖޭގައި މިހާތަނަށް ނެގިފައިވާ ކަމަށާއި. މީގެ ތެރެއިން ޕޮޒިޓިވްވެފައި ވަނީ4މީހަކު ކަމަށެވެ.\n"43 މީހަކު ނެގެޓިވް ވެފައިވާކަން ނަތީޖާއިން ދައްކާފައިވަނީ. އޭގެތެރޭގައި އިންޑިއާއަށް ފޮނުވައިގެން ޓެސްޓް ހެދި ސާމްޕަލްތަކާއި ރާއްޖޭގައި ހެދި ޓެސްޓްތައް ހިމެނޭ. އެކަކުގެ ނަގާނީ އެއް ސާމްޕަލެއް ނޫން. އެކަކުގެ ދެ ސާމްޕަލެއްވެސް ނަގާފާނެ. އެއީ ކަށަވަރު ކުރުމުގެ ގޮތުން އެއް ސާމްޕަލަށްވުރެ ގިނައިން ސާމްޕަލް ނަގަމުން ދަނީ". އޭނާ ވިދާޅުވިއެވެ.\nކުރެއްދޫ ރިސޯޓްގެ ބިދޭސީ ދެ މުވައްޒަފު މިހާރު ވަނީ ކޮރޯނާ ވައިރަހަށް ޕޮޒިޓިވްވެފަ އެވެ. އެ މީހުން ވެސް ތިބީ ފަރުކޮޅުފުށީގައި ކަރަންޓީނުކޮށްފަ އެވެ. ކުރެއްދޫ ރިސޯޓް މިހާރު އޮތީ މީހުން އަރާ ފޭބުން މަނާކޮށްފަ އެވެ.\nއެ ރަށުގައި މި ވަހުތު 699 ޓޫރިސްޓުންނާއި 270 ދިވެހި މުވައްޒަފުންނާއި 420 ބިދޭސީ މުވައްޒަފުން އެބަ ތިއްބެވެ. ޓޫރިސްޓުންގެ ތެރޭގައި 11 އިޓަލީގެ މީހަކު ހިމެނެ އެވެ.


Furathama flat ganna iru tax ma'afuvaa gothah majileehun faas koffi | Mihaaru\nކުރީގެ އަރަބިއްޔާ ހުރި ބިމުގައި އިމާރާތް ކުރަމުންދާ ފްލެޓުތައް. ފުރަތަމަ ފަހަރަށް މީހަކު ފްލެޓެއް ގަންނަނަމަ، ޓެކްސް ދައްކަން ނުޖެހޭ ގޮތަށް ވަނީ ބިމާ ބެހޭ ގާނޫނަށް އިސްލާހު ގެންނަން މަޖިލީހުން ފާސްކޮށްފައި. - ފޮޓޯ: ނިޝާން އަލީ/މިހާރު\nފުރަތަމަ ފްލެޓް ގަންނަ އިރު ޓެކްސް މައާފުވާ ގޮތަށް މަޖިލީހުން ފާސްކޮށްފި\n08 އޯގަސްޓް 2016 - 13:593comments\nގައުމީ ތަރައްގީ ކޮމެޓީން ފޮނުވި ރިޕޯޓު ފާސްވީ ވޯޓުގައި ބައިވެރިވެވަޑައިގެންނެވި 71 މެމްބަރުންގެ އިއްތިފާގުންނެވެ.\nފުނަދޫ ދާއިރާގެ މެމްބަރު އަލީ ސަލީމް ހުށަހެޅުއްވި އިސްލާހު ކޮމެޓީން ފާސްކުރީ މާބޮޑު ބަދަލެއް ނެތި އެވެ.\nބިމާ ބެހޭ ގާނޫނުގެ ދަށުން އެއްމެދު އިމާރާތެއްގެ ފްލެޓު ވިއްކާ ހާލަތުގައި އެއީ އަލަށް މީހަކު ގަންނަ ފްލެޓެއް ނަމަ، ސަރުކާރަށް ޓެކްސް ދައްކަން ނުޖެހޭ ގޮތް ހެދުމަށް ހުށަހެޅި އިސްލާހުގައިވާ ގޮތުން ފްލެޓެއް ވިއްކުމުގެ މުއާމަލާތެއްގައި ދިވެހި ކޮންމެ ރައްޔިތަކަށް ވެސް ބައިވެރިވެވޭނެ އެވެ. ނަމަވެސް ސަލީމް ހުށަހެޅުއްވީ ފްލެޓެއް ވިއްކުމުގެ މުއާމަލާތުގައި 18 އަހަރުން މަތީ މީހުންނަށް ބައިވެރިވެވޭ ގޮތަށެވެ.\nއެއްމެދު އިމާރާތެއްގެ ފްލެޓެއް ގަންނަ މީހާގެ ނަމުގައި އެއްވެސް ބިމެއް އޮތުމަކީ އިސްތިސްނާގެ މަންފާ އެ މީހަކަށް ލިބެން އޮތް ހުރަހެއް ކަމަކަށް ނުބެލެވޭނެ ކަމަށް ވެސް އިސްލާހުގައިވެ އެވެ.\nގައުމީ ތަރައްގީ ކޮމެޓީ އަށް ފޮނުވި ރިޕޯޓަށް ބަހުސް ކުރެއްވި މެމްބަރުން މިއަދު ވިދާޅުވީ ރައްޔިތުންނަށް ދިމާވެފައި އޮތް އެންމެ ބޮޑު ދައްޗަކީ ބޯހިޔާވަހިކަން ކަމަށްވާއިރު، އިސްލާހުގެ ސަބަބުން އެތައް ބަޔަކަށް ފަސޭހަ އާއި ލުޔެއް ލިބިގެންދާނެ ކަމަށެވެ.\nމި އިސްލާހަށް އިދިކޮޅު މެމްބަރުންނާއި ސަރުކާރަށް ތާއީދުކުރައްވާ މެމްބަރުން ވެސް ތާއީދު ކުރެއްވި އެވެ.\nއިތުރު ލިޔުންތައް ރައްޔިތުންގެ މަޖިލިސް ބޯހިޔާވަހިކަން ފްލެޓް ޓެކްސް ހައުސިން މިނިސްޓްރީ ހައުސިން ޔުނިޓް


MH foundation in Goidhoo gai zamaanee fenvarauge gym eh hulhuvaifi\nގޮއިދޫގައި ހުޅުވި ޖިމް--ފޮޓޯ: އަބުދުﷲ ރަމީޒް\nކަނޑިތީމު ދާއިރާގެ ކުރީގެ މަޖިލިސް މެމްބަރު މުހައްމަދު ހުސެއިން (އެމްއެޗް)ގެ އެމްއެޗް ފައުންޑޭޝަނުން ށ ގޮއިދޫގައި ޒަމާނީ ފެންވަރުގެ ޖިމެއް ގާއިމުކޮށް، ހުޅުވައިފި އެވެ.\nމި ޖިމްގެ ވަސީލަތްތައް ހޯދުމަށް ގާތްގަނޑަށް 30،000 ޑޮލަރު ހޭދަކޮށްފައިވާނެކަމަށް އެރަށު ކައުންސިލުން މައުލޫމާތުދެ އެވެ. އެރަށު ކައުންސިލްގެ ރައީސް އިބުރާހިމް ޝާހިދު ކޭއޯއަށް ވިދާޅުވީ އެތަނުގެ ހުރިހާ ވަސީލަތެއް ހަދިޔާކޮށްފައިވަނީ އެމްއެޗް ފައުންޑޭޝަނުން ކަމަށެވެ.\nމިދިޔަ ބުރާސްފަތި ދުވަހު ހުޅުވައި ހިދުމަތްދޭން ފެށި މި ޖިމްގެ ސާމާނުތައް ޑެލެވަރީކޮށް އިންސްޓޯލްކޮށް ހެދީވެސް އެމްއެޗް ފައުންޑޭޝަނުން ކަމަށް އޭނާ ވިދާޅުވި އެވެ. އެފަދަ ޒަމާނީ ޖިމެއް ރަށުގެ ރައްޔިތުންނަށްޓަކާ ގާއިމުކޮށްދިނުމުން އެމްއެޗް ފައުންޑޭޝަނަށް އިބުރާހިމް ވަނީ ޝުކުރުއަދާކުރައްވާފަ އެވެ.\nއޭނާ ވިދާޅުވީ ޖިމްގެ ހިދުމަތް މިވަގުތު ދެމުންދަނީ ޖަމިއްޔާގެ އިމާރާތެއްގައި ނަމަވެސް ކުރިއަށްއޮތްތަނުގައި ރަނގަޅު ފެންވަރުގެ އިމާރާތެއް ހަދާ އެތަނަށް ޖިމް ބަދަލުކުރާނެ ކަމަށެވެ.\nޖިމް ހުޅުވާ ހިދުމަތް ދޭން ފަށާފައިވާ ޓްރެއިނިންގ ޕްރޮގުރާމަކާއެކު އެވެ. އެގޮތުން ޖިމް އިންސްޓްރަކްޓަރެއް ކައުންސިލުން ގެނެސް ފެށި މި ޕްރޮގުރާމުގައި 120 މީހުން ބައިވެރިވެފައިވެ އެވެ. މިއީ ގޮއިދޫ ފަދަ އާބާދީ ކުދި ރަށެއްގެ ނިސްބަތުން ލިބުނު ވަރަށް ބޮޑު ތަރުހީބެކެވެ.\nދެ ޖިންސްގެ އެކި އުމުރުފުރާގެ މީހުންނަށް ބޭނުންކުރެވޭ ގޮތަށް ހަދައިފައިވާ މި ޖިމްގެ ސަބަބުން ރަށު ރައްޔިތުންގެ ދުޅަހެޔޮކަން އިތުރުވެގެންދާނެކަމަށް ކައުންސިލްގެ ރައީސް ފާހަގަކުރެވި އެވެ. އަދި މިއީ ރަށުގެ ތަރައްގީގެ ގޮތުގައި ލިބިގެންދިޔަ ވަރަށް ބޮޑު ކުރިއެރުމެކެވެ.


Baleege haalathu goasve, Jakarta alun lockdown kuranee! - vNews.mv\nޖަކާޓާގެ ގަވަރްނަރު އަނީސް ބަސްވެދާން (ވ) އަދި އޭނާގެ ނައިބް އަހްމަދު ރިޒާ ޕެޓްރިއާ، ޖަކާޓާ އަލުން ލޮކްޑައުންކުރާކަން މިއަދު އިޢްލާން ކުރައްވަނީ:\nބަލީގެ ހާލަތު ގޯސްވެ، އިންޑޮނޭޝިޔާގެ ވެރިރަށް ޖަކާޓާ އަލުން ލޮކްޑައުންކުރަނީ!\nސައިފް އަޒްހަރު 10 September 2020, 13:10\nކޮވިޑް ބަލީގެ ހާލަތު އިތުރަށް ގޯސްވެ، ހޮސްޕިޓަލްތައް ފުރޭންފެށުމާ ގުޅިގެން ސިއްހީ ކުއްލި ހާލަތު ހިންގައި، އިންޑޮނޭޝިޔާގެ ވެރިރަށް ޖަކާޓާ އަލުން ލޮކްޑައުންކުރަން ނިންމައިފިއެވެ.\nޖަކާޓާގެ ގަވަރްނަރު އަނީން ބަސްވެދާން ވިދާޅުވީ، އަލުން ލޮކްޑައުންއަށް ދިއުންނޫން ގޮތެއް ނެތް ކަމަށެވެ.\nބަލިޖެހޭ މީހުންގެ ނިސްބަތަށް ބަލާއިރު، ފިޔަވަޅުތައް ނާޅައިފިނަމަ މި ސެޕްޓެމްބަރު މަހުގެ 17 ހިސާބުގައި ޖަކާޓާގެ ހޮސްޕިޓަލްތައް ފުރިދާނެ ކަމަށް ގަވަރްނަރު ވިދާޅުވިއެވެ.\nކޮވިޑްބަލި މީހުންނަށް ޚާއްސަކޮށްފައިވާ އެނދުތަކުގެ %77 މިހާރު ފުރިފައިވާ ކަމަށް ގަރަވްނަރު ވިދާޅުވިއެވެ.\n"އިމަޖެންސީގެ ބުރަކި ޖެއްސުން ނޫން އިތުރު އިޚްތިޔާރެއް އަޅުގަނޑުމެންނަކަށް ނެތް. ސަބަބަކީ، މަރުވާ މީހުންނާއި، އެނދުމަތިކުރާ މީހުންގެ ރޭޓުދަނީ އިންތިހާއަށް މައްޗަށް. ވެރިރަށް މިވަނީ ކުއްލި ނުރައްކަލުގެ ހާލަތަށް އައިސްފައި"\nގަވަރްނަރ އަނީސް ބަސްވެދާން\nޖަކާޓާ އަލުން ލޮކްޑައުންކޮށް މިފެށޭ ހަފްތާގެ ހޯމަ ދުވަހުން ފެށިގެން ހުރިހާ އޮފީސްތައް ބަންދުކުރުމަށް ސަރުކާރުންވަނީ ނިންމާފައެވެ.\nއަދި 11 ބާވަތެއްގެ ވިޔަފާރި ފިޔަވައި، އެހެން ހުރިހާ ވިޔަފާރިތަކެއް ބަންދުކުރުމަށްވެސް ވަނީ ނިންމާފައެވެ. ޚާއްސަ ހުއްދައިގެ ދަށުން ހުޅުވައި ހިންގަމުން ގެންދިޔަ ބޮޑެތި ޝޮޕިން މޯލްތައްވެސް ބަންދުކުރުމަށްވަނީ ނިންމާފައެވެ.\nމީގެއިތުރުން، މުނިފޫހިފިލުވުމުގެ ހަރަކާތްތައް ހިންގާ ތަންތަން ބަންދުކޮށް، އާންމު އެއްވުންތައް ބޭއްވުންވެސް މަނާކުރުމަށް ވަނީ ނިންމާފައެވެ. އަދި ރެސްޓޯރަންޓުތަކުންވެސް ޑެލިވަރީގެ ޚިދުމަތް ދިނުން ފިޔަވައި، ކެއިންބުއިމުގެ ޚިދުމަތް ދިނުން ހުއްޓާލުމަށްވެސް ވަނީ ނިންމާފައެވެ.\nދީނީ އެކިއެކި ހަރަކާތްތައްވެސް ބޭއްވޭނީ ކުދިކުދި އަވަށްތަކުގައި، އަވަށު ފެންވަރުގައި އަވަށްތަކުގައި އެކަނި ކަމަށްވެސް، ޖަކާޓާގެ ގަވަރްނަރު އަނީސް ބަސްވެދާންވަނީ ކަނޑައަޅުއްވާފައެވެ.\nއާންމު ދަތުރުފަތުރުގެ ނިޒާމު ލިމިޓްކުރުމަށްވެސް ވަނީ ނިންމަވާފައެވެ.\nގަވަރްނަރް ވިދާޅުވީ، މިބަލިމަޑުކަމުގެ ހާލަތުގެ ކުރީކޮޅު ކަންކުރި ފަދައިން ޖަކާޓާ އަލުން އެނބުރި މިދަނީ ގޭގައިތިބެ މަސައްކަތްކުރުމާއި، ގޭގައި ތިބެ ކިޔެވުމާއި، ގޭގައި ތިބެގެން އަޅުކަން ކުރުމުގެ ހާލަތަށް ކަމަށެވެ.\nކޮވިޑް-19 ބަލީގައި އިންޑޮނޭޝިޔާއިން މިހާތަނަށް 8،336 މީހުންވަނީ މަރުވެފައެވެ. މިއީ، ދެކުނު އިރުމަތީ އޭޝިޔާގެ އެންމެމަތީ އަދަދެވެ.\nއިންޑޮނޭޝިޔާއިން މިހާތަނަށް 203،342 މީހުންނަށް ކޮވިޑްބަލި ޖެހިފައި ވެއެވެ.\nބަލި ފެތުރުން ހުއްޓުވަން ޖަކާޓާ އެންމެ ފުރަތަމަ ލޮކްޑައުންކޮށް ފިޔަވަޅުތައް ހަރުކަށިކުރީ މިއަހަރުގެ އޭޕްރީލްމަހުއެވެ. ބަލި ފެތުރުން ކޮންޓްރޯލްކުރެވި މަދުކުރެވުމާއެކު ލޮކްޑައުންއަށް ލުއިދޭން ފަށާފައިވަނީ ޖޫންމަހުން ފެށިގެންނެވެ.\nނަމަވެސް، މިފަހުން އަނެއްކާވެސްވަނީ ހަލުވިކަމާއެކު ބަލި ފެތުރޭން ފަށާފައެވެ.


Rape Massalathakugai Forensic Thahuleelu Laazimu Kuraa Bill Faaskohfi - Vaguthu\nރޭޕް ކުރުމާއި ޖިންސީ ގޯނާގެ މައްސަލަތަކުގައި ރޭޕް އެވިޑެންސް ކިޓް ބޭނުން ކުރުމާއި އޭގެ ފޮރެންސިކް ތަހުލީލެއްކޮށް ފޮރެންސިކް ހެކި ހޯދުން ލާޒިމުކުރާ ގޮތަށް ޖިންސީ ކުށުގެ ގާނޫނަށް އިސްލާހު ގެންނަ ބިލު ރައްޔިތުންގެ މަޖިލީހުން މިއަދު ފާސްކޮށްފިއެވެ.\nޖުޑިޝަލް ސާވިސް ކޮމިޝަންގެ ރައީސް އަދި ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި ބިލު ފާސްކުރީ 52 މެންބަރުންގެ ވޯޓުންނެވެ. ބިލު ފާސްކުރަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވައެވެ.\nބިލުގައި ވަނީ ރޭޕް އެޑިވެންސް ކިޓް ބޭނުން ކުރުމަކީ ލާޒިމު ކަމެއްގެ ގޮތުގައި ކަނޑައެޅުމުގެ ގޮތުން ޖިންސީ ކުށުގެ ގާނޫނަށް މާއްދާއެއް އިތުރު ކުރުމަށެވެ. މި ގޮތުން ގޯނާގެ ޝިކާރައަށްވާ ވިކްޓިމްގެ ހަށިގަނޑުންނާއި އަންނައުނުން ސާމްޕަލް ނަގައި، ފޮރެންސިކް ތަހުލީލެއް ކުރަން ޖެހޭނެއެވެ.\nބިލުގައިވާ ގޮތުން ވިކްޓިމްގެ އަންނައުނުން ސާމްޕަލްއަކާއި ހަށިގަނޑުން ހަ ސާމްޕަލްއެއް ނަގަން ޖެހޭނެ އެވެ. އެއީ ލެއާއި ކުޑަކަމުދާ ތަކެތިންނާއި، ނިޔަފައްޗާއި ނިޔަފަތީގެ ދަށުންނާއި، ކުރިމަތި ފަރާތާއި ފުރަގަސް ފަރާތުންނާއި، އަނގައިންނާއި، އިސްތަށިތަކުންނެވެ.\nބިލުގައިވާ ގޮތުން ސިއްހީ ހިދުމަތް ދޭ ތަނަކަށް ވިކްޓިމްއަކު އަތުވެއްޖެނަމަ ވަގުތުން ސޯޝަލް ސާވިސް ޑިޕާޓްމަންޓްއަށް އަންގައި، ލަސްނުކޮށް ސާމްޕަލްތައް ނަގަން ޖެހެ އެވެ. އެ ގޮތަށް އަމަލު ނުކުރުމަކީ ކުށެއް ކަމާއި އޭގެ އަދަބަކީ އެއް އަހަރާއި ތިން އަހަރު ޖަލު ހުކުމެއް ކަމަށް ވެސް ބިލުގައިވެއެވެ.\nސިއްހީ ހިދުމަތުގެ މަރުކަޒުތަކުން ސާމްޕަލްގެ އިމްތިޒާމުތައް ހުރުން ލާޒިމު\nގާނޫނަށް އަމަލު ކުރަން ފަށާތާ ހަ މަސް ދުވަހުގެ ތެރޭގައި ސިއްހީ ހިދުމަތް ދޭ ތަންތަނަށް އެވިޑެންސް ކިޓް ލިބޭނެ އިިންތިޒާމު ސަރުކާރުން ހަމަޖައްސަން ޖެހެ އެވެ. އަދި ސިއްހީ ހިދުމަތް ދޭ ތަނަކުން ކިޓް ބޭނުން ކޮށްގެން ނަގާ ސާމްޕަލްތައް ނެގުމަށް އެއްވެސް އަގެއް ނަގައިގެން ނުވާނެ ކަމަށް ވެސް ބުނެފައިވެއެވެ.\nރޭޕް އެވިޑެންސް ކިޓް ބޭނުން ކުރާނެ ގޮތުގެ ތަމްރީން ލިބިފައި ހުރި ޑޮކްޓަރެއް ނުވަތަ ނަރުހެއް ރާއްޖޭގައި ސަރުކާރުން ހިންގާ ކޮންމެ ސިއްހީ މަރުކަޒެއްގައާއި ހޮސްޕިޓަލެއްގައި ހުންނަންވާނެ ކަމަށް ބިލުގައި ބުނެފައިވެ އެވެ. ބިލަށް އަމަލު ކުރާތާ ހަ މަސް ދުވަހުގެ ތެރޭގައި ފެމިލީ ޕްރޮޓެކްޝަން އޮތޯރިޓީން ކަށަވަރު ކުރަން ވާނެއެވެ.\nސިއްހީ މަރުކަޒުތަކާއި ހޮސްޕިޓަލުތަކުގައި ސާމްޕަލް ނެގުމުގެ ތަމްރީން ލިބިފައިވާ ޑޮކްޓަރުންނާއި ނަރުހުން ހުރިތޯ ބަލައި އެކަމާ ގުޅޭ ރިޕޯޓެއް ފެމިލި ޕްރޮޓެކްޝަން އޮތޯރިޓީން އަހަރު އެއް ފަހަރު އެކުލަވާލަން ވާނެ ކަމަށް ބިލުގައި ބުނެފައިވެ އެވެ. އަދި ރައްޔިތުންގެ މަޖިލީހަށް އެ ރިޕޯޓް ފޮނުވަން ޖެހޭނެ ކަމަށް ވެސް ބިލުގައިވެ އެވެ.\nފުލުހުން އަމަލު ކުރަން ޖެހޭ ގޮތުގެ ބާބެއް\nހިސާން ހުށަހެޅުއްވި ބިލުގައި ފުލުހުން އަމަލު ކުރަން ޖެހޭ ގޮތުގެ ބާބެއް ވެސް ހިމަނާފައިވެ އެވެ. އެ ގޮތުން މިފަދަ މައްސަލައެއް ފުލުހަށް ރިޕޯޓް ކުރުމުން ލަސްނުކޮށް ވިކްޓިމް ހޯދައި އޭނާގެ ރުހުމާއެކު ސިއްހީ ހިދުމަތް ދޭ ތަނަކަށް ގެންގޮސްދޭން ވާނެ ކަމަށް ބިލުގައި ބުނެފައިވެ އެވެ. ފުލުހަށް މައްސަލައެއް އަތުވުމުން ވެސް ސޯޝަލް ސާވިސް ޑިޕާޓްމަންޓަށް އަންގަން ވާނެ ކަމަށް ބުނެ އެވެ.\nމި ފަދަ މައްސަލަތަކުގައި ފުލުހުން އަމަލު ކުރަން ޖެހޭ އުސޫލެއް ހަދަން ޖެހޭނެ ކަމަށް ބިލުގައި ބުނެފައިވެ އެވެ. އެއިން އުސޫލަކާ ހިލާފުވެއްޖެ ކަމުގެ ތުހުމަތު ކުރެއްވިޖެނަމަ، އެ ފުލުހެއްގެ މައްސަލަ ނޭޝަނަލް އިންޓެގްރިޓީ ކޮމިޝަން (އެންއައިސީ) އަށް ފޮނުވަން ޖެހޭނެ ކަމަށާއި ގިނަވެގެން ތިން މަސް ދުވަހުގެ ތެރޭގައި ކޮމިޝަނުން މައްސަލަ ބަލައި ނިންމަން ޖެހޭ ކަމަށް ބިލުގައި ބުނެފައިވެއެވެ.\nނޮވެމްބަރު 29, 2021 19:59\nރޭޕްކުރާ މައްސަލަތައް ދެން ރިޕޯޓުކުރުން މިހިސާބުން ހުއްޓޭނެ.\nނޮވެމްބަރު 29, 2021 20:35\nރައްޔިތުން ނާއި މުއައްސަސާތަށް ކުއްވެރިވާގޮތަށް މުއައްސަސާތަކަށް ބާރު ބޮޑުވާގޮތަށް ހަދާ ޤާނޫނު، ރައްޔިތުންގެ ފައިސާ ކޮޅުވެސް ބޭކާރު ހަރަދު ކުރުމަށް ! ރޭޕް ކުރާ މީހުން ނާއި ކުރެވޭ މީހާޔަށް ޕޮކެޓް މަނީވެސް ލިބޭގޮތް ހައްދަވަން ވީނުން !\nޑިސެމްބަރު 3, 2021 03:33\nމީ ވަރެއްގެ އަންހެނާދޯ // ކިހާވަރަކުން ދާނެބާ!!\nޑިސެމްބަރު 6, 2021 23:44\nދީނުގަ ހުއްދައެއް ނޫން ފަޑިޔާރުކަމާ ގާޒީކަމާ ކަތީބު ކަމާ އިމާމު ކަން އަންހެނުން ކުރާކަށް\nވީމާ ހަރާމެއް ހަލާލެއް ނުބަލާނެދޯ ދީނަށް ގޮންޖަހާފަ މިކަހަލަ އަންހެނުން މިކަހަލަވަޒީފާ ތަކުގަ ތިބެގެނެއް\nއަންހެނުން ބާރުވެރިވީވީނުން ގޮސް އަންހެނުންގެ ހުރިހާ ކަމެއް ހައްދުން ނައްޓާފަ


Memberun ge mahsala: PG ah olhunthah boduve dhauva beyrukuran goiy ninmanee\nޕްރޮސިކިއުޓާ ޖެނަރަލް، ޕީޖީގެ ފަރާތުން ރައްޔިތުންގެ މަޖިލީހުގެ 12 މެންބަރެއްގެ މައްޗަށް އުފުލާފައިވާ ގާނޫނު ތަންފީޒުކުރަން ހުރި މުވައްޒަފަކަށް ގަސްދުގައި ހުރަސް އެޅުމުގެ ދައުވާގައި ޕީޖީއަށް ހެދިފައިވާ ގޯސްތަކުގެ ސަބަބުން މައްސަލަ ކުރިއަށް ގެންދެވިދާނެ ކަމާމެދު ސުވާލު އުފެދިއްޖެ އެވެ.\nގާނޫނު ތަންފީޒުކުރަން ހުރި މުވައްޒަފަކަށް ގަސްދުގައި ހުރަސް އެޅިކަމުގެ ދައުވާ ދައުލަތުން އުފުލާފައިވަނީ ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހް (އިބޫ) އާއި ހިތަދޫ އުތުރު ދާއިރާގެ މެންބަރު މުހައްމަދު އަސްލަމް އާއި ހިތަދޫ މެދު ދާއިރާގެ މެންބަރު އިބްރާހިމް މުހައްމަދު ދީދީ އާއި މާފަންނު ހުޅަނގު ދާއިރާގެ މެންބަރު މުހައްމަދު ފަލާހް އާއި ނޮޅިވަރަމް ދާއިރާގެ މެންބަރު ހުސެއިން އަރީފް އާއި ކެންދޫ ދާއިރާގެ މެންބަރު އަލީ ހުސެއިން އާއި ހެންވޭރު ދެކުނު ދާއިރާގެ މެންބަރު މުހައްމަދު އަބްދުލް ކަރީމް (ރުކުމާ) އާއި ހެންވޭރު އުތުރު ދާއިރާގެ މެންބަރު އަބްދުﷲ ޝާހިދު އަދި ކިނބިދޫ ދާއިރާގެ މެންބަރު އަބްދުﷲ ރިޔާޒުގެ މައްޗަށެވެ. މީގެއިތުރުން މެންބަރުކަމުން ވަކިވެފައިވާ ކަމަށް އިލެކްޝަން ކޮމިޝަނުން ކަނޑައަޅާފައިވާ މަޑުއްވަރީ ދާއިރާގެ މެންބަރު މުހައްމަދު އަމީތު އާއި ތުލުސްދޫ ދާއިރާގެ މެންބަރު މުހައްމަދު ވަހީދު (ވައްޑެ) އާއި ވިލިނގިލީ ދާއިރާގެ މެންބަރު ސައުދު ހުސެއިންގެ މައްޗަށެވެ.\nމިއަދު އެ 12 މެންބަރުން ހާޒިރުކޮށްގެން ކުރިއަށް ގެންދިޔަ މައްސަލާގައި ދައުލަތުން ވަނީ ދައުވާ އިއްވާފަ އެވެ. އެ ދައުވާއަކީ މިދިޔަ އަހަރުގެ ޖުލައި މަހުގެ 24 ވަނަ ދުވަހު ރައްޔިތުންގެ މަޖިލީހުގެ އިދާރާ ހިމެނޭ ސަރަހައްދު ފުލުހުން ބަންދުކޮށްފައިވަނިކޮށް އެ ސަރަހައްދު ބަލަހައްޓަމުން ދިޔަ ފުލުހުންނަށް ހުރަސް އަރައި، ނުކިޔަމަންވެ ބަންދު ސަރަހައްދަކަށް ވަދެފައިވާ ކަމަށް ބުނެ ކުރާ ދައުވާއެކެވެ.\nއެ މެންބަރުންގެ ފަރާތުން މިއަދު އަޑުއެހުމަށް ހަ ވަކީލުން ހާޒިރުވި އެވެ. މައްސަލަ ބައްލަވާ ގާޒީ އާދަމް އާރިފް ވަނީ ވަކިވަކިން ކޮންމެ ބޭފުޅަކާ ދައުވާ ސާފުވެއްޖެ ސުވާލު ކުރައްވާފަ އެވެ. ހުރިހާ މެންބަރުން ވެސް ވިދާޅުވީ ދައުވާ ސާފުނުވާ ކަމަށެވެ. އަދި އެކަމާ ގުޅޭ ގޮތުން އިތުރަށް ވަކީލުން ވާހަކަ ދައްކަވާނެ ކަމަށެވެ. މިއަދުގެ އަޑުއެހުން ގާޒީ ކުރިއަށް ގެންދެވީ ދައުވާ ލިބޭ ފަރާތްތަކުން އެދިވަޑައިގަތް ހުރިހާ ފުރުސަތެއް ދެއްވަމުންނެވެ. އެގޮތުން ވަކީލުންނާ މަޝްވަރާ ކުރެއްވުމަށާއި ފާހަނާއަށް ދިޔުމަށް ވެސް ގާޒީ މިއަދު ފުރުސަތު ދެއްވާފައިވެ އެވެ.\nކުރިމިނަލް ކޯޓުގައި ހުރި އެންމެ ބޮޑު ޝަރީއަތުގެ މާލަމުގައި ކުރިއަށް ގެންދިޔައިރު ވެސް ޖާގައިގެ ދަތިކަން ކުރިމަތިވި އެ އަޑުއެހުމުގައި ދިފާއީ ވަކީލުން ވަނީ ދައުވާ ސާފުނުވާ ކަމަށް ބުނެ ގިނަ ކަންތައްތަކެއް ފާހަގަކޮށް ދައުލަތަށް ސުވާލުތަކެއް ކުރިމަތިކުރުވާފަ އެވެ.\nސުވާލުތަކަށް ޕީޖީގެ ފިނި ރައްދުތައް\nހަތަރު މެންބަރެއް ތަމްސީލް ކުރައްވާ ވަކީލް ހިސާން ހުސެއިން ވިދާޅުވީ، ހެކީގެ ގޮތުގައި ދައުލަތުން ހުށަހަޅާފައިވާ ސިޓީ ފޮނުވި ދުވަހާއި ވަގުތު ހޯދަން ބޭނުންވާ ކަމަށެވެ. އެ ސިޓީއަކީ ރައްޔިތުންގެ މަޖިލީހުން ޑިފެންސް މިނިސްޓްރީއަށް ސެކިއުރިޓީ ބަލަހައްޓައިދޭން އެދި ފޮނުވާފައިވާ ސިޓީއެކެވެ. އެ ސިޓީ ޑިފެންސް މިނިސްޓްރީއަށް ލިބުނު ގަޑި އެނގުމަކީ ދިފާއު ތައްޔާރުކުރަން ވަރަށް މުހިންމު ކަމެއް ކަމަށް ހިސާން ވިދާޅުވި އެވެ.\nވަކީލް ރިފްއަތު ވަކީލާ ހިސާންއާއެކު: އެ ދެ ބޭފުޅުން ވެސް ޝަރީއަތުގައި އިންނެވި -- އަހުމަދު ޝުރާއު | އަވަސް\nދައުލަތުގެ ވަކީލް ވަނީ ޑިފެންސް މިނިސްޓްރީއަށް ސިޓީ ލިބުނު ގަޑި ބުނެފައިވާ އިތުރު ސިޓީއެއް ޝަރީއަތަށް ހުށަހަޅާފަ އެވެ. އެ ސިޓީގައިވާ ގޮތުން ސިޓީ ޑިފެންސް މިނިސްޓްރީއަށް ލިބިފައިވަނީ 24 ވަނަ ދުވަހުގެ 10:30 ގަ އެވެ. އަދި، ޑިފެންސް މިނިސްޓްރީން ފުލުހަށް ސިޓީ ފޮނުވާފައިވަނީ 25 ވަނަ ދުވަހުގެ 12:45 ގަ އެވެ.\nދައުލަތުން އެ ލިޔުން ހުށަހެޅުމުން ވެސް ހިސާން ވަނީ އެއީ ދައުލަތުގެ މުއައްސަސާތަކުން ސިޓީ ބަދަލުކުރުމުގައި ގެންގުޅޭ އެންޓާ ލިޔުމެއް ނޫންކަން ފާހަގަކުރައްވާފަ އެވެ. އަދި އެ ސިޓީ ޑިފެންސް މިނިސްޓްރީއަށް ލިބުނުކަން ހާމަކޮށް ލިބުނު ގަޑިއާއެކު ތައްގަނޑަ ޖަހާފައިވާ ލިޔުމެއް އޮންނާނެ ކަމަށާއި އެ ލިޔުން ބޭނުންވާ ކަމަށް ހިސާން ވިދާޅުވި އެވެ. ހިސާން ވަނީ ޖިނާއީ އިޖުރާއަތުގެ ގާނޫނުގެ 129 ވަނަ މާއްދާއާ ހަވާލާދީ އޭގެ އޮރިޖިނަލް ލިޔުން ހޯދަން އަމުރެއް ނެރެދިނުމަށް އެދިފަ އެވެ.\nދައުލަތުގެ ވަކީލް ވިދާޅުވީ، ޑިފެންސް މިނިސްޓްރީއަށް ސިޓީ ލިބުނު ގަޑި އިތުރު ސިޓީއަކުން އެ މިނިސްޓްރީ ބުނެދީފައިވާއިރު އެހެން ލިޔުމެއް ހުށަހަޅަން ޖެހޭ ކަމަށް ގަބޫލު ނުކުރައްވާ ކަމަށެވެ. އަދި އަސްލު ލިޔުން ދިނުމާ ގުޅޭ ގޮތުން ޖެހޭނީ ވެރިންނާ މަޝްވަރާކޮށްލަން ކަމަށް ވެސް ވަކީލް ވިދާޅުވި އެވެ. ނަމަވެސް ގާޒީ ވަނީ އެ ލިޔުން ދިފާއުއަށް ހޯދައިދިނުމަށް އަމުރު ކުރައްވާފަ އެވެ. ހަތް ދުވަސް ތެރޭގައި ދައުވާ ލިބޭ ފަރާޓްތަކަށް އެ ލިޔުން ދޭން ޖެހޭނެ ކަމަށް ގާޒީ ވިދާޅުވި އެވެ.\nދެން ހިސާން އުފެއްދީ މެންބަރުންގެ އެ ދުވަހުގެ އަމަލުތަކާ ގުޅޭ ސުވާލުތަކެކެވެ. އެގޮތުން ރައްޔިތުންގެ މަޖިލީހަށް މެންބަރުން ވަނުން މަނާކުރީ ކޮން ފަރާތްކުންތޯ އަދި އެ އަމުރު އެންގީ ކޮން ފަރާތަކުންތޯ ވެސް އެއްސެވި އެވެ. އަދި ރައްޔިތުންގެ މަޖިލީހަކީ މެންބަރުން ވަނުން މަނާތަނެއްތޯ ވެސް އެއްސެވި އެވެ. މަޖިލީހުގެ މެންބަރުންނަށް ރައްޔިތުންގެ މަޖިލީހަށް ވަނުން މަނާކުރާނަމަ އެއީ ހުއްދަ ކަމެއް މަނާކުރުން ކަމަށާއި މަޖިލީހަށް މެންބަރުން ވަނުމަކީ ދުވަހަކު ވެސް މަނާ ކަމެއް ނޫންކަން ވަކީލުން ފާހަގަކުރެއްވި އެވެ.\nއެއަށް ރައްދު ދެއްވަމުން ދައުލަތުގެ ވަކީލް ވިދާޅުވީ، ދައުލަތުން ދައުވާ އުފުލާފައިވަނީ ރައްޔިތުންގެ މަޖިލީހުގެ މެންބަރުންތަކެއް ކަމަށް ބަލައިގެން ނޫން ކަމަށެވެ. ނަމަވެސް ދައުވާކޮށްފައިވަނީ ބަންދު ތަނަކަށް ވަތް ބަޔެއްގެ މައްޗަށް ކަމަށެވެ. އެހެންވެ ރައްޔިތުންގެ މަޖިލީހަށް ވަނުމަކީ މަނާ ކަމެއްތޯ އެ ސުވާލު ނުއުފެއްދޭނެކަން ފާހަގަކުރެއްވި އެވެ.\nދައުލަތުގެ ވަކީލް އެހެން ވިދާޅުވި ނަމަވެސް މެންބަރުންނާ ދެކޮޅަށް ދައުލަތުން ވަނީ ހެކީގެ ގޮތުގައި މަޖިލީހުގެ ސެކިއުރިޓީ އެ ދުވަހު ބެލެހެއްޓި ދެ ސިފައިންނާއި މަޖިލީހުގެ އަމީންނާމާއި މަޖިލީހުން ޑިފެންސަށް ފޮނުވި ސިޓީ އެވެ. އެކަމާ ގުޅިގެން ދިފާއީ ވަކީލުން އަނެއްކާވެސް ވަނީ ސުވާލުތައް ކުރިމަތި ކުރުވާފަ އެވެ. މަޖިލީހަށް ވަތް ކަމަށް ބުނެ ނުވަތަ މަޖިލީހުގެ މެންބަރުންތަކަކަށް ދައުވާ ނުކުރާނަމަ އެ ހެކިތައް ހުށަހަޅަންޖެހޭ ސަބަބެއް ނެތްކަން ވަކީލުން ފާހަގަކުރެއްވި އެވެ. މެންބަރުންގެ މައްޗަށް ދައުވާކުރަނީ ފުލުހުން މަޑުކުރަން ބުނުމުން އެކަމާ ދެކޮޅު ހަދާ ގަދަކަމުން ބަންދު ސަރަހައްދަށް ވަތް ކަމަށް ބުނެ ކަމަށްވާއިރު އެކަން ސާބިތުކުރަން ހެއްކެއް ނެތްކަން ވަކީލުން ފާހަގަކުރެއްވި އެވެ.\nހެކީގެ ލިސްޓު ފުރިހަމައެއް ނޫން\nމެންބަރު އަލީ ހުސެއިންގެ ވަކީލް އަބްދުﷲ އަލީ ވަނީ ވެސް ދައުލަތަށް ސުވާލުތަކެއް ކުރިމަތި ކުރައްވާފަ އެވެ. އޭގެ ތެރެއިން ހާމަވެގެން ދިޔައީ ދައުލަތުން މެންބަރުންނަށް ފޯރުކޮށްދީފައިވާ ލިޔުންތަކުގައި މައްސަލަތަކެއް އުޅޭ ކަމަށެވެ. ދައުލަތުން މެންބަރުންގެ މައްޗަށް ހަތަރު ހެއްކަށް ހުށަހަޅާފައިވާ ކަމަށް ގާޒީ އާއި ދައުލަތުގެ ވަކީލުންގެ އަތުގައިވާ ދައުވާ ފޯމްގައިވާއިރު މެންބަރުންގެ އަތުގައި އޮތް ކޮޕީގައިވާ ގޮތުން ދެކޮޅަށް ހުށަހަޅާފައިވަނީ ދެ ހެއްކެކެވެ. އެއީ ދެ ސިފައިންނެވެ.\nދައުލަތުގެ ވަކީލުންނާއި ގާޒީ ވަނީ އަލީ ހުސެއިންނަށް ދީފައިވާ ލިޔުންތައް ބައްލަވާފަ އެވެ. އެއަށްފަހު ދައުލަތުގެ ވަކީލް ވިދާޅުވީ، ލިޔުންތަކުގައި މައްސަލަތަކެއް އުޅޭ ކަމަށެވެ. މައްސަލަތައް އުޅެނީ ކޮން މެންބަރުންގެ ލިޔުންތަކުގައިތޯ ބެލޭނީ ޕީޖީ އޮފީހުގެ އިދާރީ މުވައްޒަފުންނާ ވާހަކަ ދެއްކުމަށްފަހު ކަމަށް ވެސް ވިދާޅުވި އެވެ.\nއެއާއެކު ވަކީލް ހިސާން ހުސެއިން ވަނީ އިޖުރާއީ ނުކުތާތަކެއް ފާހަގަކުރައްވާފަ އެވެ. ހިސާން ވިދާޅުވީ، ޝަރީއަތަށް ދޭ ލިޔުމާއި ދައުވާ ލިބޭ ފަރާތްތަކަށް ދޭ ލިޔުމަކީ ދެ ލިޔުމަކަށްވެގެން ނުވާނެ ކަމަށެވެ. ދައުވާ ލިބޭ ފަރާތްތަކަށް ދޭން ޖެހެނީ ޝަރީއަތަށް ދޭ ލިޔުމުގެ ކޮޕީކަން ފާހަގަކުރެއްވި އެވެ. އެއާއެކު ގާޒީ ވިދާޅުވީ، ގާޒީގެ އަތްޕުޅުގައި އޮތީ އޮރިޖިނަލް ލިޔުން ކަމަށާއި ދައުވާ ލިބޭ ފަރާތްތަކާ ހަވާލުކޮށްފައިވަނީ ކޮޕީ ކަމަށެވެ. ނަމަވެސް ކޮޕީ އާއި އޮރިޖިނަލްގައި ތަފާތުތަކެއް ހުރިކަން ދައުލަތުން ފާހަގަކޮށްފައިވާ ކަމަށެވެ. ހިސާން ވިދާޅުވީ، އެހެންވިއްޔާ އެއީ ކޮޕީއެއް ކަމަށް ނުބުނެވޭނެ ކަމަށެވެ.\nގާޒީ އާރިފް ވިދާޅުވީ، އެއް ފޯމަކުން ގިނަ ބައެއްގެ މައްޗަށް ދައުވާ ކުރާ ހާލަތްތަކުގައި ބައެއް ފަހަރަށް ދައުލަތުން ދައުވާ ލިބޭ ފަރާތްތަކަށް ދައުވާ ފޯމް ވަކިން ލިޔެފައިދޭ ކަމަށެވެ. ނަމަވެސް އިތުރަށް ބެލިބެލުމުން މި މައްސަލާގައި ދިމާވެފައިވަނީ އެ މައްސަލަ ނޫންކަން ހާމަވި އެވެ. ދައުވާ ލިބޭ ފަރާތްތަކަށާއި ޝަރީއަތަށް އެއް ދައުވާ ފޯމެއް ލިބިފައިވާއިރު ނުލިބި ވަނީ ބައެއް ހެކީގެ މައުލޫމާތުތަކެވެ. އަދި އެއީ ހުށަހަޅާފައިވާ ހެކިތަކެއް ކަމެއް ވެސް މެންބަރުންނަށް ދީފައިވާ ލިޔުންތަކުން އެނގެން ނެތެވެ.\nވަކީލް ހިސާން ވިދާޅުވީ، ޖިނާއީ އިޖުރާއަތުގެ ގާނޫނުގެ 83 ވަނަ މާއްދާގެ (ހ)އަށް ބަލާއިރު ދައުލަތުން ދައުވާކޮށް ޝަރީއަތަށް ދައުވާ ފޯމް ހުށަހަޅާއިރު އެ މައްސަލާގައި ހިމެނޭ ހުރިހާ ހެއްކާއި ހުށަހަޅާ ހުރިހާ ލިޔުމެއް އެކުގައި ހުށަހަޅަންޖެހޭކަން އެނގެން އޮންނަ ކަމަށެވެ. އަދި އެ ލިޔުންތައް ފަސް ދުވަހުގެ ތެރޭގައި ދައުވާ ލިބޭ ފަރާތަށް ހަވާލުކުރަންޖެހޭކަން އެނގޭ ކަމަށެވެ. އެހެންކަމަށްވާއިރު ހެކި ލިސްޓް ބަދަލުކޮށް ލިޔުންތައް އަލުން ދިރާސާކުރުމަށް މި މަރުހަލާގައި ދައުލަތަށް ފުރުސަތު ނުދެވޭނެކަން ހިސާން ފާހަގަކުރެއްވި އެވެ.\nދައުލަތުގެ ވަކީލް ވިދާޅުވީ، ޖިނާއީ އިޖުރާއަތުގެ ގާނޫނުގެ 106 ވަނަ މާއްދާގައި އިބްތިދާއީ އަޑުއެހުމުގެ ބޭނުން ބަޔާންކޮށްފައިވާ ކަމަށާއި އިބްތިދާއީ އަޑުއެހުމަކީ ހުރިހާ ލިޔުމެއް ލިބިފައިވޭތޯ ދައުވާގައިވާ ކުށެއްވާނަމަ އެކަންކަން އިސްލާހުކުރުމަށް ފުރުސަތު ލިބޭ މަރުހަލާއެއް ކަމަށެވެ. ހިސާން ވަނީ އެ ވާހަކައަށް ރައްދު ދެއްވާފަ އެވެ. ހިސާން ވިދާޅުވީ މި މައްސަލާގައި ލިޔުންތަކެއް މަދުވެގެން އުޅެނީ ނޫން ކަމަށާއި ހެކިންތަކެއް ހުށަހަޅާފައިވާކަން މިހާ ހިސާބަށް އައިރު ދައުވާ ލިބޭ ފަރާތްތަކަށް އެނގެން ވެސް ނެތީ ކަމަށެވެ.\nދައުލަތުގެ ވަކީލް ވިދާޅުވީ، މެންބަރުން ދައުވާއަށް އިންކާރުކޮށްފައިނުވާ ކަމަށާއި ހެކި ހާމަކުރަން ޖެހޭނީ މެންބަރުން އިންކާރުކުރުމުން ކަމަށެވެ. އެހެން އަދިވެސް ހެކި ހާމަކުރުމުގެ ފުރުސަތު ދައުލަތަށް އެބައޮތްކަން ވަކީލް ފާހަގަކުރެއްވި އެވެ. ނަމަވެސް ގާޒީ އާރިފް ވަނީ ދައުލަތަށް ޖިނާއީ އިޖުރާއަތުގެ ގާނޫނުގައިވާ ބަޔާންކޮށްފައިވާ މުއްދަތު އޭރަށް މި ޝަރީއަތަށް ފައްތާނީ ކިހިނެއްތޯ ސުވާލުކުރައްވާފަ އެވެ.\nއެގޮތުން ގާޒީ ފާހަގަކުރެއްވީ ޖިނާއީ އިޖުރާއަތުގެ ގާނޫނުގެ 140 ވަނަ މާއްދާގެ (ނ) އެވެ. އެ މާއްދާއަކީ ލިޔުންތައް ލިބޭތާ 30 ދުވަހުގެ ތެރޭގައި ޝަރީއަތް ފަށައިގެން ނުވާނެ ކަމަށް ބުނާ މާއްދާ އެވެ. ގާޒީ ވިދާޅުވީ، ހުރިހާ ހެއްކާއެކު ލިޔުންތައް މި އަޑުއެހުމުގައި ހަވާލުކުރިޔަސް ދެން އެ މުއްދަތު ހޯދާނީ ކިހިނެއްތޯ ސުވާލުކުރައްވާފަ އެވެ. ދެން މުއްދަތު ނުލިބޭނެކަން ގާޒީ ފާހަގަކުރެއްވި އެވެ. އެ ސުވާލަށް ދައުލަތުގެ ވަކީލް ޖަވާބެއް ނުދެއްވަ އެވެ. ވިދާޅުވީ، އެކަމުގައި ދެން ގޮތެއް ނިންމަވާނީ ގާޒީ ކަމަށެވެ.\nގާޒީ އާދަމް އާރިފު: ގިނަ ފުރުސަތުތަކެއް ދެއްވި - އަހުމަދު ޝުރާއު | އަވަސް\nދައުވާ ބޭރުކުރަން އެދުނު\nއެ މައްސަލާގެ އިތުރުން މެންބަރު ވަހީދު ވަނީ އިޖުރާއީ ނުކުތާއެއް ފާހަގަކުރައްވާފަ އެވެ. އޭނާ ފާހަގަކުރެއްވީ އެކެއް ފެބުރުއަރީގައި ސުޕްރީމް ކޯޓުގެ ފަސް ފަނޑިޔާރުން ނެރުނު އަމުރާ ގުޅޭ ނުކުތާއެކެވެ. އެ އަމުރުގައި މެންބަރުންގެ މައްސަލައަށް ސީދާ ގޮތެއްގައި އިޝާރަތްކޮށްފައިވެ އެވެ. އަދި އެ ބައި މިހާތަނަށް ބާތިލުކޮށްފައެއް ވެސް ނުވެ އެވެ. އަމަލުކުރުމަށް މަޑުޖައްސާލަން ނެރެފައިވަނީ ވަގުތީ އަމުރެކެވެ.\nއެ ބައިގައި ބުނެފައިވަނީ ރައްޔިތުންގެ މަޖިލީހުގެ މެންބަރުންގެ މަސްއޫލިއްޔަތަށް ހުރަސް އެޅޭ ގޮތަށް މެންބަރުންތަކެއްގެ މައްޗަށް ޖިނާއީ ދައުވާތަކެއް އުފުލާފައިވާ ކަމަށާއި އެއީ ރާއްޖޭގެ ދުސްތޫރީ ނިޒާމާ ދުރު އަދި އާންމު މަސްލަހަތަށް ގެއްލުންވާ ކަމެއް ކަމަށެވެ. މެންބަރު ވަހީދު ވިދާޅުވީ، ސުޕްރީމް ކޯޓުން އެފަދަ އަމުރެއް ނެރެ، އެ ބައި މިހާތަނަށް ބާތިލުކޮށްފައިނުވާއިރު މި މައްސަލަ ކުރިއަށް ގެންދެވޭނެ އެއްވެސް ހަމައެއް ނެތް ކަމަށެވެ. މެންބަރުންގެ މައްޗަށް ދައުވާކޮށްފައިވަނީ ދުސްތޫރީ ނިޒާމާ ދުރު ގޮތަކަށް ކަމަށް ސުޕްރީމް ކޯޓުން ބުނާއިރު ދަށު ކޯޓަކަށް އެ މައްސަލަ ކުރިއަށް ނުގެންދެވޭނެ ކަމަށެވެ.\nއެ އިޖުރާއީ ނުކުތާއަށް ޖަވާބު ދެއްވުމަށް ގާޒީ ދައުލަތަށް އެންގެވި އެވެ. ނަމަވެސް ދައުލަތުގެ ވަކީލް ވިދާޅުވީ، އެކަން އިތުރަށް ދިރާސާކުރުމަށްފަހު ޖަވާބެއް ދިނުމަށް ވަގުތު ބޭނުންވާ ކަމަށެވެ. ގާޒީ ވަނީ އެކަމަށް އަންނަ އަންގާރަ ދުވަހުގެ ނިޔަލަށް ދައުލަތަށް ފުރުސަތު ދެއްވާފަ އެވެ.\nގާޒީ އާރިފް ވިދާޅުވީ، މައްސަލާގައި މިހާރު އޮތީ ދައުވާ އަނބުރާ ގެންދަން އަމުރު ކުރެވޭނެ ހާލަތަކާއި ދައުވާ ބާތިލުކުރެވޭނެ ހާލަތެއް ކަމަށެވެ. ދައުވާ އަނބުރާ ފޮނުވާލެވޭނީ ލިޔުންތަކުގެ މައްސަލާގައި ޝަރީއަތުން ދައުވާ ލިބޭ ފަރާތްތަކާ އެއްކޮށް ގޮތް ނިންމަވައިފިނަމަ އެވެ. ދައުވާ ބާތިލުކުރެވޭނީ ސުޕްރީމް ކޯޓުގެ އަމުރާ ގުޅޭ އިޖުރާއީ ނުކުތާގައި ދައުލަތާ ދެކޮޅަށް ޝަރީއަތުން ގޮތެއް ނިންމަވައިފިނަމަ އެވެ. އެހެންވެ ގާޒީ ވިދާޅުވީ، ދައުވާ ލިބޭ ފަރާތްތަކުގެ މަސްލަހަތަށް އެންމެ ރަނގަޅު ގޮތަކީ އެ މައްސަލާގައި ދައުލަތުން ޖަވާބުދާރީވުމުން ދެ ކަމަށް ވެސް ގޮތެއް ނިންމުން ކަމަށެވެ. އަންގާރަ ދުވަހު ދައުލަތުން ޖަވާބުދާރީވުމުން ބުރާސްފަތި ދުވަހު ދައުވާ ބާތިލުކުރުމާމެދު ޝަރީއަތުން ގޮތެއް ނިންމަވާނެ ކަމަށް ގާޒީ ވިދާޅުވި އެވެ.\nޕީޕީއެމްއާ އިދިކޮޅު ޕާޓީތަކުން މިއަދު ވެސް ސުޕްރީމް ކޯޓު ދޮށުގައި!\n"ބަލި ގަބޫލުކޮށް ރައީސް ދެއްވީ ގެރެންޓީއެއް، ޝަކުވާ ނުކުރެވޭނެ"


Mabrook ah rey 80 call! Samaasaakah vure serious massala eh | Mihaaru\nމަބްރޫކަށް ރޭ 80 ކޯލު! ސަމާސާއަކަށް ވުރެ ސީރިއަސް މައްސަލައެއް\n24 ފެބުރުއަރީ 2021 - 10:58\nސަމާސާއަކަށް ނުވަތަ ޖޯކަށް ހަދާ ވަރަށް ވުރެން ހިއުމަން ޓްރެފިކިންގެ މައްސަލަތައް ސީރިއަސް ކަން ރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް އާއްމުންނަށް މިއަދު ހަނދާންކޮށްދެއްވައިފި އެވެ.\nއޭނާ އެކަން ހަނދާންކޮށްދެއްވީ، މޮރޮކޯގެ އަންހެނުންނާ ކައިވެނިކުރަން ދިވެހިންނަށް އޮތް ރަނުގެ ފުރުސަތެއް ކަމަށް ބުނެ، ސޯޝަލް މީޑިއާގައި ދައުރުވި ޕޯސްޓެއްގައި މަބްރޫކްގެ ފޯނު ނަންބަރު އޮތުމުން ރޭ އޭނާއަށް ނުދަންނަ މީހުންގެ 80 ވަރަކަށް ކޯލު ވެސް އައި ފަހުންނެވެ.\nމަބްރޫކް ވިދާޅުވީ ރާއްޖޭގައި ވެސް އެތައް ބަޔަކު ޝިކާރައަކަށް ވާ ހިއުމަން ޓްރެފިކިންގެ ކުށުގައި މިހާރަށް ވުރެން ބޮޑަށް ދިވެހިން ހޭލުންތެރިވާން ވެއްޖެ ކަމަށެވެ.\nއަންހެނުންތަކެއްގެ ފޮޓޯ ޖަހައި އޭގެ ތެރެއިން ބޭނުން މީހަކު ޚިޔާރުކުރުމުގެ ފުރުސަތު އޮތް ކަމަށް ބުނެ ދީފައި އޮތް ފޯނު ނަމްބަރުތަކުގެ ތެރޭގައި މަބްރޫކްގެ އިތުރުން ރައީސް އޮފީހުގެ އެހެން ބައެއް މުވައްޒަފުންގެ ނަންބަރު ވެސް ޖަހާފައިވެ އެވެ.\nއެ ޕެކޭޖުގައި އަންހެނުން "ވިއްކާ" އަގަކީ 2،500 ޑޮލަރު ނުވަތަ 43،700ރ. ކަމަށް ވެސް ޖަހާފައިވެ އެވެ.\nއެ ޕޯސްޓުގައި އޮތީ މަބްރޫކްގެ ނަމްބަރުކަން އެނގޭ މީހުން ސޯޝަލް މީޑިއާގައި، އެ އަންހެނުންނާ އެކު އޭނާގެ ފޮޓޯ ޖަހައި ދިމާ ވެސް ކުރި އެވެ.\nސޯޝަލްމީޑިއާގައި އާއްމުކުރި ޕޯސްޓް\nއެ މައްސަލައާ ގުޅިގެން މަބްރޫކް ވިދާޅުވީ ޖޯކަކަށް ހަދައިގެން ކޮންމެ ބަޔަކު ކޮށްފައި އޮތަސް އޭނާއަށް އެކަން ބަލައިނުގެންނެވޭ ކަމަށެވެ. އެއީ މަޖަލަކަށް ނުވަތަ ސަމާސާއެއްކޮށްލުމުގެ ނިޔަތުގައި ކުރާ ކަހަލަ ކަމެއް ނޫން ކަމަށާއި މުޅި ދުނިޔޭގައި ވެސް ހިއުމަން ޓްރެކިންގެ އަމަލުތައް ފުޅާވެ ސީރިއަސް ވަމުން އަންނަ ކަން އޭނާ ފާހަގަކުރެއްވި އެވެ.\nޅަ އުމުރުގައި އަންހެން ކުދިން ވަގަށް ނަގައިގެން ވިއްކުމާއި މަޖުބޫރުން އަންހެނުން ކައިވެނިކުރުވަމުންދާ މައްސަލައަށް ރާއްޖޭގައި ވެސް މިހާރަށް ވުރެން ބޮޑަށް މުޖުތަމައު ހޭލުންތެރިވާންވެފައި އޮތް ކަމަށް މަބްރޫކް ވިދާޅުވި އެވެ. އަވަށްޓެރި ބައެއް ގައުމުތަކަށް ގޮސް އެ އާއިލާއަކަށް ނުވަތަ އަންހެން މީހާއަށް ފައިސާކޮޅެއް ދީގެން ކައިވެނިކޮށްގެން ރާއްޖެ ގެނައުމަކީ ވެސް އިޖުތިމާއީ މައްސަލަތަކުގެ ތެރޭގައި ހިމެނޭ ކަމެއް ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ސޯޝަލް މީޑިއާގައި ދައުރުކުރި އެ ޕޯސްޓުގައި ތިބި އަންހެނުންނާ ކައިވެނިކުރަން ބޭނުންވެގެން ކަމަށް ބުނެ ދެ ގަޑިއެއްހާ އިރު ތެރޭގައި 80 އަށް ވުރެން ގިނަ ކޯލް ލިބުނެވެ.\n"އަޅުގަނޑަށް ރޭ ޖެހުނީ ފޯނު ނިންވާލަން. ހެނދުނު ވެސް އެހާ ކޯލް އައި،" މަބްރޫކް ވިދާޅުވި އެވެ.\nއެ ޕޯސްޓުގައި ނަމްބަރު އާއްމުކޮށްފައިވާ ރައީސް އޮފީހުގެ އަނެއް މުވައްޒަފަށް ގުޅާފައި "ކިތަންމެ ބޮޑު އަގުގައި ވެސް ޚިދުމަތް ހޯދަން ބޭނުންވާ" ކަމަށް ބައެއް މީހުން ބުނި ކަމަށް ވެ އެވެ.\nމަބްރޫކް އެދިވަޑައިގަތީ އަންހެނުންގެ ފޮޓޯ ޖަހައި އެގޮތަށް ހިންގާ ހިއުމަން ޓްރެފިކިންގެ އަމަލުތައް މަޖަލަކަށް ނުނެގުމަށެވެ. އެއީ އެންމެން އެކުގައި ހުއްޓުވަން ޖެހޭ ވަރުގެ ބޮޑު މައްސަލައެއް ކަމަށް ވެސް ވިދާޅުވި އެވެ.\nފައިސާ ހޯދަން މުޅި ދުނިޔޭގައި ހިންގާ އެންމެ ބޮޑު ކުށްތަކުގެ ތެރޭގައި ހިމެނޭ ހިއުމަން ޓްރެފިކިންގެ ޝިކާރައަކަށް އަހަރެއްގެ ތެރޭގައި އެތައް ލައްކަ ބަޔަކު ވެ އެވެ. ރާއްޖެ ހިމެނެނީ ވަޒީފާގެ ނަމުގައި އޮޅުވާލައިގެން މީހުން ގެންނަ ގައުމުތަކުގެ ތެރޭގަ އެވެ. އެހެންވެ ހިއުމަން ޓްރެފިކިންގެ އެންމެ ގޯސް އެއް ގައުމަށް ރާއްޖެ ވެސް އޮތީ ލޭބަލްވެފަ އެވެ.\nމިކަމުން އަރައިގަތުމަށް ރާއްޖޭގައި ހިއުމަން ޓްރެފިކިންއާ ދެކޮޅަށް އެކްޝަން ޕްލޭނެއް އެކުލަވާލައި މަސައްކަތްތަކެއް ވެސް އަންނަނީ ކުރަމުންނެވެ.\nކުށްކުރުން ރައީސް އޮފީސް ހިއުމަން ޓްރެފިކިން މުހައްމަދު މަބްރޫކް އަޒީޒް (ރައީސް އޮފީސް)\n39 ކޮމެންޓް, 88 ރިއެކްޝަންސް\nކޮބައި ބޮޑު ފިނޮޅު ވާހަކަ. ކޮބައި މާލޭ ގެސްޓު ހައުސްތައް.\nމިހާރު ކިޔާތަ އަލީވަހީދު ފުރި ވާހަކަ؟ ފްލެޓް ވާހަކަ. ނޫނޭ ޗަރުކޭސް ވަރައް ހިގައިފި\nކަނުބޭގެ ފުއާދު ޒާހިރާ\nއަޅުގަނޑު މަގުރިބަށް ގޮއްސަ ހަމަ ހަމަ ތިކަހަލަ އިސްތިހާރާކުން ހޯދި ކުއްޖަކާ ކައިވެނި ކޮށްގެން އުޅޭތާ9އަހަރުވީ، މިހާރު ދެ ކުދިން ވެސް މި ކައިވެންޏަށް ލިބިއްޖެ. ވަރަށް އުފަލުން، ވަރަށް ލޯބިން، ވަރަށް ހިށްހަމަ ޖެހިގެން މި އުޅެނި.\nމިތާ އެދައްކަނީ ހިއުމަން ޓްރެފިކިންގެ ވިކްޓިމްސް އުޅޭ ހަލުގެ ވާހަކަ. އެމީހުންނަށް މަޖުބޫރު ހާލަތުގެ ވާހަކަ. އެކަން ކުރާ މީހުން ރަގަޅު އުފަލުގައި އުޅޭނީ.\nއައި ތޯޓް 1 ރޫމް ފްލެޓް ދިރުވާލުމުން ކަމަށް މީހުން ގުޅީ އެވަރަށް\nއެމްއެމްއޭ ފޯރ ޕްރެޒިޑެންޓް.\nމިވެރިކަންނިމި ދެންއަންނަވެރިކަމެއްގާ މި 80 ކޯލުން ލިބުނު ނަފްސާނީގެއްލުމުގެ ބަދަލުހޯދާން ނުގޮއްސިއްޔާ ރަނގަޅު.\nތިޔައީ ކޮންމެ ބަޔަކު ކުރިއަސް ކުށެއް. އެކަމަކު މައްސަލަ އަކީ އިމިގުރޭސަންގެ މައްސަލަ. މި ސަރުކާރުން އިމިގްރޭސަންގެ މައްސަލަ ހައްލުކުރަން ކުރި ކަމެއް ބުނެދީބަލަ. އެޅުނު ފިޔަވަޅެއް ބުނެދީބަލަ. ކޮބައިތޯ ހައްގުތައް.\nމަބުރޫކް އިތުރަށް މަޝްހޫރުވާން އަމިެްލަ އަށް ކުރި ކަމެއް. މަޝްހޫރުކަން ކެނޑެން ފެށީމަ.\nމަަވެސް ބޭނުން މޮރޮކޯއިން ޖެނުއިން (ވާޖިން) ކަނބަލެއް.މަޢުރިބްކަރަ (މޮރޮކޯ) އެއީ ރާއްޖެ އިސްލާމްވިގޮތްކަމަށް ފޮތްތަކުން ފެންނަން އޮތް ހާދިސާއާއި ވަރަށް ގުޅުން ބޮޑު ގައުމެއް.އެެހެންވީމަ އަަހަރުމެން އެމީހުންނާ އިނުން އެއީ ރަނގަޅުކަމެއް.ވ.ވެދުން\nމިރާއްޖޭގަ ކަނބަލުން މަދީތަ؟ ކޮންމެތާކުން ކަނބަލަކު ހޯދައިގެން އިނދެލިޔަސް ތިމާމެނަށް އުޅެން ނޭންގެންޏާ ވާނެ ކަމެއް ނޯންނާނެ.\nގުލާމީހުންގެ ނަންބަރު މޮނިޓަރ ކޮށް މީގެ ކުރިންވެސް މިކަހަލަ ރިކޯޑެއް އޮތްބަޔެއްތޯ ބަލަންޖެހޭ.


SunOnline: Dhe gaumakun raajje ah honorary consul kamah beyfulhun kanda alhaifi\nދެެ ޤައުމަކުން ރާއްޖެއަށް އޮނަރަރީ ކޮންސުލް ކަމަށް ބޭފުޅުން ކަނޑައަޅައިފި\nފާޠިމަތު ނަޒީފާ އަޙްމަދު 05 Jul 2021, 15:46\nދިވެހިރާއްޖޭގައި ހުންނަވާ ހަންގޭރީ އަދި އިންޑޮނޭޝިއާގެ އޮނަރަރީ ކޮންސުލްގެ މަގާމަށް ބޭފުޅުން ހަމަޖައްސަވައިފި އެވެ.\nދިވެހިރާއްޖޭގައި އެގައުމުތަކުގެ އޮނަރަރީ ކޮންސިލްގެ ހައިސިއްޔަތުން މަސައްކަތްކުރުމުގެ ހުއްދަ ދެއްވައި، އެކަމުގެ ލިޔުން (އެގްޒެކެޓަރ) ހަވާލު ކޮށްދެއްވާފައި ވަނީ ފޮރިން މިނިސްޓަރ އަބްދުﷲ ޝާހިދު އެވެ.\nމިއަދު އެގްޒެކެޓަރ ހަވާލުކުރެއްވީ ހަންގޭރީ އަދި އިންޑޮނޭޝިއާއިން ރާއްޖެއަށް ކަނޑައެޅުއްވި އޮނަރަރީ ކޮންސުލުންނަށެވެ.\nހަންގޭރީ ސަރުކާރުން ރާއްޖެއަށް ކަނޑައެޅި އެގައުމުގެ އޮނަރަރީ ކޮންސުލްއަކީ މޯލްޑިވްސް ނޭޝަނަލް އެސޯސިއޭޝަން ފޮރ ކޮންސްޓްރަކްޝަން އިންޑަސްޓްރީ (މަސީ)ގެ ރައީސް މުހައްމަދު އަލީ ޖަނާހެވެ. ޖަނާހަކީ ރިސޯޓު ކޮންޓްރަކްޝަން ކުންފުނި ހޮޓެލްސް އެންޑް ރިސޯޓްސް ކޮންސްޓްރަކްޝަން (އެޗްއާރުސީ)ގެ ވެރިޔާއެވެ.\nމީގެ އިތުރުން އިންޑޮނޭޘިއާ ސަރުކާރުން ރާއްޖެއަށް ކަނޑައެޅި އެގައުމުގެ އޮނަރަރީ ކޮންސުލްއަކީ ކޮންސްޓްރަކްޝަން ދާއިރާގައި ހަރަކާތްތެރިވާ ޖާހް ކުންފުނީގެ ވިޔަފާރިވެރިޔާ ޖައުފަރު އީސާ އާދަމް (ޖައުސާ ޖައުފަރު)އެވެ.\nއެކި ގައުމުތަކުން ދިވެހިރާއްޖެއަށް ކަނޑައަޅާފައި ތިއްބަވާ އޮނަރަރީ ކޮންސުލް އިންނަކީ އެގައުމުތަކުގެ ސަރުކާރުން ކަނޑައަޅުއްވާ، އެގައުމުތަކުން ރާއްޖޭގައި ފޯރުކޮށްދޭ ކޮންސިއުލަރ ޚިދުމަތްތަކުގައި އެހީތެރިވުމަށް ތިއްބަވާ ބޭފުޅުންނެވެ.\nމުޙައްމަދު ޢަލީ ޖަނާހް\nދެެގައުމަކުން ރާއްޖެއަށް އޮނަރަރީ ކޮންސުލުން ކަނޑައަޅައިފި\nމާވެޔޮ މިސްކިތް އަލުން ހުޅުވައިފި\nމާވެޔޮ މިސްކިތް ޒަމާނީ ފެންވަރަށް އިމާރާތްކޮށް ނިމިއްޖެ


Mi Aharuge "Happy Roadha Miles" Endurance Running aa Fit Runners Gulhigen Baavanee - AO News\nމިއަހަރުގެ “ހެޕީ ރޯދަ މައިލްސް” އެންޑިއުރެންސް ރަނިންގ އާއި ފިޓް ރަނަރސް ގުޅިގެން ބާއްވަނީ\nއެންޑިއުރެންސް ރަނިންގ އާއި ފިޓް ރަނަރސް ގުޅިގެން މި ރަމަޟާން މަހު “ހެޕީ ރޯދަ މައިލްސް” ބާއްވަން ނިންމާ ދުވުންތެރިންނަށް ބައިވެރިވުމުގެ ފުރުޞަތު ހުޅުވާލައިފިއެވެ.\n“ހެޕީ ރޯދަ މައިލްސް” އަކީ އެންޑިއުރެންސް ރަނިންގ ގެ ފަރާތުން ބާއްވާ މިފަދަ ދެވަނަ ދުވުމެވެ. ފައިބެއަހަރުގެ މި ދުވުން ނުވަތަ ޗެލެންޖާ އަޅާބަލާއިރު، މިއަހަރުގެ ދުވުމުގެ ބައިވެރިންގެ ޢަދަދު އިތުރުކަން ފާހަގަކުރެވެއެވެ.\nއެގޮތުން މިހައިތަނަށް ބައިވެރިންގެ ޢަދަދު ފަސްދޮޅަހުން މަތީގައި ހުރި އިރު، މި ޗެލެންޖު ބަހާލާފައިވަނީ ތިން ގިންތިއަކަށެވެ. އެއީ 100 ކިލޯމީޓަރ، 150 ކިލޯމީޓަރ އަދި 200 ކިލޯމީޓަރެވެ. މިއިން ކޮންމެ ގިންތިއެއްގައި ވެސް 175 ރުފިޔާއަށް ބައިވެރިވެވޭއިރު، ޗެލެންޖު ނިންމާނީ ރަމަޟާން މަހާއެކުގައެވެ.\n“އަޅުގަނޑުމެން މި ޗެލެންޖު މިއަހަރު މި ބާއްވަނީ ފިޓް ރަނަރސް އާއެކު. މިއީ ވަރޗުއަލް ދުވުމެއް. އެހެންވީމަ ކޮންމެ ތަނެއްގައި ހުރެގެން ވެސް ދުވެވިދާނެ. ޓްރޭޑްމިލްގައި ވެސް ދުވެވިދާނެ. އެމީހަކު ބޭނުން ދުވަހަކު ބޭނުން އަދަދަކަށް ދުވަންވީ. ބޭނުމަކީ އެމީހަކު ބައިވެރިވާ ކެޓަގަރީއަށް ކަނޑައަޅާފައި އޮތް ޢަދަދު މުޅި ރޯދަމަހު ހަމަކުރުން.” މި ޗެލެންޖު ރޭވުމުގައި އިސްކޮށް އުޅުއްވާ ޝަޒްނާ މުޙައްމަދު (ޝަންނަ) ވިދާޅުވިއެވެ.\nޝަންނަ އިތުރަށް ވިދާޅުވީ އެމީހަކު ބޭނުންނަމަ، ތިން ކެޓަގަރީގައި ވެސް ބައިވެރިވެވިދާނެ ކަމަށެވެ. އަދި މި ޗެލެންޖު ފަށާނީ މިއަހަރުގެ މުލަ ރޯދަ ދުވަސް ކަމަށްވާ އޭޕްރިލް2ވާ ހޮނިހިރު ދުވަހު ހަވީރު ކަމަށާއި ނިންމަންޖެހޭ ސުންގަޑިއަކީ މެއި2ވާ ހޯމަ ދުވަސް ކަމަށެވެ.\nޝަޒްނާ މުޙައްމަދު (ޝަންނަ) އެންޑިއުރެންސް ރަނިންގ ގެ ފައުންޑަރ އަދި ރަނިންގ ކޯޗު\nމި ޗެލެންޖާ ބެހޭގޮތުން ފިޓް ރަނަރސްގެ ފަރާތުން ވާހަކަ ދައްކަވަމުން މުސްތަފާ އާދަމް ވިދާޅުވީ އެންޑިއުރެންސް ރަނިންގ އާއެކު މިފަދަ ޗެލެންޖެއް އިންތިޒާމުކުރަން ލިބުމަކީ ވަރަށްބޮޑު އުފަލެއް ކަމަށާއި ކުރިއަށް އޮތްތަނުގައި ވެސް މިފަދަ އެހެން ހަރަކާތްތައް ބޭއްވުމަށް ވިސްނުން އެބަހުރި ކަމަށެވެ.\n“ޚާއްސަކޮށް ރޯދަމަހު މިފަދަ ދުވުމެއް ދުވުމަކީ ވަރަށް އުނދަގޫކަމެއްގެ ގޮތުގަ ގިނަ މީހުން ދެކެނީ. އެކަމަކު އަޅުގަނޑު ބުނާނީ ބޭނުންވަނީ ހިތްވަރެކޭ. ކެރުމެކޭ. ޢަޒުމެކޭ. އޭރުން ހަމަ ޔަގީން މިކަން ކުރެވޭނެ. އެމީހަކަށް ނިންމޭނެ ވަރެއް އެމީހަކު ދުވާނީ. ދެން އެކަން މިއަހަރުވީމަ އަންނައަހަރު އިތުރު ކެޓަގަރީއެއްގަ ބައިވެރިވާނީ.” މުސްތޯ ވިދާޅުވިއެވެ.\nފިޓް ރަނަރސް އިފްތިތާޙު ކުރުމަށް 1 ޖަނަވަރީ 2022 ގައި ބޭއްވި ހަރަކާތުގެ ތެރެއިން\n“ހެޕީ ރޯދަ މައިލްސް” ގައި ބައިވެރިވުމުގެ ސުންގަޑިއަކީ އަންނަ އޭޕްރިލް މަހުގެ7ވަނަ ދުވަހެވެ. އިތުރު މަޢުލޫމާތު 9979988 އަށް ގުޅުއްވުމުން ލިބިވަޑައިގަންނަވާނެއެވެ.\nދިގު ދުވުންތަކަށް މީހުން ތަމްރީނުކުރުމަށާއި ކަސްރަތުގައި ވީހާވެސް ގިނަ މީހުން ޝާމިލުކޮށް ދުޅަހެޔޮ ސިއްޙަތަކަށް ހޭލުންތެރި ކުރުވުމަށް ކްލަބް އެންޑިއުރެންސް ރަނިންގ ވުޖޫދުވީ7އޭޕްރީލް 2021 ގައެވެ.\nމިއަހަރުގެ ޖަނަވަރީ މަހުގެ އެއްވަނަ ދުވަހު ރަސްމީކޮށް އިފްތިތާހު ކޮށްފައިވާ ފިޓް ރަނަރސް އަކީ ދުވުންތެރިންނަށް ރާއްޖެ އަދި ރާއްޖެއިން ބޭރުގަ ބޭއްވޭ ވާދަވެރި މުބާރާތްތަކުގައި ބައިވެރިވުމަށް ފުރުޞަތު ހޯދައިދިނުމާއި ދުވުންތެރިން ދުޅަހެޔޮ ސިއްހަތެއްގައި ތިބުމަށް ކަސްރަތު ޕްރޮގްރާމުތައް ހިންގުމުގެ މަޣުޞަދުގައި އުފައްދާފައިވާ ކްލަބެކެވެ.\nއެންޑިއުރެންސް ރަނިންގ އެމްވީފިޓް ރަނަރސް


Kashmir ge massala akee dhaakhilee kameh: India | Mihaaru\nއޯއައިސީގެ ބައްދަލުވުމުގައި ސްވަރާޖް ތަގްރީރު ކުރައްވަނީ. --ފޮޓޯ:އެންޑީޓީވީ\nކަޝްމީރުގެ މައްސަލައަކީ ދާޚިލީ ކަމެއް: އިންޑިއާ\n03 މާޗް 2019 - 16:006comments\nދުބާއީ (މާޗް 3) - ޖައްމޫ އެންޑް ކަޝްމީރަކީ އިންޑިއާގެ ތަނެއް ކަމަށާއި އެހެންވެ ކަޝްމީރުގެ މައްސަލަ ވާނީ އިންޑިއާގެ ދާޚިލީ ކަމަކަށް ކަމަށް އެ ގައުމުން ބުނެފި އެވެ.\nއިންޑިއާ އިން މިހެން ބުނެފައި ވަނީ ދުބާއީގައި ކުރިއަށް ދިޔަ އޮގަނައިޒޭޝަން އޮފް އިސްލާމިކް ކަންޓްރީޒް (އޯއައިސީ) ގެ ސަމިޓުގައި އިންޑިއާއާ ދެކޮޅަށް ފާސްކުރި ގަރާރާ ގުޅިގެންނެވެ. ކަޝްމީރާ ގުޅޭ ގޮތުން ފާސްކުރި އެ ގަރާރުގައި ކަޝްމީރުގެ ކުށެއް ނެތް ރައްޔިތުންނާ މެދު އިންޑިއާ އިން ކަންތައް ކުރާ ބޭއިންސާފު ގޮތް ކުށްވެރިކޮށްފައިވެ އެވެ. އަދި އިންޑިއާގެ ޕައިލެޓް އަބިނާންދަން ވާތަމަން ދޫކޮށްލުމުން ޕާކިސްތާނުގެ ބޮޑު ވަޒީރު އިމްރާން ޚާން އަށް ވަނީ ތައުރީފް ކޮށްފަ އެވެ.\nފަންސާސް ހަތް ގައުމު ހިމެނޭ ޖަމާއަތުގެ ބަޔާނަށް ރައްދު ދެމުން އިންޑިއާ އިން ބުނެފައި ވަނީ ކަޝްމީރަކީ އިންޑިއާއާ ވަކިނުކުރެވޭނެ ތަނެއް ކަމަށާއި ކަޝްމީރުގެ ކޮންމެ މައްސަލައެއް ވާނީ އިންޑިއާގެ އެތެރޭގެ ކަމަކަށް ކަމަށެވެ.\nމި ފަހަރުގެ އޯއައިސީ ސަމިޓަށް އިންޑިއާގެ ޚާރިޖީ ވަޒީރު ސުޝްމާ ސްވަރާޖަށް ވަނީ ޚާއްސަ މެހެމާނެއްގެ ގޮތުން ދައުވަތުދީފަ އެވެ. ސަމިޓުގައި ސްވަރާޖް ހުކުރު ދުވަހު ދެއްވި ތަގްރީރުގައި ވަނީ ޓެރަރިޒަމާ ދެކޮޅަށް އެންމެން އަތުގުޅާލުމަށް ގޮވާލައްވައިފަ އެވެ.\n"އިންސާނިއްޔަތު ސަލާމަތް ކުުރަން ބޭނުން ނަމަ، ޓެރަރިސްޓުންނަށް ހިޔާވަހިކަންދީ، ފަންޑް ކުރާ ގައުމުތަކަށް ގޮވާލަން ޖެހޭ ޓެރަރިސްޓުންގެ ކޭމްޕްތައް ނައްތާލުމަށް،" ޕާކިސްތާނުގެ ނަން ވިދާޅު ނުވެ ސްވަރާޖުގެ 17 މިނިޓުގެ ތަގްރީރުގައި ވިދާޅުވި އެވެ.\nސްވަރާޖަށް ދައުވަތު ދީފައިވާތީ ޕާކިސްތާނުގެ ޚާރިޖީ ވަޒީރު ޝާހް މަހްމޫދު ގުރޭޝީ ވަނީ އޯއައިސީ ސަމިޓް ބޮއިކޮޓް ކުރައްވައިފަ އެވެ. ގުރޭޝީގެ ބަދަލުގައި ޕާކިސްތާނުން ސަމިޓަށް ފޮނުވީ ޖޫނިއާ އޮފިޝަލުންނެވެ.\nއިތުރު ލިޔުންތައް އިންޑިއާ އޯއައިސީ ސުޝްމާ ސްވަރާޖް


Anhenunnah Furahsaara Kuraa Meehunnaa Eku Massakkai Nukuran Ajay Ninmmaifi - Vaguthu\nއަންހެނުންނަށް ފުރައްސާރަ ކުރާ މީހުންނާއެކު މަސައްކަތް ނުކުރަން އަޖޭ ނިންމައިފި\nބޮލީވުޑްގެ ތެރޭގައި މިހާރު އެންމެ ގަދަޔަށް ދެކެވެމުންދާ އެއް ވާހަކައަކީ އަންހެނުންނަށް ކުރާ ޖިންސީ ގޯނާ ތަކުގެ ވާހަކަތަކެވެ. ބައެއް ތަރިން މިހާރު ދަނީ ފާޅުގައި އެ ވާހަކަދައްކަމުންނެެވެ. އަދި އެ މީހުންނަށް އަނިޔާ ލިބެނީ، ފިލްމް ކުޅޭއިރު އެ ފިލްމެއްގެ އެންމެ އިސްކޮށް އުޅޭ މީހުންގެ ފަރާތުންކަމަށްވެސް ދަނީ ބުނަމުންނެވެ.\nއެ ވާހަކަތަކުން މުޅި ސޯޝަލް މީޑިއާ ގުގުމަމުން އަންނައިރު، މަޝްހޫރު ބައެއް ތަރިން ދަނީ އެފަދަ މީހުންނަށް ހައްގު އަދަބު ދިނުމަށް ގޮވާލަމުންނެވެ.\nމިގޮތަށް ގޮވާލާ މަޝްހޫރު ތަރިންގެ ތެރޭގައި އަޖޭ ހިމެނެއެވެ. އިންޑިއާގެ ފިލްމް އުފައްދާ މީހުން އެ މީހުންގެ ފިލްމްގައި ހަރަކާތްތެރިވާ ތަރިންނަށް ޖިންސީ ގޮނާ ކުރަ މައްސަލަ ފެންމަތިކޮށް އެ ވާހަކަދައްކަމުން ދާތީ އަޖޭވެސް ވަނީ، އެކަމާއި ހެދި ބޮޑު ނިންމުމެއް ނިންމާފައެެވެ.\nއަޖޭ ބުނީ، ބައެއް ތަރިންނަށް ޖިންސީ ގޯނާ ކުރަމުންދާ ކަަމަށް ބުނެ މިހާރު ދެކެވެމުންދާ ވާހަކަތައް ބަލައިނުގަނެވޭ ކަމަށެވެ. އަދި އެކަންތައް އޭނާއާއި ކުންފުނިންވެސް ޓޮލެރޭޓް ނުކުރާނެ ކަމަށާއި، އަންހެނުންނަށް އިހުތިރާމާއި ގަދަރު ކުރަން ޖެހޭކަމަށްވެސް ބުންޏެވެ. އަދި އަންހެނުންނާއި، އެކި ގޮތްގޮަތަށް ކަންތައް ކުރާ މީހުންނާއެކު މަސައްކަތް ނުކުރާނެ ފަދަ މޭރުމަކުން އޭނާ ވަނީ ވާހަކަދައްކާފައެވެ.\nމިގޮތަށް އަންހެން ތަރިންނަށް ޖިންސީ ފުރައްސާރަ ކުރަމުންދާ އެއް ފިލްމް ޑައިރެކްޓަރަކީ ލަވް ރަންޖަންއެވެ. އޭނާގެ ވާހަކަ ވަރަށް ބޮޑަށް ދެކެވެމުން އަންނައިރު، އަޖޭ ވަނީ އޭނާގެ ފިލްމެއްގައި މަސައްކަތްވެސް ކޮށްފައެވެ.\nމި ފޮޓޯއިން ފިލާ އޮތް ހަތަރު ސޫއްޕެއް ހޯދާލަބަލަ!\nމީސް މީޑިޔާގައި އަނަންޔާއަށް ކިޔާ ފާޑުކިޔުންތަކުގެ ދިފާޢުގައި ބައްޕަ ޗަންކީ ޕާންޑޭ\nސާރި ދޯޅު ދެކެ ބިރުން މި ދެމެފިރިން 10 ދުވަސް ހޭދަކުރީ ގަސްތަކުމަތީގައި\nއޮކްޓޯބަރ 14, 2018 20:55\nއަންހެނުންނާއި އަންހެނުން ފިރިހެނުންނާއި ފިރިހެނުން ނުވިތާކަށް ރޭޕްކުރުން ހުއްދަ ގައުމެއްގައި ކޮން ޖިންސީ ފުރައްސާރައެކޭ މިކިޔަނީ.\nއޮކްޓޯބަރ 15, 2018 09:28\nފުރައްސާރައެއްނޫން އެކަނި ކުރަނީ. އިންޑިއާގެ ބޮލީވުޑުން ޖާގަ ދެނީ ޕްރޮޑިއުސަރުން އެތަނަށް އަންނަ ކޮންމެ އަންހެނަކު "ރޮލާކައިފަ" އެހެންނޫނީ ފުރުސަތު ނުދޭ. އެއީ ބޮލީވުޑުގެ ކެރިއަ ފެށޭގޮތް.


އަހަންނަށް ދެ ކަކޫ މައްޗަށް ތިރިވެވުނެވެ. ރޮމުން ގިސްލަމުންނެވެ. ސުޒީ އަހަރެންގެ ކޮނޑުގައި ހިފައި ނެގިއެވެ. އަތުލަފި ކޮށްގެން ކަހަލަ ގޮތަކަށް އޭނާ އަހަރެން ގެންދިޔައެވެ. އެއީ އަހަރުމެންގެ ސައި ކޮޓަރިއެވެ. އަހަންނަށް ބަލައިލެވުނެވެ. ތަނުގެ ހާލަތަށެވެ. ލޮލުގައި އަޅައިގަތީ މުށިގަނޑު މަތީގައި ކުރުގެޅިގެން ގުރަކަށްވެ އޮތް ދެމީހުންނެވެ.\n"ބަލައިބަލަ. މި ތިބީ ޑޮކުޓަރުން، ތިން ދުވަސްވީ ހުއްޓާ ނުލައި ފަރުވާ ދޭން އުޅޭތާ. އެ ތިބީ ނިންޖަށް ބަރު ޖެހިލީމަ އޮށޯވެލައިގެން. ބަލައިބަ." ސުޒީ އަހަންނަށް ދެއްކީ މޭޒެއްގައި ބޯ އަޅައިލައިގެން އޮތް ނަރުހެކެވެ.\nއެއީ ޖާލެޓެވެ. އަހަރެން ދަންނަ ނަރުހެކެވެ. އޯގާތެރި ހިތްހެޔޮ ނަރުހެކެވެ. އެކުގައި މަސައްކަތްކުރި ނަރުހެކެވެ.\n"މިދިޔަ ހަފުތާގައި ކައިވެނިކުރީ. ޗުއްޓީގައި ހުރެފަ އަމިއްލައަށް އެ ނިކުތީ. މި އިންސާނީ ހިދުމަތަކީ. އަހަރުމެންގެ ޒިންމާއަކީ ވަކި މީހަކަށް ނުބަލާ ހިދުމަތް ދިނުން. ދަނޑިވަޅުގެ ނާޒުކު ކަމާއި ހާލަތު ގޯސްކަމުން، އަމިއްލަ އުފާތައް ގުރުބާންކޮށް، އަނބި ދަރިން ދޫކޮށް ސިއްހީ ޚިދުމަތްތްތެރީން ނުކުމެ މިތިބީ އިންސާނީ ހިދުމަތުގައި." ސުޒީ އަހަންނަށް ވިސްނައިދިނެވެ.\n"ބަލައިބަ،" ސުޒީ އިޝާރާތްކޮށްލީ މޭޒުގެ އަނެއް ކޮޅުގައި ބޯ އަޅައިގެން އޮތް އަރުބެއްލާ އަށެވެ. "މަންމަ މަރުވީ އިއްޔެ، ބައްޕަ ވެސް މަރުވެއްޖެ. އާއިލާގެ އެންމެން އެ ތިބީ ޕޮޒިޓިވްވެފަ. އެކަމަކު ހިތްވަރު އެލުވައެއް ނުލާ، މާޔޫސް ނުވޭ. ނިންޖަށް ބަރު ޖެހިލީމަ އެ އޮތީ ވިހި މިނެޓަށް އަރާމުކޮށްލަން އައިސް. މިއިން އެކަކު ވެސް ގެއަކަށް ނުދޭ."\n"އަހަރެން އީއާރުގަ މަސައަކަތްކުރާތާ ބާރަ ގަޑިއިރު، ހުއްޓައި ނުލަން، މިނެޓަކަށް ހުއްޓިލާނެ ފުރުސަތު ވެސް ނުލިބޭ. އަހަރެން އެކަނި ވެސް ފަސް މީހުން އިންޓިއުބޭޓު ކުރިން، ހަތަރު މީހުން މަރުވި،" ސުޒީ އަސަރާއެކު ވާހަކަދެއްކިއެވެ. "އިސް ސަފުގައި މިތިބީ އަހަރުމެން، ވަރުބަލި ވެސް ވާނެ، ދެރަ ވެސް ވާނެ. އަހަރުމެންގެ އާއިލާ ވެސް އޮންނާނެ، އެމީހުންނަށް ވެސް ބަލި ޖެހޭނެ. އެކަމަކު އަހަރުމެން ދުވެ ފިލަން ވެއްޖެ ނަމަ މި އެންމެންނަށް ވާނީ ކިހިނެއް؟ އަހަރުމެންގެ ފަރުވާއިން ރަނގަޅުވާ މީހުން ވެސް މަދެއް ނޫން."\nއަހަންނަށް ބަލައިލެވުނެވެ. ވަށައިގެންވި މާހައުލަށެވެ. ސުޒީގެ މޫނަށެވެ. ސުޒީގެ ދެ ލޮލުން އަހަންނަށް ފެންނަނީ ހިތްވަރެވެ. އުއްމީދެވެ. އަޒުމެވެ. ޖޯޝެވެ.\n"އަހަރެން މަރުވެއްޖެ..." އަހަންނަށް ހުއްޓައިލެވުނެވެ.\n"މުސްލިމަކަށްވީތީ، އިސްލާމަކަށް ވީތީ އަދާކުރަން ޖެހޭ ކަންކަން ވެސް ކުރާނެ، އެކަމަކު ހެދިފަ ހުރި އުސޫލުތަކާއި ގަވާއިދު ތަކުގެ ތެރެއިން،" އަހަރެންގެ ހިތުގައި އޮތް ކަންބޮޑުވުން ސުޒީ ދެނެގަތެވެ. "މުސްލިމު ޑޮކުޓަރުން މަދެއް ނޫން. މީހުން ވަޅުލުމުގެ ކަންކަން ވެސް ކުރިއަށްދާނެ، އެކަމަކު ޖަނާޒާ ބޭއްވުމާ މީހުންނަށް މޫނު ދެއްކުމުގެ ކަންކަން އަދި އޮތީ ކުރިއަށް ގެންދެވޭ ގޮތަކަށް ނޫން."\nއަހަންނަށް ރޮވޭ ގޮތްވިއެވެ. މަރުވާ މީހުން ގިނަވުމާ ބަލި ފެތުރެމުންދާ ގޮތުންނާއި ބަލީގެ ނާޒުކު ކަމުގެ ސަބަބުން މަރުވާ މީހާއަށް އެންމެ ފަހު އިހުތިރާމު އަދާކުރުމުގެ ފުރުސަތު ވެސް ނުލިބެނީއެވެ. މީހަކު މަރުވެއްޖެކަން އާއިލާއަށް އަންގައިލަނީ އެވެ. ކަށުނަމާދު ކުރުމާއި ހިނެވުމާއި އެކަންކަން ވެސް ކުރަނީ ސަރުކާރުން އައްޔަންކޮށްފައިވާ މީހުންނެވެ. އެއިން ކަމެއްގައި ވެސް އާއިލާގެ މީހަކަށް ބައިވެރި ވެސް ނުވެވެއެވެ. މިއީ ކިހައި ހިތްދަތި ވާހަކަތަކެއް ހެއްޔެވެ؟ ކިހައި އަސަރުހުރި އިހުސާސެއް ހެއްޔެވެ؟ މި ވަގުތަށް މި ނޫން ގޮތެއް ވެސް ނެތެވެ.\n"ބަލައިބަލަ. އެލުވާފައި އެ ހުރީ ނަރުހުންގެ އިސްތަށިގަނޑު، ހުރިހާ ނަރުހުން ހިދުމަތަށް ނުކުތުމުގެ ކުރީން، އިސްތަށިގަނޑު ބުރިކޮށްލީ. ލޯބިން ގެންގުޅުނު އިސްތަށިގަނޑު ގުރުބާން ކޮށްލަނީ އިންސާނިއްޔަތަށް ޓަކައި،" ސުޒީ އަހަރެންގެ ކޮނޑުގައި ހިފައިލިއެވެ. "އެކަން ކުރަނީ މަސައްކަތަށް އުނދަގޫވާނެ ކަންކަމުން ދުރުހެލިވާން. ނިވާވަން ޖެހޭލެއް ބޮޑުކަމުން ފަސޭހަ ކުރުމަށް."\nސުޒީގެ މޫނުން މާސްކު ނައްޓައިލިއެވެ. އަހަންނަށް ލިބުނީ ހައިރާން ކަމެކެވެ.\n"ބަލައިބަލަ. މިހުރީ އަހަރެން މޫނު. މާސްކު އަޅައިގެން އުޅެއުޅެ މޫނު މިހުރީ ރަތްވެފަ. މާސްކު ޖެހޭ ތަންތަން މިހުރީ ކަނޑައި ވަދެފަ،" ސުޒީ އަނެއްކާ ވެސް މާސްކު ހެޔޮވަރުކޮށްލިއެވެ. "ތަދު ވެސްވޭ، ދިލަވެސް ނަގާ. އެކަމަކު މި ނޫން ގޮތެއް ނެތް."\nއަހަންނަށް ބުރަކަށި ޖައްސާލެވުނީ ފާރުގައެވެ. އިންސާނިއްޔަށް ޓަކައި އަހަންނަށް އަދި މާ ބޮޑު ކަމެއް ނުކުރެވެއޭ ހިތަށް އެރިއެވެ. ފާރުގައި ލެނގިލެވުނެވެ. މަޑުމަޑުން ތިރިވެވުނެވެ. ސުޒީ ވެސް އަހަރެންގެ ގާތުގައި އިށީނދެލިއެވެ.\n"މިއީ ވަރަށް އުނދަގޫ ހާލަތެއް. ވަރަށް، ވަރަށް އުނދަގޫ ހާލަތެއް. މިބަލި ނުޖެހޭ މީހުންނަށް މިކަން އިހުސާސެއް ނުވާނެ. އަހަރުމެން ނޫން މީހުންނަށް މީގައި މިހުރި ވޭނެއް ނޭނގޭނެ." ސުޒީގެ އަޑުގައި ވަނީ އޯގާތެރިކަމެވެ. "މި ދަނޑިވަޅު ދިމާވާ ހުރިހާ ކަމަކަށް ކެތްތެރިވެ އަމިއްލަ އެދުންތަކަށް ވުރެ އިސްކުރަންވީ އަނެއްކާ. އުޅެންވީ ފުރާނައެއް ސަލާމަތް ކުރެވޭތޯ. ކޮށްލެވޭ ކުޑަ ކަމަކުން ވެސް ފުރާނައެއް ސަލާމަތް ކުރެވިދާނެ."\nސުޒީގެ ވާހަކަތަކުން އަހަންނަށް ހިތްވަރު ލިބުނެވެ. އަޒުމު އާލާވިއެވެ. އަހަންނަށް ތެދުވެވުނެވެ. ސުޒީ ވެސް އަހަންނާ އެކު ތެދުވިއެވެ.\n"ދަރިފުޅު ޕޮޒިޓިވް ވިޔަސް އަހަރެން އަޒުމު ކަނޑައެއް ނުލާނަން. އުއްމީދު އެލުވައެއް ނުލާނަން،" އަހަރެން ސުޒީގެ މޫނަށް ބަލައިލީމެވެ. "އިރާދަކުރެއްވިއްޔާ މި އަޒުމެއް ދެން ނުގުޑާނެ. ގައުމަށް ދެވުނަސް ސިއްހީ އެހީތެރިންނާއެކު ވާނަން."\nކަށިން ހިތްވަރު ނެރެ އަހަރެން ހިތްވަރު ކުރީމެވެ. ކުރިއަށް ވުރެ ހަރަކާތްތެރިކޮށް އުޅެން ފެށީމެވެ. އޭރު ހަވީރު ހައެއް ޖަހަނީއެވެ. ޝިޔާޒު ވެސް ހޮސްޕިޓަލަށް ގެނެސް އެނދުމަތި ކުރެވުނުވެ. ޝިޔާޒާ ހަމައަށް އަހަންނަށް ދެވުނީ އެރޭ އަށެއް ޖަހަނީއެވެ. އަހަރެން ފެންނަ އިރަށް ޝިޔާޒު ރޯން ފެށީއެވެ.\n"މަންމާ! މަންމާ!" ޝިޔާޒު ގިސްލަމުން ގިސްލަމުން އަހަރެންގެ އަތުގައި ފިރުމައިލިއެވެ.\nއަތަށް ދެތިން އަންގި ލައްވާފައި ހުރުމުން އޭނާގެ ފިރުމުންތަކުގެ އިހުސާސް ކުރެވުނީ ފަނޑުކޮށްނެވެ. އަހަރެން ހިތްވަރުކޮށްފައި ޝިޔާޒަށް ބަލައިލީމެވެ. އޭނާގެ ނޭފަތަށް ވަނީ ހޮޅި ގުޅާފައެވެ.\n"މަންމާ! ކެއްސާލަން ވެސް ނުކެރޭ. ހިންދިރުވާލަން ވެސް ނުކެރޭ. ހީވަނީ މޭ ކުދިކުދިވެގެން އަންނަހެން. ހިންދިރުވައިލިޔަސް ހީވަނީ ގާ ތަކެއް އެތެރެއަށް ދާހެން. އެހައި ވެސް ތަދުވޭ. ނޭވާ ވެސް މި ނުކުންނަނީ ގަދަކަމުން." ޝިޔާޒު ލަސްލަހުން ބުނެލިއެވެ.\nއަހަރެން ގަދަކަމުން ހިންދިރުވާލީމެވެ. ލޮލަށް ޖަމާވަމުން ދިޔަ ކަރުނަތައް އޮބަހައްޓައިލީމެވެ. ނަމަވެސް، އަހަންނަށް ކާމިޔާބެއް ނުވިއެވެ. ހޯސް ލައިފައި ކަރުނަތައް އޮހިގަތީއެވެ. އަހަރެންގެ މޫނު އަނެއް ފަރާތަށް އަނބުރައިލީމެވެ. ރޮވޭ މަންޒަރު ޝިޔާޒަށް ފެނިދާނެތީއެވެ.\n"ދަރިފުޅާ ހިތްވަރުކުރޭ. ދަރިފުޅު އަދި ރަނގަޅުވާނެ. މާޔޫސް ނުވާތި! ހެޔޮ އެއްޗެހި ކިޔުން މަތީ އޮވޭ." އަހަރެން ޝިޔާޒުގެ ބޮލުގައި ފިރުމައިލީމެވެ.\n"މާމައާއި ކާފައަށް ގުޅައި ވެސް ނުލެވޭނެތަ؟ ބައްޕައަށް ވެސް ގުޅަންވާނެއްނު،" ޝިޔާޒު މާނޭވާލަމުން ބުނެލިއެވެ. "އަހަރެން ނުގުޅަމޭ. މިހާރު އެމީހުން ތިބޭނެ ޚަބަރެއް ނުވާތީ."\nއަހަންނަށް މަންމަމެނަށް ނުގުޅޭތާ ދެ ދުވަސްވީކަން އިހުސާސް ކުރެވުނީ އެ ވަގުތުއެވެ. އަވަސްއަވަހަށް ފޯނަށް ބަލައިލީމެވެ.\nޝަޒީލު އެތައް ފަހަރަކު ގުޅައިފަ އޮތެވެ. އެވަރު ނުވެގެން އެތައް މެސެޖެއް ކޮށްފައި ހުއްޓެވެ. މެސެޖުތައް ކިޔާނެހާ ވަގުތެއް ނެތެވެ. އަހަރެން ޝަޒީލަށް ގުޅައިލީމެވެ.\n"ބައްޕާ! ޝިޔާޒު ވެސް ބަލިވެގެން.." ޝިޔާޒު ނޭވާ ކުރުވިއެވެ.\n"އޭނ!" ޝަޒީލަށް ލިބުނީ ކުއްލި ހައިރާން ކަމެކެވެ. "ނުވާނެ. ދަރިފުޅު ބައްޔެއް ނުވާނެ. ބުނޭ ދޮގެކޭ. ބައްޕައަށް މަޖާކޮށްލީއޭ."\nޝަޒީލުގެ އަޑުގައި ހުރީ ހާސްކަމެވެ. ކަންބޮޑުވުމެވެ. އޭނާ އުއްމީދު ނުކޮށް ހުއްޓާ ލިބުނީ ކުއްލި ޚަބަރުން އޭނާ މާޔޫސްވަމުން ދިޔަކަން ފާހަގަވިއެވެ.\n"ތެދެއް. މިއީ ހިތްވަރު ދޭންވީ ވަގުތު، މާބޮޑަށް ތެޅިގަނެ ބިރު ނުގަނެ މިކަމާ ކުރިމަތިލާންވީ ވަގުތު. މީ ދަރިފުޅަށް ޓަކައި ދުޢާ ކުރަންވީ ވަގުތު." އަހަރެން ޝަޒީލަށް ވިސްނައިދިނީމެވެ.\n"އެކަމަކު ކިހިނެއް ޝިޔާޒަށް ޖެހެންވީ؟" ޝަޒީލު ކުރީ ބޮޑު ސުވާލެކެވެ.\n"ނޭނގެ. މި މުޅި ތަނުގައި އޮތް ވައިރަހެއް. މިއޮތީ ކޮމިއުނިޓީ ސްޕްރެޑަކަށް ގޮސް. އަލާމާތްތައް ނުފެންނަ މީހުން ވެސް މިހާރު އެދަނީ ޕޮޒިޓިވް ވަމުން." އަހަރެން ބުނެދިނީމެވެ.\n"ނަސީބަކީ އަހަންނަށް ޝިޔާޒު ގާތުގައި ހުރެވޭކަން. އެހެން އެއްވެސް މީހަކަށް މި ފުރުސަތު ވެސް ނުލިބޭ."\n"ޝިޔާޒު ރަނގަޅަށް ބަލާތި! އަހަރެން ގޮތެއް ހޯދޭތޯ އެބަ ބަލަން." ޝަޒީލު ހާސްވެ ކަންބޮޑުވަމުން ދިޔަކަން އަހަންނަށް ފާހަގަވިއެވެ.\nޝަޒީލު ފޯނު ބޭއްވުމުން އަހަރެން ބަލައިލީ ޝިޔާޒަށެވެ. އޭނާ މަޑުމަޑުން ހަމައަކަށް އެޅެމުންދާހެން ހީވިއެވެ. އަހަންނަށް ހިނިތުން ވެލެވުނެވެ. ޝިޔާޒު ވެސް ހިނިތުންވެލިއެވެ. ކުއްލިއަކަށް ޝިޔާޒު ކެއްސައިގަތެވެ. ބާރުބާރަށެވެ. އޭނާއަށް ނޭވާލާން އުނދަގޫވާން ފެށިއެވެ. މޭގައި އަތް އަޅައިގެން އޮވެ ނޭވާ ލެވޭތޯ އުޅުނެވެ. ކަކުލާ ހަމައަށް ބޯ ގުދުކޮށްލަމުން ތެޅެމުން ދިޔައެވެ. އޭނާއަށް ނޭވާ ލާން އުނދަގޫ ވެގެން ތެޅި ފޮޅެން ފެށީއެވެ. ކޮށިއަރާ ގޮތްވަމުން ދިޔައެވެ.\n"މަންމާ! އަހަރެން.. އަހަރެން..." ޝިޔާޒު ބާރުބާރަށް ބުނެލިއެވެ.\nއަހަންނަށް ހިފައިލެވުނީ ޝިޔާޒުގެ އަތުގައެވެ. އޭނާ ތެޅި ފޮޅެނީއެވެ. ނޭވާ ލުމަށް ދަތިވެގެންނެވެ. ކަރުގައި އަތް އަޅައިގެން އޮވެއެވެ. އަހަރެންގެ ލޮލުން ކަރުނަތައް އޮހިގަތެވެ. މޭ ކުދިކުދިވާހެން ހީވާން ފެށިއެވެ. އަރުބެދި މޭ ފިތެމުން ދިޔަހެން ހީވިއެވެ. ހިތް ތާށިވަމުން ދިޔައެވެ. ހުރި ހަމައެކަނި ދަރިފުޅަށް ވަމުންދާ ގޮތް ފެނި ލަގޮނޑި ފަޅައިގެންދާވަރު ވިއެވެ. ބައެއް ފަހަރު އަހަރެންގެ ނޭވާ ވެސް ތާށިވަމުންދާ ހެން ވެސް ހީވިއެވެ. ޝިޔާޒުގެ ކޮންމެ ހަރަކާތަކުން އަހަރެންގެ ހިތް އިރައިރައުގެންދާން ފެށިއެވެ. އަހަންނަށް ހީވީ ބޮލުގައި މީހަކު އެއްޗަކުން ތަޅާހެންނެވެ. މޫނުމަތިން ކުދި ރޮނގުތަކެއް ދުވާހެން ވެސް ހީވަމުން ދިޔައެވެ.\nކުއްލިއަކަށް ޝިޔާޒު ހިމޭން ވިއެވެ. އޭނާގެ ހަރަކާތްތައް ހުއްޓުނެވެ. އަހަންނަށް ބަލައިލެވުނީ މެޝިނަށެވެ. ހުރިހާ ރޮނގެއް ތެދަށް ކުރެހެން ފެށީއެވެ. އަހަންނަށް ތެޅިގަނެވުނީ އެވެ. ބާރުބާރަށް ހަޅޭއްލަވަން ފެށުނީއެވެ. ބޮލުގައި އަތްއަޅައިގެންނެވެ. އަމިއްލަ ގައިގައި ތަޅަމުން ދެފަރާތަށް ބޯ ހޫރެން ފެށުނީއެވެ. އޭރު މީހާ ހުރީ ވަރުބަލިވެގެން ހަލާކުވާ ވަރު ވެފައެވެ. މެޝިނުން އިވެމުން ދިޔަ ހިމުން އަޑުން އަހަރެންގެ ކަންފަތް ފަޅައިގެންދާން އުޅޭހެން ހީވިއެވެ.\n"ޝިޔާޒް... ދަރިފުޅާ..." އަހަންނަށް ބާރުބާރަށް ހަޅޭއްލަވާ ގަނެވުނެވެ.\nކުއްލިއަކަށް ލޯ ހުޅުވާލެވުނެވެ. އޭރު މޭ ހީވަނީ ބޭރަށް ނުކުންނަށް އުޅޭހެންނެވެ. މޭ ނަގައި ޖެހެމުން ދިޔައެވެ. ތުންފަތް ހުރީ ހިކިފައެވެ. އަރުތެރެ ހުރީ ބެދިފައެވެ. ހިންދިރުވާލެވޭތޯ ބެލީމެވެ. ގަދަކަމުން ކަހަލަ ގޮތަކަށް ހިންދިރުވާލެވުނެވެ. މޭގައި އަތް ޖައްސާލެވުނެވެ. ކަރުގައި އަމިއްލަ އަތުން ހިފައިލެވުނެވެ. ގަޑިއަށް ބަލައިލެވުނެވެ. އޭރު ގަޑިން މެންދަމުން އަލިވެ ތިނެއް ޖަހަނީއެވެ. އެނދުން ތެދުވެ ކަފޭރާމަތީގައި ހުރި ފެންފުޅިން ފެންތަށްޓެއް އަޅައިލީމެވެ. ފެނުނު ހުވަފެނާ މެދު ފުންކޮށް ވިސްނަން އިނދެއެވެ.\nއަހަންނަށް މާބޮޑަށް ވިސްނެނީބާއޭ ހިތަށް އެރިއެވެ. މާބޮޑަށް ހާސްވެވެނީއޭ ހިތް ބުނެލިއެވެ. ހާލަތު އޮތް ގޮތުންނެވެ. ކަންކަން ވަމުންދާ ގޮތުންނެވެ. ކުރިމަތިން ފެންނަމުންދާ މަންޒަރު ތަކުންނެވެ. ނުވިސްނަން ހުއްޓަސް ވިސްނޭނީއެވެ. އާއިލާއާ ދުރުގައި ދެ މައިން އެކަނިމާ އެކަނި އުޅެން ޖެހުމުން، ޖެހިލުން ވެވެނީއެވެ. ބިރުގަނެވެނީ އެވެ. ނުވިތާކަށް އަހަންނަށް އުޅެން މި ޖެހުނީ އެކަމުގެ ތެރޭގަ އެވެ. އަތް އުނގެޅަން ޖެހެނީ ބަލި މީހުންގެ ގައިގަ އެވެ. އިވެނީ އެމީހުންގެ ރުއިމުގެ އަޑެވެ. ކަންފަތުގައި ހުރީ އެ ވޭނީ އާދޭސްތަކުގެ އަޑުތަކެވެ. ލޯ މަރައިލިޔަސް ފެންނަނީ މީހުން އުޅޭ ގޮތެވެ. ތެޅި ފޮޅޭ މަންޒަރުތަކެވެ.\nދެފަރާތަށް ބޯހޫރައިލެވުނެވެ. އެނދުގައި އޮށޯވެލީމެވެ. އެ ޚިޔާލުތައް ބޮލުން ނެރެލެވޭތީ ބެލީމެވެ. ނިދޭ ގޮތެއް ނުވިއެވެ. އިރުއިރު ކޮޅާ ހުވަފެން މަތިން ހަނދާން ވަނީއެވެ. ވިސްނާ ފިކުރު ކުރެވެނީ އެވެ. ޝިޔާޒަށް ގޮތެއް ވެދާނެތީ އެވެ. އެއީ ޝަޒީލުގެ އުއްމީދެވެ. އަހަރުމެން ދެމީހުންގެ ލޯބީގެ ނިޝާނެވެ. ހިތުގެ ފިނިކަމެވެ. ލޯ މަރައިގެން އޮއްވާ ފޯނަން މެސެޖެއް ލިބުނު އަޑު އިވުނެވެ. އަވަސް އަވަހަށް ފޯނުބަލައިލީމެވެ.\n"މާދަމާ ދިހައެއް ޖަހާއިރު ފުރުމުގެ ކަންކަން ހަމަޖެހިއްޖެ. ވަރަށް މަޝްވަރާތަކަށް ފަހު ގޮތެއް ނިމުނީއެ، ދިވެހިން ގިނައިން އުޅެ ގައުމެއް ވީމަ، ސަރުކާރުން ޗާޓަރ ފުލައިޓެއް ބާއްވަނީ." އަހަންނަށް ކިޔައިލެވުނީ ޝަޒީލުގެ މެސެޖެވެ.\nދެވަނަ ފަހަރަށް ވެސް މެސެޖު ކިޔައިލެވުނެވެ. އެއާއެކު އުފަލުން ރޮވުނެވެ. ކަރުނަތައް ކޯތާފަތް މައްޗަށް އޮހިގަތެވެ. ފުން ނޭވާއެއް ދޫކޮށްލެވުނެވެ. ހިތްހަމަ ޖެހިލެވުނެވެ. އޭރު ފަތިސް ނަމާދު ވަގުތު ޖެހުނުކަން ފޯނުން އަންގައިދިނެވެ. ފާޚާނާއަށް ވަދެ ވުޟޫކޮށްލައިގެން ނުކުމެ ފަތިސްނަމާދުކޮށް ދުޢާ ކުރީމެވެ. ސަލާމަތުން ޤައުމަށް ދެވޭތޯއެވެ. މައިންބަފައިން ފެންނަ ހިސާބަށް ދެވޭތޯ އެވެ. ނުރައްކާތެރި ކޮވިޑުން މިންޖުކޮށްދެއްވުން އެދި ރޮމުން ގިސްލަމުން ދެންނެވީމެވެ.\nނަމާދުކޮށް ނިންމުމުން، ކުޑަދޮރުން ބޭރު ބަލައިލީމެވެ. ފެނުނީ ހިމޭން މަގުތަކެވެ. ހުއްޓިފައިވާ ފަޒާއެވެ. އެއްވެސް އަޑެއް ބަޑެއް ނީވޭ މާހައުލެކެވެ. މުޅި ދުނިޔެ އޮތީ ހިމޭން ވެފައެވެ. ހީވަނީ ދުނިޔެއަށް އަރާމެއް ބޭނުން ވީހެންނެވެ. ބިރާއި މޮޅީގެ ސާލެއް ފަތުރާލައިގެން ދުނިޔެ ނިދާފައި އޮތް ކަހަލައެވެ. އެތައް ފިލާވަޅެއް ދަސްކޮށްދީފައެވެ. ފުންކޮށް ވިސްނައިލެވުނެވެ. މިއީ ތިބީންނަށް އިބުރަތަކަށް ވާނެ ކަމެކެވެ. މިކަމުގެ ފަހަތުގައި ވެސް ފިލާވަޅެއް އޮންނާނެއެވެ. ވިސްނައިލެވުނެވެ. މާޒީގައި ހިނގައިފައި ހުރި ކަންކަމަށެވެ. ދުނިޔެއިން ފެނުނު މަންޒަރަށެވެ. ނަމަވެސް، މިއީ އެވާހަކަ ދައްކަންވީ ވަގުތެއް ނޫނެވެ. މިއީ ލިބެމުންދާ ފިލާވަޅުތަކުން ކަންކަން ދަސްކޮށް އިސްލާހު ކުރަންވީ ވަގުތެވެ. (ނިމުނީ)


Arsenal ge 10 kulhuntherinnaa dhekolhah kulhe liverpoolah molheh nuvevunu - Hali News\nލިވަޕޫލްގެ ފޯވާޑް ފިރްމީނޯ އަތުން ބޯޅަ އަތުލުމަށް އާސެނަލްގެ ތިން ޑިފެންޑަރުން މަސައްކަތް ކުރަނީ.\nއާސެނަލްގެ 10 ކުޅުންތެރިންނާ ދެކޮޅަށް ކުޅެ ލިވަޕޫލަށް މޮޅެއް ނުވެވުނު\nއިނގިރޭސި ލީގް ކަޕް، މިހާރުގެ ނަމުންނަމަ ކަރަބާއޯ ކަޕުގެ ސެމީފައިނަލުގެ ފުރަތަމަ ލެގުގައި މުޅި މެޗް ކަހަލަ ގޮތަކަށް އެއްކުޅުންތެރިޔަކު މަދުކޮށް ކުޅުނު އާސެނަލްގެ މައްޗަށް ކުރި ހޯދުމުގައި ލިވަޕޫލް ރޭ ނާކާމިޔާބު ވެއްޖެއެވެ.\nލިވަޕޫލްގެ އެންފީލްޑް ސްޓޭޑިއަމްގައި ކުޅުނު މިމެޗުގައި އާސެނަލްއިން މެޗުގެ ބޮޑު ބައި އެއްކުޅުންތެރިޔަކު މަދުކޮށް ކުޅެން ޖެހުނީ، ފުރަތަމަ ހާފުގެ 24 ވަނަ މިނެޓުގައި އާސެނަލްގެ އޭރިޔާ ބޭރުން ލިވަޕޫލްގެ ޕޯޗުގަލް ފޯވާޑް ޖޮޓާއަށް ޝަކާ ކުރި ނުރައްކާތެރި ފައުލަކަށް އޭނާއަށް ރަތްކާޑް ދެއްކުމުންނެވެ.\nއާސެނަލްގެ ޝަކާގެ ފައުލް ލިވަޕޫލްގެ ފޯވާޑް ޖޮޓާގެ ބަނޑަށް އަމާޒުވެފައި.\nއާސެނަލްގެ އެއްކުޅުންތެރިޔަކު މަދުވުމުގެ ފައިދާ ނަގައި ލިވަޕޫލުން ވަނީ މުޅި މެޗުގެ ކޮންޓްރޯލް އަތުލައި 17 ހަމަލާ، އާސެނަލްގެ ގޯލަށް އަމާޒުކޮށް ފޮނުވާލަން މަސައްކަތް ކޮށްފައެވެ. އެކަމަކު މީގެ ތެރެއިން ގޯލާ އަމާޒުވީ އެންމެ ހަމަލާއެކެވެ. ލިވަޕޫލުން މިމެޗަށް ނުކުންނަން ޖެހުނީ މިސްރުގެ ނުރައްކާތެރި ފޯވާޑް މުހައްމަދު ސަލާހް އާއި ސެނަގާލްގެ ނުރައްކާތެރި ފޯވާޑް ސަޑިއޯ މާނޭ ނުލައެވެ. މިދެކުޅުންތެރިން މިވަގުތު ތިބީ މިހާރު ކެމަރޫންގައި ކުރިއަށްދާ އެފްރިކަން ކަޕް އޮފް ނޭޝަންސްގައި ވާދަ ކުރުމަށް ގައުމީ ޓީމާއެކު ކެމަރޫންގައެވެ. ސަލާހް އާއި މާނޭގެ ބަދަލުގައި ލިވަޕޫލްގެ ފޯވާޑް ލައިން މިމެޗުގައި ބެލެހެއްޓީ ޖޮޓާގެ އިތުރުން ބްރެޒިލްގެ ފޯވާޑް ރޮބާޓް ފިރްމީނޯ އާއި ޖަޕާނުގެ ފޯވާޑް ޓަކޫމީ މިނަމިނޯއެވެ. މުޅި މެޗުގައި ލަނޑު ޖަހަން އެންމެ ރަނގަޅު ފުރުސަތެއްވެސް ލިބުނީ މިނަމިނޯއަށެވެ. އެކަމަކު ހުސްކޮށް ލިބުނު އެބޯޅަ މިނަމިނޯއަށް ގޯލަށް އަމާޒުކޮށްލެވޭ ގޮތެއް ނުވިއެވެ. މެޗަށްފަހު ލިވަޕޫލްގެ ސަޕޯޓަރުން ވަނީ ސޯޝިއަލް މީޑިޔާގައި މިނަމިނޯއަށް ފާޑުކިޔުންތައް ވަރަށް ބޮޑަށް އަމާޒުކޮށްފައެވެ.\nއެންފީލްޑުގައި އެއްވަރުވުމުން، ސެމީފައިނަލުގެ ދެވަނަ ލެގުގައި އާސެނަލްގެ އެމިރޭޓްސް ސްޓޭޑިއަމްގައި މިދެޓީމު މިމަހުގެ 21 ވަނަ ދުވަހުގެ ރޭ ބައްދަލު ކުރާ މެޗް ކާމިޔާބުކޮށް ފައިނަލުން ޖާގަ ހޯދުމުގެ ފުރުސަތު އާސެނަލްއަށް މިހާރު ވަނީ ވަރަށް ބޮޑަށް ހުޅުވިފައެވެ.\nލީގް ކަޕުގައި ރޭ އަމިއްލަ ދަނޑުގައި ޓޮޓެންހަމް 1-0 އިން ބަލިކޮށް ޗެލްސީ ވަނީ، ދެލެގުގެ އެގްރިގޭޓުން 3-0 އިން ކުރި ހޯދައި ފައިނަލުން ޖާގަ ހޯދައިފިއެވެ. ޓޮޓެންހަމް ކޮޅަށް ޗެލްސީއަށް ރޭ ލަނޑު ޖަހައިދިނީ ޖަރުމަނުގެ ޑިފެންޑަރު އެންޓޯނިއޯ ރުޑިގާއެވެ.\nލީގް ކަޕުގައި އެންމެ ކާމިޔާބު ދެޓީމަކީ ޗެލްސީ އާއި މެންޗެސްޓަރ ސިޓީއެވެ. މިއިން ކޮންމެ ޓީމެއް ވަނީ 8 ފަހަރު ޗެމްޕިއަންކަން ހޯދާފައެވެ.\nލީގް ކަޕް ފައިނަލް މެޗް ކުޅުމަށް ހަމަޖެހިފައި ވަނީ ފެބްރުއަރީ 27 ވަނަ ދުވަހު ވެމްބްލީ ސްޓޭޑިއަމްގައެވެ.


furathama divisionge teamthakuge faritha kurumuge hudhdha dheefi\nފުރަތަމަ ޑިވިޝަނުގެ ޓީމުތަކުގެ ފަރިތަކުރުންތައް ބޭއްވުމުގެ ހުއްދަ އެޗްޕީއޭ އިން ދީފި\nއަންނަ ސީޒަނަށް ތައްޔާރުވާ ފުރަތަމަ ޑިވިޝަނުގެ ޓީމުތަކުގެ ފަރިތަކުރުންތައް ބޭއްވުމުގެ ހުއްދަ ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ދީފައެވެ.\nމަޢުލޫމާތު ލިބޭޣޮތުން އެޗްޕީއޭއިން މި ހުއްދަ ދިނީ މިދިޔަ ބުރާސްފަތި ދުވަހު ކަމަށެވެ.\nމާދަމާ އެޗްޕީއޭއާއެކު ބައްދަލުވުމުގައި ގައިޑްލައިން ފައިނަލްކުރެވިގެން ދާނެ ކަމަށް މަޢުލޫމާތު ލިބެއެވެ. އަދި ކުލަބުތަކަށް ޕްރެކްޓިސްތައް ކުރުމުގެ ހުއްދަ ދޭނީ އެ ގައިޑްލައިން ފައިނަލް ވުމުންނެވެ.\nމިފަހަރުގެ ލީގުގައި ވާދަކުރާ 8 ޓީމަކީ އެންމެފަހުގެ ޗެމްޕިއަން މާޒިޔާ އާއި ޓީސީ ސްޕޯޓްސް ކްލަބް، ކްލަބް ގްރީން ސްޓްރީޓްސް، ކްލަބް އީގަލްސް، ކްލަބް ވެލެންސިއާ، ޔުނައިޓެޑް ވިކްޓްރީ ދަ ގްރާންޑޭ ސްޕޯޓްސް ކްލަބް އަދި ސުޕަ ޔުނައިޓެޑް ސްޕޯޓްސްއެވެ.\nނަމަވެސް ނިއު ނޯމަލްގައި ޕްރެކްޓިސްތައް ކުރިޔަށްގެންދާނެ ގޮތްތައް އަދި ފައިނަލްނުވާ ކަމަށާއި ކަމާބެހޭ ފަރާތްތަކާއެކު ބާއްވާ މަޝްވަރާތަކަށްފަހު އާ ގައިޑްލައިން އެއް އެކުލަވާލުމުގެ މަސައްކަތް ކުރަމުންގެންދާ ކަމަށް މަޢުލޫމާތު ލިބެއެވެ.


Yameen Rasheed ge maruge massalaiga December gai hukum kuranee\nޔާމީން ރަޝީދުގެ މަރުގެ މައްސަލާގައި ޑިސެމްބަރުގައި ހުކުމްކުރަނީ\nޔާމީން ރަޝީދު: އޭނާގެ މަރު މައްސަލައިގެ އަޑުއެހުންތައް ނޮވެމްބަރުގައި ނިންމަނީ\nރަހުމުކުޑަ ގޮތަކަށް މަރާލާފައިވާ ބްލޮގަރު ޔާމީން ރަޝީދުގެ މަރުގެ މައްސަލައިގެ އަޑުއެހުންތައް އަންނަ ނޮވެމްބަރު މަހު ނިންމާލުމަށްފަހު ޑިސެމްބަރު 18ގެ ކުރިން ހުކުމް ކުރަން ނިންމައިފި އެވެ.\nކްރިމިނަލް ކޯޓުގައި މިއަދު ވަނީ މި މައްސަލައިގެ ޝަރީއަތުގެ އަޑުއެހުމެއް ކުރިއަށް ގެންގޮސްފަ އެވެ. މި އަޑުއެހުމުގައި މިހާރު މި މައްސަލަ ބައްލަވާ ގާޒީ އާދަމް މުހައްމަދު ވަނީ މައްސަލަ ކުރިއަށް ގެންދާނެ ޝެޑިއުލެއް ކަނޑައަޅާފަ އެވެ. އެގޮތުން އަންނަ މަހުގެ 16 ވަނަ ދުވަހު ދިފާއީ ހެކިންނާ ގުޅޭ ގޮތުން މަޝްވަރާ ކުރުމަށް އަޑުއެހުމެއް ވަނީ ތާވަލްކޮށްފަ އެވެ. އަދި އޭގެ ފަހުގައި ގާޒީ ވިދާޅުވީ ޑިސެމްބަރު 18 ވަނަ ދުވަހުގެ ކުރިން ދައުވާ ލިބޭ މީހުންނަށް ހުކުމް ކުރާނެ ކަމަށެވެ.\nޔާމީން ރަޝީދުގެ މަރުގެ މައްސަލައިގައި، ތޫނުއެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ އުފުލާފައިވަނީ މ. އަންނާރުމާގޭ އިސްމާއީލް ހައިޝަމް ރަޝީދާއި، މ. ކޮޅުފުށީ އީސްޓް ހުސައިން ޒިޔާދާއި މ. ތާއިފް، އިސްމާއީލް ރަޝީދާއި، މ. ކުދެހިގޭ ހަސަން ޝިފާޒާއި، ގދ. ގައްދޫ ސިންދުބާދުގޭ މުހައްމަދު ދިފްރާނާއި، މ. އިރާސްމިކުގެ އަހުމަދު ޒިހާން އިސްމާއީލްގެ މައްޗަށެވެ.\nމީގެ ތެރެއިން އިސްމާއީލް ރަޝީދުގެ ބަންދު ވަނީ މުރާޖައާކޮށްފަ އެވެ. ބަންދު މުރާޖައާ ކުރި މަޖިލީހުގައި އޭނާ ބުނެފައި ވަނީ އޭނާ އަށް އެކަށީގެންވާ ބޭސްފަރުވާ ނުލިބޭ ކަމަށާއި، ޑޮކްޓަރުން ލަފާ ދީފައިވާ ގޮތަށް ކާބޯތަކެތި ނުލިބޭ ކަމަށާއި، އޭނާގެ ގޮޅިން ގެންދިޔަ އަންނައުނުތަކާއި ލިޔެކިޔުންތައް ބޭނުންވާ ކަމަށެވެ. އެ ލިޔެކިޔުންތަކަކީ ޝަރީއަތާ ގުޅޭ ލިޔުންތަކެއް ކަމަށާއި އަދި ކޯޓުގައި ނޯޓްކޮށްފައިވާ ނޯޓްސްތައްކެއް ވެސް އޭގެ ތެރޭގައި ހުންނާނެ ކަމަށް އޭނާ ވަނީ ބުނެފަ އެވެ.\nއޭނާ ބުނީ ޖަލު އޮފިސަރުން އޭނާއަށް އަނިޔާކުރި ކަމަށާއި ގޮޅިން ނެރެ ބޮލަށާއި ދަށް ފައިގާ ތަޅާފައިވާ ކަމަށެވެ. އެކަމާ ގުޅިގެން އޭނާ ޑޮކްޓަރަށް ދެއްކުމުން އަނިޔާކޮށްފައިވާ ކަމަށް ޑޮކްޓަރުން ވެސް ވިދާޅުވެފައިވާ ކަމަށް އިސްމާއީލް ރަޝީދު ވަނީ ބުނެފަ އެވެ.\nއިސްމާއިލް ރަޝީދުގެ ޝަކުވާތައް އަޑުއެއްސެވުމަށްފަހު ގާޒީ ވިދާޅުވީ އޭނާއަށް ފަރުވާ ދިނުމުގައި ލަސްވެފައިވާކަން ޝަރީއަތަށް އެނގޭ ކަމަށެވެ. ނަމަވެސް އޭގެ ސަބަބުން އޭނާގެ ހާލަތު އިތުރަށް ގޯސްވެފައިވާ ކަން ސާބިތުކޮށްދެވިފައި ނުވާ ކަމަށާއި، އެކަށީގެންވާ ބޭސްފަރުވާ ނުލިބޭ ކަމުގެ ޝަކުވާ އޮންނަ ހާލަތުގައި މީހަކު ބަންދުން ދޫކުރެވޭނީ ފުރާނައަށް ނުރައްކަލެއް އޮންނަ ހާލަތްތަކުގައި ކަމަށެވެ.\nގާޒީ އެންގެވީ އިސްމާއީލް ރަޝީދަށް ބޭނުންވާ ބޭސްފަރުވާ ޑޮކްޓަރުންގެ ލަފަޔާއި އެއްގޮތަށް ލަސްނުކޮށް ފޯރުކޮށްދިނުމަށެވެ. މީގެ އިތުރުން އޭނާގެ ގޮޅިން ނެރުނު ސާމާނުތައް 30 ދުވަހުގެ ތެރޭގައި އޭނާއަށް އަނބުރާ ރައްދު ކުރުމަށެވެ. އެކަން އެގޮތަށް ނުކޮށްފިނަމަ މައްސަލަ އެޗްއާރްސީއެމަށް ހުށަހަޅާނެ ކަމަށް ވެސް ވަނީ ވިދާޅުވެފަ އެވެ.\nމި މައްސަލަ ކުރިން ބެއްލެވީ ގާޒީ އަލީ ރަޝީދު އެވެ. ނަމަވެސް ގާޒީ އަލީ ރަޝީދު ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރުމާ ގުޅިގެން މައްސަލަ އާއި ހަވާލުވެވަޑައިގަތީ ގާޒީ އާދަމް މުހައްމަދު އެވެ.\nމޯލްޑިވްސް ކަރެކްޝަނަލް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ޔާމީން ރަޝީދުގެ މަރު